މެންބަރުންގެ ޚިޔާލު: އަހަރެމެންނަކީ މިގައުމުގައި އުޅޭ ރެފިއުޖީން ހެއްޔެވެ؟ – Maldivian Democratic Party\n03 އޭޕްރީލް 2011\nމެންބަރުންގެ ޚިޔާލު: އަހަރެމެންނަކީ މިގައުމުގައި އުޅޭ ރެފިއުޖީން ހެއްޔެވެ؟\nކޮރަޕްޝަނާ ދެކޮޅަށް އެމްޑީޕީން ބޭއްވި މުޒާހަރާއެއްގެ ތެރެއިން - އެމްޑީޕީގެ މެންބަރުންނާ މެދު ބައެއް މުވައްސަސާތަކުން ތަފާތުކުރުން ގެންގުޅޭ ކަމަށް އެ މެންބަރުން ގެންދަނީ ބުނަމުން\nމިއަދު ރާއްޖޭގައި އުފެދިފައިވާ މަލްޓިޕާޓީ ސިސްޓަމްގައި ހިމެނޭ ސިޔާސީ ޕާޓީތަކުގެ ތެރެއިން އެންމެ މެންބަރުންގިނަ ސިޔާސީ ޕާޓީއަކީ އެމްޑީޕީ އެވެ. ރާއްޖޭގައި ވެރިކަން ކުރަމުން މިވަގުތު މިގެންދާ ރޫލިންގ ޕާޓީއަކީވެސް އެމްޑީޕީއެވެ. މިކަމާ ބަޔަކު ކިތަންމެ އަސަރު ކުރިއަސް މިހަޤީގަތް މިއަދު ބަދަލު ކުރެވޭކަށް ނެތެވެ. ދެހާސް ތޭރަވަނަ އަހަރުގެ ނޮވެމްބަރ އެގާރަވަނަ ދުވަހާއި ހަމަޔަށް މިގައުމުގެ ވަލީއުލް އަމުރުގެ މަޤާމުގައި ﷲގެ ރަހްމަތް ފުޅާއެކު ދެމިހުންނަވާނީ އެމްޑީޕީގެ ލީޑަރ ފަޚާމަތުއް ރައީސް މުޙަންމަދު ނަޝީދުއެވެ.\nކަންމިހެން އޮތްނަމަވެސް މިސަރުކާރާ އިދިކޮޅު ޚިޔާލުތަކުގެ މީހުންގެ ވާހަކަތައް މުޅީން ތަފާތެވެ. ކުރީން ދިވެހީން ބުނެއުޅެމުން ގެންދިޔައީ ވެރިކަމަކީ ﷲ ތަޢާލާ މިންވަރު ކުރައްވާ ފަރާތަކަށް އެކަލާނގެ އިރާދަކުރައްވާ މީހަކަށް ދެއްވާ މަޤާމެކެވެ. ނަމަވެސް އެހެން އެބުނެ އުޅުނު ބައެއް ފަރާތްތަކުން މިއަދު ދައްކަނީ އެހެން ވާހަކައެކެވެ. އެމްޑީޕީ ވެރިކަމަށް އައީ މަގުމަތީގައި މުޒާހަރާކޮށް ކުރީގެ ސަރުކާރުގެ ވެރިމީހާއަށް ޖެއްސުންކޮށް ވެރިކަމުން ބާލައިގެން ގަދަކަމުން ނުވަތަ ރާއްޖޭގައިތިބި ބައެއް މަހުޖަނުންނާއި ރައްޔިތުންގެ މާބޮޑު ތާއީދެއް އޮތްބަޔަކު ތަބަކަކަށްލާފައި ވެރިކަން ދިނުމުން ކަމުގައެވެ. އެބުނާ މަހުޖަނުންނާއި ތާއީދު ބޮޑުބޭފުޅުން އަޅެފަހެ ވެރިކަމަށް ކުރިމަތިލައިގެން ކިހާހިސާބެއްގައި އުޅުއްވިކަން ހަނދާން އެބަހުރިބާވައެވެ؟\nއިދިކޮޅު ފަރާތްތަކުން ބުނާގޮތުންނަމަ ރައީސުލް ޖުމްހޫރިއްޔާ އުފައްދަވާ ކެބިނެޓުގައި ތިއްބަވަން ޖެހޭނީ އިދިކޮޅު މީހުންނެވެ. އެމްޑީޕީގެ މެންބަރަކު ނުވަތަ ރައީސުލް ޖުމްހޫރިއްޔާ ބޭނުންފުޅުވާ މީހަކު ކެބިނެޓުގައި އިށީނދެގެން ނުވާނެއެވެ. ސްޕްރީމް ކޯޓުން ކޮންމެ އެއްޗެއް ބުންޏަސް އިދިކޮޅު ފަރާތްތަކުގެ މެޖޯރިޓީ އޮންނަ މަޖްލީހުން ރުހޭބަސް ނުދެނީސް ކެބިނެޓަށް ރައީސް އައްޔަން ކުރައްވާ ވަޒީރެއްގެ ބަސް ވިކިގެން ނުވެޔޯލައެވެ. ބޮޑުބޭކަލުންނަށްވުރެ ކުދިބޭކަލުންގެ ބާރު މާގަދައެވެ. ރައީސުލް ޖުމްހޫރިއްޔާ ވަޒީރުންގެ ގޮތުގައި އައްޔަން ކުރެއްވުމުން އަމިއްލަ ޒާތީ ތައައްސަބާހުރެ އިދިކޮޅު ފަރާތްރަކުން ކޮންޓްރޯލް ކުރާ މަޖްލީހުން ރުހުން ނުދީ ބޭރުކޮށްލާ ވަޒީރުންނަށް ދައުލަތުގެ މަގާމެއް ދިނުމަކީވެސް ނުދިންނަވާވަރުގެ ފާފައެއް ކަމުގައި ގެންދަނީ ބުނަމުންނެވެ.\nރައްޔިތުންގެ ތެރެއިން ސިވިލް ސާވިސްގެ ވަޒީފާއަކަށް އެމްޑީޕީގެ މެންބަރަކު ވައްދައިގެން ވާކަށް ނެތެވެ. ސިވިލް ސާވިސްގެ ވަޒީފާއެއްގައި ހުރިމީހަކު އެމްޑީޕީއަށް ސޮއެކޮށްގެން ވާކަށް ނެތެވެ. ސިޔާސީ މަގާމެއް މިޕާޓީގެ މެންބަރަކަށް ދީގެން ނުވާނެއެވެ. ރާއްޖޭގައި ހިންގާ އެއްވެސް ކުންފުންޏެއްވެސް ރަޖިސްޓަރީ ކުރާއިރު ހިއްސާދާރުންނަކީ އެމްޑީޕީގެ މެންބަރުންނަށް ވެގެން ނުވާނެއެވެ. އަދި ސަރުކާރުގެ އެއްވެސް ކުންފުންޏަކުން އެމްޑީޕީގެ މެންބަރަކަށް ވަޒީފާދީގެންވެސް ނުވާނެއެވެ. އިދިކޮޅު ފަރާތްތަކުން ބުނާގޮތުންނަމަ އެމްޑީޕީގެ އެއްވެސް މެންބަރަކަށް މިގައުމުގެ ދައުލަތުގެ ވަޒީފާއެއް ދިނުމަކީ ނުދިންނަވާ ވަރުގެ ބޮޑުފާފައެއް ކަހަލައެވެ.\nމީގެކުރީން ސަރުކާރުން ރަށްރަށުގައި ކައުންސިލަރުން އައްޔަން ކުރައްވާފައި ތިބިދުވަސްވަރު އިދިކޮޅު ފަރާތްތަކުން ގޮވާނަގަނީ އެކައުންސިލަރުންނަކީ ބޮޑެތި ވަގުން ކަމުގައެވެ. ތަނެއް ދޮރެއް ނުދަންނަ ޖާހިލުން ކަމުގައެވެ. އެހެނީ އެކައުންސިލަރުން ނިސްބަތްވަނީ އެމްޑީޕީއަށް ކަމުގައި ވާތީއެވެ. އެމްޑީޕީއަށް ނިސްބަތްވާނަމަ މުޅީންވެސް ތިބެނީ މަސްތުވާ އެއްޗެތީގެ އަޅުންނަށް ވެފައިވާ ތަނެއް ދޮރެއް ނޭނގޭ ޖާހިލު ބައެއް ކަމުގައި އިދިކޮޅު ފަރާތްތަކުން މެދުނުކެނޑި ގޮވަމުން އެގެންދަނީއެވެ.\nސިވިލް ސާވިސްގައި ހިމެނޭ އެމްޑީޕީއަށް ނިސްބަތްނުވާ މުއައްޒަފަކު ކިތަންމެބޮޑު ކުށެއް ކުރިކަމުގައިވިޔަސް އެމީހަކާމެދު ފިޔަވަޅެއް އަޅާން އުޅުވަކީ ސިވިލް ސާވިސް އިން ވެސް އެކަން ކުއްވެރިކުރާނެ ކަމެކެވެ. އެމްޑީޕީ ވެރިކަމަށް އައުމުގެ ކުރީން އެއްވެސް ގާނޫނީ ހައިސިއްޔަތެއް ނެތި ވެރިކަން ހިންގަނީ ތިމަންމެންގެ ޕާޓީންނޭބުނެ ސިވިލްސާރވިސްގައި ތިބިއްޔާ ތިބި އެޕާޓީގެ މެންބަރުން ފިޔަވައި އެހެންމީހުން ވަޒީފާތަކުން ވަކިކޮށް ޕާޓީގައި ރެޖިސްޓަރީ ނުކުރާމީހުން އޮބިއަޅައިގެން ނަމަވެސް ޑީއާރުޕީއަށް ވައްދަމުން ގެންގޮސް ސިވިލްސާވިސްގެ ބޮޑު ޕަސެންޓެއް އޮތީ ޑީއާރުޕީއިން ކޮންޓްރޯލް ކޮށްފައެވެ. ޚާއްސަކޮށް ރާއްޖެތެރޭގެ ބައެއް ރަށްރަށަށް ބޮޑުކަތީބުންނާއި ތިންހަތަރު ކަތީބުންގެ އިތުރުން ފަސްހަ ކުޑަކަތީބުން ލުމާއި އަތޮޅުއޮފީސްތަކަށް އަތޮޅުވެރީންގެ އިތުރުން މުއާވިނުންނާއި އިސްއެހީތެރީން ޚާއްސަ އެހީތެރީން ނުވިތާކަށް އެހީތެރީންގެ އެހީތެރީންނޭ ކިޔާ މަޤާމުތައް އުފައްދައިގެން އެއިން ކޮންމެމީހަކު ލައްވައި ޑީއާރުޕީ ޕްރޮމޯޓު ކުރަމުން ގެންދިޔަ ދުވަސް އަދި ދިވެހީން ހަނދާނެއް ނުނެތޭނެއެވެ.\nސިވިލްސަރވިސްގައި ހިމެނޭ ސަރުކާރާ އިދިކޮޅު އެއްވެސް މުއައްޒަފަކު ކިތަންމެބޮޑު ކުށެއް ކުރިކަމުގައި ވެގެން ވަކިކުރިޔަސް އެދެން އަނެއް ހަކަންތަކެވެ. ވަޒީފާޔާ ބެހޭ ގާނޫނާ ޓްރައިބިއުނަލް އޮންނާންޖެހޭނީ އެލާރޓްގައެވެ. ގާނޫނީ ހަމަތަކުގެ މަތީން ސަރުކާރުން އުނިކުރާންޖެހޭ ވަޒީފާއެއް އުނިކުރުމުގެ ފުރުސަތު ލިބުނަސް ދޭންޖެހޭ ނޯޓިސްއާއި ތިންހަތަރުމަހުގެ މުސާރައާއި އަނބިދަރީންގެ ކޮއްތުބޯފެން ނުދީގެން ލަވާހަޅޭކުން މުޅި ފަޒާ ގުގުމާލައެވެ. ސިވިލް ސާވިސްގެ މުއައްޒަފުން ސިޔާސީ ހަރަކާތްތަކުގައި ބައިވެރިވުން ވަކި އިމެއްގެ ތެރޭގައި ބޭއްވުމަށް ކުރީން ސިވިލްސާވިސްގެ ގާނޫނުގައި އޮތް މާއްދާ ސިވިލް ސާވިސްގެ ބޮޑުއިންސައްތައެއް ހިއްސާކުރާ ޑީއާރުޕީގެ މެންބަރުންނަށް އެޕާޓީގެ ހަރަކާތްތަކުގައި އަރުވާޖަހައިގެން ނޫޅެވޭތީވެ އުވާލާ ސަރުކާރަށް ޖެއްސުންކުރުމުގެ މެންޑޭޓު އެމީހުންނާ ހަވާލުކޮށް އެވަރުން ނުވެގެން ސިވިލް ސާވިސް ކޮމިޝަންއަށް މެންބަރުން ލުމުގެ ބާރުވެސް މަމެންގެ މަޖްލިހަށް ގުޅަކޮއްލީއެވެ. އިދިކޮޅު މީހުންގެ މެޖޯރިޓީ އޮންނަ މަޖްލީހުން ބޭނުން ވާއިރަށް ވަކިކޮށްފާނެތީވެ ކޮމިޝަނުގެ މެންބަރުން ރުއްސެވުން ހޯދާންވެގެން ދެދުވަހުން އެއްދުވަހު ސަރުކާރު ގޮވައިގެން ކޯޓައްގޮސް ނުވިތާކަށް ގަރާރު ނެރެ ނޫސްކޮންފަރެންސްތައް ބާއްވަމުން ގެންދާއިރު ހީވާންއުޅެނީ ދިވެހި ސަރުކާރަކީ ސިވިލްސާވިސް ކޮމިޝަންގެ ދަށުން ހިންގަމުން ގެންދާ ޑިވިޝަންއެއް އެއް ހެންނެވެ.\nސަރުކާރުން އައްޔަން ކުރައްވާފައިވާ ކައުންސިލަރުން ލޯކަލް ކައުންސިލް އިންތިޚާބަށް ކުރިމަތިލުމުން ވަޒީފާއިން ވަކިވިއިރު ސިވިލް ސާވިސްގެ މުއައްޒަފުން ފެންވަރައި ތިއްތިވެގެން ރިލީޒްހޯދައިގެން އިންތިޚާބާ ކުރިމަތިލައި ފެއިލު ވުމުންވެސް އަނެއްކާ ކުރީންއުޅުނު ވަޒީފާގެ ގޮނޑިއަށެވެ. އައްޔަން ކުރައްވާފައިތިބި ކައުންސިލަރުން ނުހޮވުމުން ދާންވީ މަހަށޯލައެވެ. އެއްކަލަ ނޯޓިސްއެއް ތިންމަހުގެ މުސާރައެއް ކީއްކުރަން އަލުން ސަރުކާރުގެ ވަޒީފާ ގަނޑެއްވެސް ދީގެންވާކަށް ނެތެވެ. އެމްޑީޕީއަށް ނިސްބަތްވާ މީހުންނަށް ވާތީވެއެވެ.\nމަދަނަޔާ ލުއިލޯނާ މިނޫންވެސް ސަރުކާރުން ދެއްވާ އެއްވެސް ޚިދުމަތެއް އެމްޑީޕީގެ މެންބަރަކަށް ދީގެން ވާކަށް ނެތެވެ. ސައްވީސް ގަޑިއިރު އިދިކޮޅު މީހުން މީޑިއާ ތަކުގައި ގޮވައިނަގަނީ މިވާހަކައެވެ. ރަށަކުން ގޯއްޗެއް ދިނަސް ފުލެޓެއް ދިނަސް އެމްޑީޕީގެ މީހަކަށް ދީގެން ވާކަށް ނެތެވެ. އަޅެފަހެ އެމްޑީޕީގެ މެންބަރަކަށް ވުމުން މިގައުމުގެ ރައްޔިތުކަންވެސް ގެއްލި އެމީހުންނަކީ މިގައުމުގައި އުޅޭ ރެފިއުޖީންނަށް ވަނީހެއްޔެވެ؟ މިއަދު މިގައުމުގައި ތިއްބެވި އިއްޒަތްތެރި އިދިކޮޅު މެންބަރުން އެމްޑީޕީގެ މެންބަރުންނާ މުޚާތަބުކުރަނީ ރީނދޫހުން ޖެހިފައިވާ ފަނިފަކުސަތަކެއްގެ ނަމުންނެވެ.\nއެމްޑީޕީގެ އިސްވެރީންނޭވެ. މިޕާޓީއަށް ނިސްބަތްވީތީވެ އަޅުގަނޑުމެންގެ އަބުރާ އިއްޒަތާ ކަރާމާތް ދުވާލަކު އެތަކެއް ސަތޭކަފަހަރު ނަގާލައި މިގައުމުގެ ރަށްވެހީންގެ ސަފުން ބޭރުކޮށް އަޅުގަނޑުމެން މިހާ ނިކަމެތި ހާލަތަކަށް ވައްޓާލަމުން ގެންދާއިރު މިގައުމުގެ ރޫލިންގ ޕާޓީއަކީ އަޅުގަނޑުމެން ނިސްބަތްވާ އަދި އަޅުގަނޑުމެން ކުރީގެ ސަރުކާރުގެ ބަޑިތަކުގެ ކުރިމަތީގައި މޭދިއްކޮށްގެން ތިބެމިހިސާބަށްގެނައި މޯލްޑިވިއަން ޑިމޮކްރެޓިކް ޕާޓީ ނުވަތަ އެމްޑީޕީއެވެ. މިޕާޓީ ވެރިކަމަށް އައުމުގެ ކުރީން މިޕާޓީގައި މެންބަރުންގެ ގޮތުގައި ކެރިގެން ނުކުމެތިބި ސޯޅަވަރަކަށް ހާސް މެންބަރުންނަކީ މިއަދު ލީބިޔާގައި އެއުޅޭ ގައްޒާފީއާ އިދިކޮޅު ނިކަމެތި ރައްޔިތުންނަށް ވުރެވެސް ބިރުވެރި ހާލެއްގައި އުޅުނު ބައެކެވެ. އެހެނަސް އެދުވަސް ފާއިތުވެގޮސް މިޕާޓީގެ މެންބަރުން މިއަދު ބާރުވެރިކޮށް މިޕާޓީގެ ވަހުދަތު ހިފަހައްޓަވާން އިސްސަފުގައި މަސައްކަތް ކުރައްވާ މިޕާޓީގެ ވެރީން މިހާރަށްވުރެ ބޮޑަށް މިކަންކަމާމެދު ވިސްނަވާން އެބަޖެހެއެވެ. މިއަދު މިގައުމުގައި އަޅުގަނޑުމެން މިފަދައިން ނިކަމެތި ކޮށްލަމުން ދާއިރު މާދަމާ އެއިދިކޮޅު މީހުން ނުވަތަ އާޒިމާ ޝުކޫރުމެންފަދަ ފުންނާބު އުސް އުސްތާޒުން އަޅުގަނޑުމެންނަކީ އެމީހުންގެ ދުޝްމަނުން ކަމުގައި ފާޅުގައި ބުނަމުން ގެންދާއިރު އެމީހުންގެ އަތުގައި ބާރުވެރި ކަމެއް ޖެހޭ ދުވަހަކުން އަޅުގަނޑުމެން އުޅެންޖެހޭނެ ހާލަކާ މެދުވެސް މިޕާޓީގެ އިސްވެރީން ވިސްނައި ވަޑައިގަތުމަށް ދަންނަވަމެވެ. އަޅުގަނޑު މެންނަކީ މިގައުމުގައި އުޅޭ ރެފިއުޖީންނެއް ނޫނެވެ. އަދި އިދިކޮޅު މީހުން އެއުޅޭހެން އަމިއްލަ ޕާޓީގެ ޕޯޑިއަމްތަކަށް އަރައި އަޅުގަނޑުމެންގެ ހައްޤުގައި ކަންކުރައްވާން އިސްކޮއްފައި ތިއްބެވި ވެރީންގެ މަސްހަފައި ރޮލާކާނެ މީހުނެއްވެސް ނޫނެވެ. އެހެން ނަމަވެސް ދިވެހި ރައްޔިތުން ތަކެއްގެ އަބުރާ އިއްޒަތާ ޝަރަފު ރޯމާ ދުވާލު ކަތިލަމުން ގެންދާއިރު އެކަމާ އިދިކޮޅަށް ތެދުވާން ނުކެރި ފިނޑިވެ ރަޖާލައިގެން ތިބޭނެ ބަޔަކީމު ވެސް ނޫނީމެވެ.


Lockdown aai teacherun!\nޓީޗަރުންތަކެއް މަޑުކޮށްލައިގެން: ލޮކްޓައުުންގައި ޓީޗަރުން ދިޔައީ މަސައްކަތް ކުރަމުން-- ފޮޓޯ:ކޭއޯ\nލޮކްޑައުން އާއި ޓީޗަރުން!\n07 ޖޫން 2020 - 05:54:45\nދުނިޔޭގައި ފެތުރެމުންދާ ކޮވިޑް 19 ގެ ސަބަބުން އެތައް ގައުމެއްގެ ހިންގުން މަޑުޖެހި އެގައުމުތަކުގެ ސިއްހީ ދާއިރާގައި މަސައްކަތްކުރާ މީހުންނާއި އަދި އެހެނިހެންވެސް ރައްޔިތުންނަށް ހިދުމަތް ފޯރުކޮށްދިނުމަށް ކުރީ ސަފުތަކަށް ނިކުތްމީހުންގެ މަސައްކަތްތަކަށް ތައުރީފު ކުރާ ހާލު މިގައުމުތަކުގައި ފަރުދާގެ ފުރަގަހުގައި މަސައްކަތްކުރަމުން އަންނަ މީހުންވެސް މަދު ނޫންކަން ފާހަގަ ކުރަންޖެހެއެވެ.\nފަރުދާގެ ފުރަގަހުގައި މަސައްކަތްކުރަމުން އައި އެއްބައެއްގެ ގޮތުގައި ފާހަގަކުރެވޭ ބަޔަކީ ޓީޗަރުންނެވެ. އެހެނިހެން ގައުމުތަކުގައިވެސް ކިޔަވާ ދޭ މަދަރުސާތަކާއި ޔުނިވަސިޓީ ފަދަ ތަންތަން ބަންދުކުރި ކަމުގައި ވިޔަސް، ޓީޗަރުންގެ މަސައްކަތްތަކަށް ހުއްޓުމެއް ނާންނަކަން ފާހަގަކުރަން ޖެހެއެވެ.\nރާއްޖޭގައިވެސް ކަންތައް ހުރީ ހަމަ ދުނިޔޭގެ އެހެނިހެން ގައުމުތަކެކޭ އެއްގޮތަށެވެ. އެންމެ ފުރަތަމަ ރާއްޖޭގައި ކޮވިޑް19 ޖެހިފައިވާ މީހާ ފެނުމުން ސްކޫލްތައްވަނީ ބަންދުކޮށްފައެވެ. ނަމަވެސް ކިޔަވައިދިނުން ކުރިއަށް ގެންދިޔުމަށްޓަކައި އޮންލައިން ކްލާސްތަކުގެ ޒަރިއްޔާއިން ދަރިވަރުންނަށް ފިލާވަޅުތައް ނަގައިދޭންފެށިއެވެ. މިގޮތުން ގިނަ ސްކޫލްތަކުގައި އެންމެ ގިނައިން ކްލާސް ނެގުމަށް ބޭނުން ކުރެވުނީ ވައިބާ އެވެ. އެހެނީ ވައިބާގައި އުޅޭ މީހުންގެ އަދަދު ގިނަވެފައި، ވައިބާ އަކީ ގިނަ މީހުން އެއަށް ފަރިތަ ވަސީލަތަކަށްވާތީއެވެ. ގިނަ ސްކޫލްތަކުގައި ގަޑިތައް ނަގއިދެމުން ދިޔައީ ތާވަލް ކޮށްގެން ދުވާލަކަށް3ނުވަތަ4ގަޑި އެވެ.\nމީގެ އިތުރުން ޓެލެކިލާސްގެ ނަމުގައި ޕްރޮގްރާމެއް ހިންގުމަށް މިނިސްޓްރީއިން ނިންމިއެވެ. މިކްލާސްތަކުގެ މަސައްކަތްތަކުގައިވެސް އެންމެ ބުރަކޮށް މަސައްކަތްކުރި ބަޔަކީ ޓީޗަރުންނަށްނުވެ ނުދާނެއެވެ. ޓެލެކްލާހަށް ބޭނުންވާ ފިލާވަޅު ތައްޔާރު ކުރުމާ، އެފިލާވަޅުތައް ރިކޯޑު ކުރުމަށް ސްޓޫޑިއޯއަށް ދިޔުމާ، އަދިވެސް މާއްދާއާ ގުޅުން ހުރި ފޯރަމްތަކުގައި ޓީޗަރުން ބައިވެރިވަމުން ދިޔައެވެ.\nއަދި ހަމަ އެއާއެކު އޮންލައިންކޮށް ދަރިވަރުންނަށް މަސައްކަތްތައް ގޫގުލް ކްލާސްރޫމް ފަދަ ޕްލެޓްފޯމްތަކުގައި ހަވާލުކުރަމުން ގެންދިޔައެވެ. މީގެ އިތުރުންވެސް ބެލެނިވެރިންނަށް ފޯރުކޮށް ދޭ ޑޭޓާ ދިނުމަށް އެއްކުރެވުނު މަޢުލޫމާތު އެއްކުރުމާއި، ދަރިވަރުންނަށް ގުޅާ ހާލު ބެލުމާ މިފަދަ އެތައްކަމެއް ޓީޗަރުން އައީ ކުރަމުންނެވެ. ކޮންމެ ދަންވަރެއްގައިވެސް ސްކޫލުން އަންގާ އެންގުންތަކުގައިވާ މަސައްކަތްތައް ނިންމުމަށް އަވަދިނެތި ޓީޗަރުން އެމީހުންގެ ދުވަސްތައް ހޭދަކުރަމުން ދިޔައެވެ.\nމާލެ ސަރަހައްދުގެ ފުރަބަންދުގެ ކަންކަން ހަރުކަށިކޮށްފައިވާ މިދުވަސްވަރު އަނެއްކާވެސް ޓީޗަރުންގެ މަސައްކަތްތައް މިވަނީ ކުރިއަށްވުރެ އުނދަގޫވެފައެވެ. މިފަހަރު ޓެލެކްލާސް ކުރިއަށް ގެންދިޔުމަށް ހަމަޖެހިފައި މިވަނީ ޓީޗަރުން ގޭގައި ތިބެގެން ރެކޯޑުކުރާ ރެކޯޑިންގްތައް ބޭނުންކޮށްގެންނެވެ. ގިނަ ގޭގެއަކީ މިފަދަ މަސައްކަތެއް ކުރުމަށް އެކަށީގެންވާ ވަސީލަތްތައް ހުންނަ ގޭގެއެއް ނޫނެވެ. ނަމަވެސް އެޓީޗަރަކަށް ވެވުނު އެންމެ ފުރިހަމައަކަށް އެމަސައްކަތްތައް ވެސް އެމީހުން އެދަނީ ކުރަމުންނެވެ. މިނިސްޓްރީން އަންގާފައިވާ މިންގަނޑުތަކާ އެއް ހަމައެއްގައި ފިލާވަޅުތައް ރިކޯޑުކުރުމަށް ނުހަނު ތަކުލީފުތަކާއެކުވެސް އެމީހުން އެދަނީ މަސައްކަތްކުރަމުންނެވެ.\nދަންނަވާލަން މިއުޅޭ ވާހަކައަކީ މިފަދަ ދަނޑިވަޅުތަކުގައި އަހަރުމެންގެ ގައުމަށް އެކި ގޮތްގޮތުން ހިދުމަތް ފޯރުކޮށްދެމުން އަންނަ ކޮންމެ ބައެއްގެ ވެސް އަގުވަޒަން ކުރުމަކީ ކުރަންވާނެ ކަމެއް ކަމެވެ. ކޮންމެ ބަޔަކު ވެސް އެތަކެއް އުނދަގޫތަކާއެކު ވެސް އެބަޔަކަށް ކަނޑައަޅާފައިވާ ޒިންމާ އަދާކުރަމުން އެދަނީ ނުހަނު އުނދަގުލުގައެވެ.\nއެހެނިހެން މީހުންނެކޭ އެއްފަދައިން މިދުވަސްތަކުގައި ޓީޗަރުންވެސް ތިބީ ހާސްކަމުގެ ތެރޭގައެވެ. ނަމަވެސް އެމީހުންގެ މަސައްކަތްތަކަށް ހުއްޓުމެއް ނާދެއެވެ. އެންމެ އަވަހަށްވެސް ސްކޫލް ހުޅުވުމުން އަނެއްކާވެސް އެމީހުންގެ މަސައްކަތްތައް އިތުރުވާނެއެވެ. އެކި ސަބަބުތަކާ ހުރެ މިދުވަސްތަކުގައި ނަގައިދެވުނު ފިލާވަޅުތަކުގައި ބައިވެރިނުވެވުނު ދަރިވަރުންނަށް އެމަސައްކަތްތައް އުންގަންނައިދިނުމަށް އެމީހުން މަސައްކަތްކުރާނެއެވެ. އެމީހުންގެ މަސައްކަތަށްވެސް ޝުކުރު ހައްގެވެ.


ސެކިއުލަރިޒަމް މައްސަލައެއް ނެތްތޯ؟ – Shafeeu Abdullah\n ސެކިއުލަރިޒަމް މައްސަލައެއް ނެތްތޯ؟\nJune 6, 2021 ޝަފީޢު ޢަބްދުﷲ\nއެއްވެސް ފިކުރަކީ ހުއްދަ ފިކުރަކަށް ވާނީ ދީނީ ތަރަހައިން އެ އެއްޗެއް ކިރުމަށްފަހު، ދީނާ ފުށު ނާރާ ނަމައެވެ. އެއީ ތަނެއްގައި އޮތް ޢުރުފަށް ނުވަތަ ބަޔަކު ޤަބޫލުކުރާ ޤަބޫލުކުރުމަކަށް ކަނޑައެޅޭނެ ކަމެއް ނޫނެވެ.\nއޭގައި ބަލަން ޖެހޭނީ ދީނީ އަސާސުތަކާ ކިހައި ވަރަކަށް އެއާ ގުޅޭތޯ ނުވަތަ ފުށުއަރާތޯއެވެ. ދީނުގެ ޖައުހަރާއި މުޅި އަސާސާ ދެކޮޅު ފިކުރެއް ރަނގަޅު ވާނެ އެއްވެސް ގޮތެއް ނޯންނާއެވެ.\nޢަލްމާނިއްޔަތަށް/ ސެކިއުލަރިޒަމަށް ބަލާއިރު، އޭގެ އަސާސަކީ އެއްވެސް މުޢުތަޤަދެއް ނެތި އިންސާނީ ޙަޔާތުގެ އެކިއެކި ދާއިރާތަކުގެ ކަންކަން ނިންމުމެވެ. މިއީ ފަހަރެއްގައި އިސްލާމްދީން ނޫން އެހެން ދީންތަކަށް މައްސަލައަކަށް ނުވެދާނެއެވެ.\nދީނެއްގެ ގޮތުގައި މާތް ﷲ ބާވައިލެއްވި ދީނަކީ އިސްލާމްދީނެވެ. އެ ދީން ބާވައިލެއްވީ އިންސާނީ ޙަޔާތުގެ ހުރިހާ ދާއިރާއެއް ހިމެނޭ ގޮތަށެވެ. އިސްލާމްދީނަކީ ހަމައެކަނި ޢިބާދާތުގެ ދީނެއް ނޫނެވެ. އެއީ މުޢާމަލާތުގެ ވެސް ދީނެކެވެ.\nވުމާއެކު ޝާމިލު ޝަރީޢަތެއް އޮތް ދީނެއް ލިބިފައި ތިބި މުސްލިމުންނަށް އެބައިމީހުންގެ ޙަޔާތުގެ ކަންކަން ދީނީ އަސާސުގެ ތެރެއަށް ނުވަންނަ ގޮތަކަށް ނުނިންމޭނެއެވެ. ޤުރުއާނާއި ސުންނަތަށް ބަލައިލީމައި ވެސް ފެންނަން އޮތީ މި ޙަޤީޤަތެވެ.\nޙަޤީޤީ ސެކިއުލަރިޒަމް ޤާއިމު ކުރަން ބޭނުން ނަމަ، ދީނުގެ އަޙްކާމުތަކާއި ޤަވާޢިދުތަކާއި އަސާސުތަކުގެ ބޮޑު ބައެއް ފުހެލަން ޖެހެއެވެ. އެހެނީ، އިސްލާމްދީނުގައި ހުރިހާ ދާއިރާއަކަށް ވެސް އުސޫލުތަކާއި އިރުޝާދުތަކެއް ދެއްވާފައިވެއެވެ.\nއެބައި އުނިކޮށްފައި ހަމައެކަނި ޢިބާދާތުގެ ބަޔަށް ދީން ހަނިކުރާނީ ކިހިނެއްތޯއެވެ؟ އަދި އެބާރު އެއްވެސް އިންސާނަކަށް ލިބިގެން ވޭތޯއެވެ؟ މުސްލިމުންނަށް ދީނުން ބޭނުން ބައެއް ނަގާފައި، އަނެއްބައި ދޫކޮށްލަން އިޚްތިޔާރު ވޭތޯއެވެ؟\nސެކިއުލަރިޒަމުން، ދީނީގޮތުން މި ދެންނެވި އަސާސުތައް އުނިވާ ނަމަ ސެކިއުލަރިޒަމަށް ވަކާލާތު ކުރުން ވެސް ހުއްދައެއް ނުވާނެއެވެ. ދީނުގެ ގިނަގުނަ ޤަޠުޢީ އަޙްކާމުތަކާއި ޘަވާބިތުތައް އެއްލައިލަން މުސްލިމަކަށް ވަކާލާތު ކުރަން ކެރޭނެތޯއެވެ؟\nއެނގިހުރެ އެފަދައިން ވަކާލާތު ކުރާނަމަ އެމީހަކީ މުސްލިމަކަށް ވާނެތޯއެވެ؟ މުސްލިމުންނަކީ މާތް ﷲ ދީނާއި އެދީނުގެ އަޙްކާމުތަކާ ރުހި ޤަބޫލުވެގެން ތިބި ބަޔެކެވެ. އެއީ މުސްލިމަކަށް ވުމުގެ ޝަރުޠެކެވެ.\nމި ވާހަކަ ވަރަށް ދިގުކޮށް ވެސް ދެއްކިދާނެއެވެ. ނަމަވެސް ކުރުކޮށްލަމެވެ. މި މައުޟޫޢުގައި ދިގު ލިޔުމެއް ލިޔުމުގެ އުންމީދުގައެވެ. إن شاء ﷲ!\n(ނޯޓު: މިއީ5ޖޫން 2021 ގައި އަޅުގަނޑުގެ ޓްވިޓާއަށް ލިޔުނު ތްރެޑް ޕޯސްޓެކެވެ.)


އިންޑިޔާގައި އިންސާނުން ބޭނުންކޮށްގެން ކޯވިޑް-19އަށް ވެކްސިނެއް ތަހުލީލުކުރަނީ އިންޑިޔާގައި އިންސާނުން ބޭނުންކޮށްގެން ކޯވިޑް-19އަށް ވެކްސިނެއް ތަހުލީލުކުރަނީ\nއިންޑިޔާގައި އިންސާނުން ބޭނުންކޮށްގެން ކޯވިޑް-19އަށް ވެކްސިނެއް ތަހުލީލުކުރަނީ\nއިންޑިޔާގެ ޕޫނޭގައި ކޯވިޑް-19އަށް ވެކްސިނެއް އުފެއްދުމަށް ސައިންސުވެރިއެއް މަސައްކަތްކުރަނީ - ފޮޓޯ: ރޮއިޓަރސް\nއިންޑިޔާގެ ބަރަތު ބަޔޯޓެކު ކުންފުނިން ކޯވިޑް-19އާ ދެކޮޅަށް އުފައްދަން މަސައްކަތްކުރާ ވެކްސިންގެ އިންސާނީ ތަހުލީލުތައް ފެށުމަށް ތައްޔާރުވެއްޖެއެވެ. ބަރަތު ބަޔޯޓެކުން އުފެއްދުމަށް މަސައްކަތްކުރާ ވެކްސިނަކީ ކޯވިޑް-19އާ ދެކޮޅަށް އިންޑިޔާގައި ތައްޔާރުކުރަމުންދާ ވެކްސިންތަކުގެ ތެރެއިން އިންސާނީ ތަހުލީލުކުރުމުގެ ޙުއްދަދިން ފުރަތަމަ ވެކްސިނެވެ.\nބަރަތު ބަޔޯޓެކުން ބުނީ އެ ކުންފުންޏާއި އިންޑިއަން ކައުންސިލް އޮފް މެޑިކަލް ރިސާޗުން އުފައްދާ ވެކްސިންގެ ތަހުލީލުތަކުގެ ފުރަތަމަ އަދި ދެވަނަ މަރުހަލާ ފެށުމަށް ޑްރަގް ކޮންޓްރޯލަރ ޖެނެރަލް އޮފް އިންޑިޔާގެ ޙުއްދަ ލިބިފައިވާކަމަށެވެ. އިންސާނުން ބޭނުންކޮށްގެން އެ ވެކްސިންގެ ތަހުލީލުތައް ޖުލައި މަހު ފަށާނެކަމަށް އެ ކުންފުނިން ބުނެއެވެ.\nކޯވިޑް-19 ފެތުރުން ހުއްޓުވުމަށް ވެކްސިނެއް ތައްޔާރުކުރުމަށް ދުނިޔޭގެ 100އަށްވުރެ ގިނަ ޤައުމަކުންނާއި ކުންފުނިން ދަނީ މަސައްކަތްކުރަމުންނެވެ. ބައެއް ވެކްސިންތަކުގެ ތަހުލީލުތަކުން އުންމީދީ ނަތީޖާތަކެއްވަނީ ފެނިފައެވެ. ކުރިއަށް އޮތް އަހަރުގެ ތެރޭގައި ވެކްސިނެއް އުފައްދާ ބާޒާރަށް ނެރެވޭނެކަމަށް ބައެއް ސައިންސުވެރިން ޤަބޫލުކުރެއެވެ.


Lockdown aa khilaafuvevadaigennevi Johnson ge isthiufa ah govan fashaifi | ThePress\nލޮކްޑައުންއާ ހިލާފުވެވަޑައިގެންނެވި ޖޯންސަންގެ އިސްތިއުފާއަށް ގޮވަން ފަށައިފި\nއިނގިރޭސި ބޮޑުވަޒީރު ބޮރިސް ޖޯންސަން ގޭގައި މަޑުކޮށްލައްވައިގެން --- ފައިލް ފޮޓޯ/ ރޮއިޓާޒް\nކޮރޯނާވައިރަސް ޑިޒީޒް (ކޮވިޑް-19) ފެތުރުން ކޮންޓްރޯލް ކުރުމަށް އިނގިރޭސިވިލާތުގައި ތަންފީޒު ކުރަމުން ދިޔަ ލޮކްޑައުން އަމުރާ ހިލާފަށް، ޑައުނިންގް ސްޓްރީޓް ބަގީޗާގައި ކުރިއަށް ގެންދިޔަ ޕާޓީއަކަށް ވަޑައިގެންނެވި މައްސަލާގައި، އިނގިރޭސި ބޮޑުވަޒީރު ބޮރިސް ޖޯންސަންގެ އިސްތިއުފާއަށް ގޮވަން ފަށައިފިއެވެ.\n2020 ވަނަ އަހަރު އޮތް އިވެންޓާ ގުޅިގެން ކަންކަން ކުރެއްވުނީ އެންމެ ރަނގަޅަށް ނޫންކަމަށް ވިދާޅުވެ، ޖޯންސަން ވަނީ މައާފަށް އެދިވަޑައިގެންފައެވެ. އަދި އެކަމާ، އާންމުންގެ މެދުގައި އުފެދިފައި ވާ ނަފްރަތާއި ރުޅިވެރިކަމުގެ ގިނި ފަހުމްވެވަޑައިގަންނަވާ ކަމަށްވެސް ޖޯންސަން ވަނީ ވިދާޅުވެފައެވެ.\nއިނގިރޭސިވިލާތުގެ ސިޔާސީ މައިދާނުގައި ފާހަގަކޮށްލެވޭ އިސް މެންބަރުންވެސް ގެންދަވަނީ ޖޯންސަންގެ އިސްތިއުފާއަށް ގޮވާލައްވަމުންނެވެ. އޭގެ ތެރޭގައި ޓޯރީ ލީޑަރު ޑަގްލަސް ރޮސް، މަޖިލިސް މެންބަރުން ކަމުގައި ވާ ވިލިއަމް ވްރެގް، ކެރޮލައިން ނޯކްސް އަދި ރޮޖާ ގޭލް ފާހަގަ ކުރެވެއެވެ.\nމަޖިލިސް މެންބަރު ޑަގްލަސް ރޮސް ވަނީ، ބޮޑުވަޒީރު ކަމުގައި ދެމި ހުންނެވުމަށް ޖޯންސަންގެ މައްޗަށް އިތުބާރު ގެއްލިފައި ވާ ކަމުގެ ވޯޓަކަށް އެހުމަށް ދަފުތަރު ކުރައްވާނެ ކަމަށް ވިދާޅުވެފައެވެ. ޖޯންސަންއަކީ ބޮޑުވަޒީރު ކަމަށާ، ގަވައިދުތައް ކަނޑައަޅަނީވެސް ޖޯންސަންގެ ސަރުކާރުން ކަމަށާ، އޭނާގެ އަމަލުތަކަށް އޭނާ ޖަވާބުދާރީ ކުރުވެން ޖެހޭނެ ކަމަށްވެސް އެމްޕީ ރޮސް ވިދާޅުވިއެވެ.\nޖޯންސަންއާ އެއް ސިޔާސީ ފިކުރެއްގެ ގިނަ މެންބަރުންވެސް މިއަދު އޭނާ ބޭރު ކުރެއްވުމަށް އަމާޒު ހިއްޕަވާފައި ވާ އިރު، ކުށަށް އިއުތިރާފުވެވަޑައިގަތުމަކީ ވެރިކަމުގައި އިތުރު ވަގުތު ކޮޅެއް ޖޯންސަންއަށް ލިބިދޭނެ ސަބަބެއް ކަމަށް ގަބޫލު ކުރެވެއެވެ.\nމަޖިލިސް ކުރާ ގޭގައި، ކުށަށް އިއުތިރާފުވެވަޑައިގެން ވާހަކަފުޅުދައްކަވަމުން ޖޯންސަން ވަނީ އެ ހަފުލާއަށް ވަޑައިގެންނެވީ 25 ވަރަކަށް މިނެޓަށް ކަމަށާ، އެއީ އިވެންޓް އިންތިޒާމް ކުރި ފަރާތްތަކަށް ޝުކުރު އަދާ ކުރެއްވުމަށް ކަމަށެވެ. ނަމަވެސް ހަގީގަތުގައި އެ ދުވަހު ކުރައްވަންވީ ކަމަކީ، ހަފުލާގައި ތިބި އެންމެން އަނބުރާ ފޮނުވާލެއްވުން ކަމަށްވެސް ޖޯންސަން ވަނީ ވިދާޅުވެފައެވެ.\nކޮވިޑް-19 ދުނިޔެ ލޮކްޑައުން ޔޫކޭ ބޮޑުވަޒީރު\nކޮވިޑާ ގުޅިގެން ނެދަލެންޑްސްގައި ލޮކްޑައުން އިއުލާނުކޮށްފި\nކޮވިޑްގެ ބަލިމަޑުކަމުގައި މީމްސް ފޯރުކޮށްދިނީ ބޮޑު އެހީއެއް: ދިރާސާ\nގުރައިދޫގެ ހާއްސަ އެހީއަށް ބޭނުންވާ މީހުންގެ މަރުކަޒު ލޮކްޑައުންކޮށްފި


India gai "Maldivian" joorimanaa kohfi, Court in joorimanaa kuda kohdheefi\nއިންޑިއާގައި "މޯލްޑިވިއަން" ޖޫރިމަނާކޮށްފި، ކޯޓުން ޖޫރިމަނާ ކުޑަކޮށްދީފި\nމޯލްޑިވިއަންގެ ފްލައިޓެއް --\nވިސާ ނެތް ހަތް ދިވެހިން އިންޑިއާގެ ޓްރެވެންޑްރަމަށް ގެންދިޔަ މައްސަލައިގައި އިންޑިއާގެ ހޯމް މިނިސްޓްރީން ރާއްޖޭގެ ގައުމީ އެއާލައިން ކަމަށްވާ މޯލްޑިވިއަން ޖޫރިމަނާކުރި މައްސަލައަށް ކެރެލާގެ ހައިކޯޓުން ތާއިދުކޮށްފި އެވެ. އެހެން ނަމަވެސް އެ ޖޫރިމަނާ ވަނީ ކުޑަކޮށްދިފަ އެވެ.\nވިސާ ނެތް ހަތް ދިވެހިން އިންޑިއާއަށް ދެ ފަހަރެއްގެ މަތިން ގެންދިޔަ މައްސަލައިގައި މޯލްޑިވިއަން ޖޫރިމަނާކޮށްފައި ވަނީ އިންޑިއާގެ ހޯމް މިނިސްޓްރީންނެވެ. އެއީ ހަތް ލައްކަ ރުޕީސްއަށެވެ. އެއީ ކޮންމެ ޕަސެންޖަރަކަށް ލައްކައެއްގައި ރޭޓުންނެވެ.\nޖޫރިމަނާކުރި މައްސަލަ މޯލްޑިވިއަން އިން ވަނީ ކެރެލާގެ ހައިކޯޓުގައި އިސްތިއުނާފު ވެސް ކޮށްފަ އެވެ. ކެރެލާގެ ހައިކޯޓަށް ހުށައެޅި އިސްތިއުނާފުގެ މައްސަލައިގައި މޯލްޑިވިއަން އިން ބުނެފައިވަނީ ވިސާއާއި ގުޅޭގޮތުން އިންޑިއާގެ ހޯމް މިނިސްޓްރީގެ ވެބްސައިޓުގައި ދީފައިވާ މައުލޫމާތުގެ ސަބަބުން އޮޅުން އަރާ ކަމަށެވެ. އަދި ގަވާއިދުގެ ކޮޕީއެއް މޯލްޑިވިއަންއަށް ފޯރުކޮށްދީފައިނުވާކަން ފާހަގަކޮށްފައިވެއެވެ. ކޮށްފައިވާ ޖޫރިމަނާ ބޮޑު ކަމަށް ވެސް މޯލްޑިވިއަންއިން ވަނީ ބުނެފައެވެ.\nމައްސަލަ ނިމުނީ މޯލްޑިވިއަންއާ ދެކޮޅަށެވެ. ކެރެލާގެ ހައިކޯޓުން ވަނީ މޯލްޑިވިއަން ޖޫރިމަނާކުރީ ރަނގަޅަށް ކަމަށް ހުކުމް ކޮށްފައެވެ. ނަމަވެސް ހައިކޯޓުން ވަނީ، ޖޫރިމަނާގެ އަދަދު ކުޑަކޮށްދީފައެެވެ. އެއީ 420،000 ރުޕީސްއަށެވެ.


Maziya aa eku Suzain ah hurihaa mubaaraathe hoadhidhaanetha? | Mihaaru\nމާޒިޔާއާ އެކު ސުޒޭނަށް ސީޒަންގެ ހުރިހާ މުބާރާތެއް ކާމިޔާބު ކުރެވިދާނެތަ؟\n28 މެއި 2016 - 07:21 1 comment\nފާއިތުވި އަހަރު ރާއްޖޭގެ އެންމެ މޮޅު ފުޓްބޯޅަ ކޯޗުގެ މަގާމު ހޯދި މާޒިޔާގެ އަލީ ސުޒޭން އެ ޓީމާ އެކު މި ސީޒަނަށް ކުރިމަތިލީ ހާއްސަ ޓާގެޓަކާ އެކު އެވެ. އެއީ ސީޒަންގެ ހުރިހާ މުބާރާތެއް ކާމިޔާބު ކުރުމަށެވެ. މީގެ ކުރިން ވާދަވެރި ނިއު ރޭޑިއަންޓުން ދެ ފަހަރެއްގެ މަތިން ހާސިލްކޮށްފައިވާ ކާމިޔާބީ މާޒިޔާ އަށް ހޯދައިދިނުމުގެ އަޒުމެވެ.\nނިއު އިން 1997 ވަނަ އަހަރުގެ ސީޒަނުގެ ތިން މުބާރާތް ކާމިޔާބުކުރީ ތިން ކޯޗުންނާ އެކު އެވެ. އޭގެ ފަހުން 2013 ވަނަ އަހަރު ހުރިހާ މުބާރާތެއް ކާމިޔާބުކުރީ ބަލްގޭރިއާގެ ވެލިޒާ ޕޮޕޯފްގެ އިރުޝާދުގެ ދަށުންނެވެ. އެ ފަހަރު ސީޒަނުގެ ހުރިހާ މެޗަކުން މޮޅުވެ އަދި ސަރަހައްދީ މުބާރާތް އޭއެފްސީ ކަޕުގެ ކުއާޓާ ފައިނަލަށް ވެސް ދަތުރުކުރި އެވެ.\nއެ އަހަރު ނިއުގައި އޮތް ވަރުގެ ސްކޮޑެއް މާޒިޔާގައި މި އަހަރު އެބައޮތެވެ. އެކަމަކު ތަފާތަކީ 2013 ވަނަ އަހަރު ނިއުއާ ވާދަކުރާނެ އޮތީ މަދު ޓީމެއް ކަމެވެ. މި އަހަރު ޖުމްލަކޮށް ހުރިހާ ޓީމެއް ވެސް ވަރަށް ވާދަވެރި އެވެ.\nސީޒަން ފެށުމުގެ ކުރިން ސުޒޭން ބުނީ މި ސީޒަނުގެ ހުރިހާ މުބާރާތެއް މާޒިޔާ އަށް ކާމިޔާބު ނުކުރެވިއްޖެނަމަ އޭނާ އެ ޓީމުން އިސްތިއުފާދޭނެ ކަމަށެވެ. އަދި މާޒިޔާގައި އޮތް ވަރުގަދަ ސްކޮޑު ހިފަހައްޓާލެވޭނެ ދިވެހި ކޯޗެއް ހުރިނަމަ އެއީ އޭނާ ކަމަށް ވެސް ބުންޏެވެ.\nސުޒޭނަކީ ބިދޭސީ ކޯޗުންނާ ވާދަކޮށް އެންމެ ގިނަ ކާމިޔާބީ ހޯދި ދިވެހި ކޯޗެވެ. ބިދޭސީ ގިނަ ކޯޗުންނާ ވާދަކޮށް ވިކްޓަރީއަށް އޭނާ ގިނަ ކާމިޔާބީތައް ހޯދައިދިނެވެ. އެކަމަކު ލީގު ހޯދުނީ އެންމެ ފަހަރަކު އެވެ. އެއީ 2007 ވަނަ އަހަރު ވިކްޓަރީގެ އެސިސްޓެންޓް ކޯޗުކަމުގައި ހުރެ އެވެ. ދިވެހި ކޯޗުންނާ މިހާތަނަށް އެންމެ ދުރު އެއްް މުބާރާތަކީ ވެސް ލީގެވެ.\nމާޒިޔާގެ ކޯޗު އަލީ ސުޒޭން މިއަދުގެ މެޗުގެ ތެރެއިން ޓީމަށް އިރުޝާދު ދެނީ.-- މިހާރު ފޮޓޯ: ނިޝާން އަލީ\nސުޒޭންގެ އިރުޝާދުގެ ދަށުން މާޒިޔާ ވަނީ 2014 ވަނަ އަހަރުގެ އެފްއޭ ކަޕާއި 2015 ވަނަ އަހަރު ޕްރެޒިޑެންޓްސް ކަޕް އަދި 2015 އާއި 2016 ވަނަ އަހަރުގެ ޝީލްޑް އުފުލާލައިފަ އެވެ. އެ ކްލަބުގެ ތާރީހުގައި ކާމިޔާބު ނުކުރެވޭ ހަމައެކަނި ބޮޑު މުބާރާތަކީ އުރީދޫ ދިވެހި ޕްރިމިއާ ލީގެވެ. މި ފަހަރުގެ ސީޒަނަށް އެ ޓީމުގެ މެނޭޖްމަންޓުން ކަނޑައެޅި އެންމެ ބޮޑު އެއް ޓާގެޓަކީ ވެސް ލީގެވެ.\nމުޅި ސީޒަނުގައި ޓީމު އެއް ފެންވަރެއްގައި ހިފެހެއްޓުމުގައި ކޯޗުގެ ދައުރު ވަރަށް ބޮޑެވެ. ހާއްސަކޮށް ކުޅުންތެރިން މެނޭޖްކުރުމުގަ އެވެ. މޮޅެތި ގިނަ ކުޅުންތެރިން ތިބޭ ނަމަ ކޯޗަށް ޗެލެންޖް ބޮޑުވާނެ އެވެ. ނިއުގައި 2013 ވަނަ އަހަރު ޕޮޕޯފްގެ ކޮންޓްރޯލް ވަރަށް ބޮޑަށް އޮތެވެ. ސުޒޭން ބުނެފައިވަނީ މިވަރުގެ ސްކޮޑެއް ހިފަހައްޓާލެވޭނެ ދިވެހި ކޯޗެއް ހުރި ނަމަ އެ ކޯޗަކީ އޭނާ ކަމަށެވެ.\n"ވަރަށް ގިނަ މީހުން ސުވާލު އުފައްދާ މިވަރުގެ ސްކޮޑެއް އަޅުގަނޑަށް މެނޭޖްކުރެވޭނެތޯ. ދިވެހި ކޯޗަކަށް މިކަން ވަންޏާ އެކަން ވާނެ އެކެއް އަޅުގަނޑަކީ. އެކަން ކުރިން ވެސް ވިކްޓަރީއާ އެކު އަޅުގަނޑު އޮންނާނީ ސާބިތު ކޮށްދީފައި،" ސުޒޭން ބުންޏެވެ.\nވިކްޓަރީ: ކަޕް ވިނާސް ކަޕް (2007)، ދިރާގު ދިވެހި ލީގު (2007)، އެފްއޭ ކަޕް (2009، 2010)، ގައުމީ މުބާރާތް (2011).\nމާޒިޔާ: އެފްއޭ ކަޕް (2014)، ގައުމީ މުބާރާތް (2015).\nމާޒިޔާ އަށް މިހާރު ވަނީ ސީޒަންގެ ފުރަތަމަ މުބާރާތް ނިމިފަ އެވެ. އޭއެފްސީ ކަޕްގައި އެ ޓީމަށް ރަނގަޅު ނަތީޖާތަކެއް ނުނެރެވުނުއިރު، މުބާރާތް ނިންމާލީ ގްރޫޕްގެ އެންމެ ފުލުގައި އޮވެގެންނެވެ. ކުޅުނު ހަ މެޗުގެ ތެރެއިން މޮޅުވެވުނީ އެންމެ މެޗަކުންނެވެ. ތިން މެޗުން ބަލިވިއިރު އަނެއް ދެ މެޗު ނިމުނީ އެއްވަރުވެގެންނެވެ. އެ ޓީމު މޮޅުވީ މާލޭގައި ސައުތު ޗައިނާ އަތުން އެކަންޏެވެ\nމޯހަން ބާގަން ކުޅުންތެރިއަކު ކައިރިން މާޒިޔާގެ ބޮކުރީ (ވ) ބޯޅަ ހިފައިގެންދަނީ.-- މިހާރު ފޮޓޯ: ނިޝާން އަލީ\nނަމަވެސް ރާއްޖޭގެ އެންމެ ބޮޑު ލީގުގެ ކުޅުން ފެށިގެން ކޮންމެ ޓީމެއް ތިން މެޗު ކުޅެފައިވާއިރު އެންމެ ރަނގަޅު ފޯމެއްގައި އޮތީ މާޒިޔާ އެވެ. ލީގު ބްރޭކަކަށް ދިޔައިރު މާޒިޔާ އެއް ވަނައިގައި އޮތީ ކުޅުނު ތިން މެޗުން ވެސް މޮޅުވެގެން 100 އިންސައްތަ ރެކޯޑަކާ އެކު އެވެ. ކުޅުނު ތިން މެޗުން މޮޅުވި ހަމައެކަނި ޓީމަކީ ވެސް މާޒިޔާ އެވެ.\nފުރަތަމަ މެޗުގައި އެންމެ ފަހުގެ ޗެމްޕިއަން ނިއު އަތުން 3-2 އިން މޮޅުވިއިރު، ދެ ވަނަ މެޗުން ބީޖީ ސްޕޯޓްސް އަތުން 1-0 އިން އުނދަގޫ މޮޅެއް ހޯދި އެވެ. ތިން ވަނަ މެޗުން މި ސީޒަނުގައި މާޒިޔާއާ ވާދަކުރާނެ ކަމަށް ބެލެވިފައިވާ ވެލެންސިއާ އަތުން ވަނީ 2-1 އިން މޮޅުވެފަ އެވެ.\n"މާޒިޔާގައި އޮތީ ގައުމީ ޓީމޭ ބުނުމަކުން ހާހެއް ނުވޭ"\nމިފަހަރުގެ ސީޒަންގައި މާޒިޔާއާ ދެކޮޅަށް ކުޅޭ ކޮންމެ ޓީމެއް ވެސް ދައްކަމުން އަންނަނީ އެއް ވާހަކަ އެކެވެ. މާޒިޔާގައި އޮތް ސްކޮޑަށް ބަލާއިރު އެއީ ރާއްޖޭގެ ގައުމީ ފުޓްބޯޅަ ޓީމު ކަމަށެވެ. އެ ޓީމުގައި ހިމެނޭ ގިނަ ކުޅުންތެރިންނަކީ ގައުމީ ޓީމަށް ކުޅެފައިވާ ކުޅުންތެރިންނެވެ. މި ފަހަރުގެ ސީޒަނަށް އެ ޓީމު ވަރުގަދަ ކުރިއިރު އެޓީމާ ގުޅުނު ގިނަ ކުޅުންތެރިންނަކީ ވެސް އެންމެ ފަހުން ރާއްޖެ ކުޅުނު ބައިނަލްއަގްވާމީ މުބާރާތްތަކުގައި ގައުމީ ޓީމަށް ކުޅުނު ކުޅުންތެރިންނެވެ.\n"ކޮންމެ ޓީމެއް ވެސް މާޒިޔާއާ ކުޅެން ޖެހުނީމަ މި ބުނަނީ ގައުމީ ޓީމާ ދެކޮޅަށޭ ކުޅެން މި ޖެހެނީ. މާޒިޔާގައި ތިބި ގިނަ ކުޅުންތެރިންނަށް ބަލާއިރު މުހައްމަދު އިރުފާން (އިރޭ) އަމްދަން އަލީ (އެންޑީ) މި ކުޅުންތެރިންނަށް ގައުމީ ޓީމުން ފުރުސަތު ލިބުނީ މާޒިޔާއާ ގުޅުނު ފަހުން. ކޮންމެ ޓީމެއް ވެސް ވަރުގަދަ ކުރާނީ މޮޅުވާން ކާމިޔާބު ހޯދަން،" ސުޒޭން ބުންޏެވެ.\nއިތުރު ލިޔުންތައް މާޒިޔާ ސ.ރ.ކ އަލީ ސުޒޭން އުރީދޫ ދިވެހި ޕްރިމިއާ ލީގު\n"މިއީ އެންމެން އެކުވެގެން ކުރި މަސައްކަތުގެ ނަތީޖާ"


Ihuge noos: Masverikamugai oi vaadhaverikan\n"މޫންލައިޓް" ނޫސް މެދުވެރިކޮށް 1971 ވަނަ އަހަރުގެ މަސްވެރިކަމުގެ އިނާމު އިއުލާނުކޮށްފައި. --\n"މަސްވެރިކަމަކީ ދިވެހިންގެ ލޭނާރު،" މުޅި ގައުމު ވަރަށް ފަހުރުވެރިކަމާއެކު ބުނެ އުޅުނު ޒަމާނެއް މާޒީވެއްޖެ އެވެ. އެ ޖުމްލަ މިހާރު ވެއްޓިފައިވަނީ، މަދުން ނަމަވެސް ބޭއްވޭ މަސްވެރިކަމުގެ ކޮންމެވެސް ހަފްލާއެއްގައި ސިޔާސީ ބޭފުޅެއްގެ ސްޕީޗުގައި ކޮންމެހެން ހިމަނަންޖެހޭ މަޖުބޫރުކަމެއްގެ ގޮތުގަ އެވެ. އެ ޖުމްލަ ފުރިހަމަނުކޮށްފިނަމަ، ރާއްޖޭގެ މަސްވެރިކަމުގެ ސިނާއަތު ވެއްޓިފައިވާ ނިކަމެތި ހާލަތުގެ ހަގީގަތް ގަބޫލުކުރަންޖެހިދާނެތީ އުޅޭ ކަހަލަ އެވެ.\nއެއް ޒަމާނެއްގައި މަސްވެރިންނަކީ ވެސް ގަދަރުވެރި ބައެކެވެ. ސަރުކާރުން އެމީހުންނަށް ހިތްވަރު ދިނެވެ. އެމީހުންގެ މުހިންމުކަން އެނގޭތީ އެވެ. މަސްވެރިކަމުގައި ވާދަވެރިކަން އިތުރުކުރުމަށް ކޮންމެ އަހަރު އިނާމުތަކެއް ކަނޑައަޅައިގެން ސަރުކާރުން އިސްނަގައިގެން ކުރި އެވެ.\n"މޫންލައިޓް" ނޫހުގައި ފިޝަރީޒް މިނިސްޓްރީން 1971 ވަނަ އަހަރުގެ މަސްވެރިކަމުގެ އިނާމުގެ އިއުލާނެއް ވަނީ އެ އަހަރުގެ މާޗް މަހުގެ 30 ވަނަ ދުވަހު ޝާއިއުކޮށްފަ އެވެ. އެއީ ކޮންމެ އަހަރަކު ކޮންމެ އަތޮޅަކުން އެންމެ ގިނަ މަސް ބޭނި ދޯނިފަހަރަށް ދެމުންދިއަ އިނާމެކެވެ.\nކޮންމެ އަތޮޅަކަށް ހާއްސަ އަދަދުތަކެއް ސަރުކާރުން ކަނޑައަޅައިގެން، އެ އަދަދަށް ނޫނީ އެއަށްވުރެ އިތުރަށް މަސްބޭނި ދޯނިފަހަރުތައް ފާހަގަކުރެ އެވެ. އެ އަހަރު އެއްވަނަ ލިބޭ ދޯނީގެ ވެރިއަކަށް 500 ރުފިޔާގެ އިނާމެއްގެ އިތުރުން ބޭނި ކޮންމެ މަހަކަށް އަށް ލާރި ދިނުމަށް ސަރުކާރުގެ ފަރާތުން ވަނީ ހުށަހަޅައިފަ އެވެ. އަދި ދެވަނަ ލިބޭ ދޯންޏަށް 300 ރުފިޔާގެ އިނާމަކާއެކު ކޮންމެ މަހަކަށް ހަތް ލާރި ދޭނެކަމަށް އެ އިއުލާނުގައި ބުނެފައިވެ އެވެ. ތިންވަނައަށް ލިބޭނެކަމަށް ބުނެފައިވަނީ 100 ރުފިޔާގެ އިނާމެއްގެ އިތުރުން ބާނާ ކޮންމެ މަހަކަށް ހަ ލާރީގެ މަގުން ފައިސާދޭން ސަރުކާރުން ވަނީ ހުށަހަޅައިފަ އެވެ.\nއެ އިނާމުން ސާފުވާ އެއްކަމަކީ އަތޮޅު ތެރޭގައި ވާދަވެރިކަން އުފައްދައިގެން، މަސްވެރިންނަށް ހިތްވަރުދިނުމަށް ސަރުކާރުން އޭރު ދިން އަހަންމިއްޔަތުކަމެވެ. ފައިސާގެ އިނާމުގެ އިތުރުން، އެންމެ ގިނައިން މަސްބޭނި ދޯނީގެ ޝަރަފު ހޯދުމަށް އޭރު މަސްވެރިން ނެގި ފޯރި އެވެ. ހިތާމައަކީ އެކަހަލަ މަންޒަރެއް މިހާރު ފެނިގެން ނުދާ ކަމެވެ. އޭރު ދިން މަސްވެރިކަމުގެ އިނާމު ވެސް ހުއްޓާލާފައިވާތާ އެތައް އަހަރެއް ވަނީ ވެފަ އެވެ. އެ އިނާމާއެކު، މަސްވެރިކަމަށް ދިން ގަދަރާއި ޝަރަފުވެސް ވެސް މާޒީގެ ތެރެއަށް ގެއްލުނީ އެވެ.\nއެއް އިރެއްގައި ރާއްޖޭގެ އިގުތިސޯދުގެ ވެސް މައިނާރަށް ވަނީ އިހުމާލުވެފަ އެވެ. މަސްވެރިން ވަނީ "ވީހާލެއްގަ ވާން" ދޫކޮށްލައިފަ އެވެ. އެތަކެއް ދުވަހު ކަނޑުމަތީގައި އުޅެގެން ބާނާ މަސްކޮޅު ކިރާލާނެ ގޮތެއް ހޯދައިނުދެވެ އެވެ. ބޭނުންވާ ވަރަށް އައިސް ކޮޅެއް ނުލިބެ އެވެ. މަސް ވިއްކާނެ ހަމަ އަގު ލިބޭނެ ގޮތެއް ވެސް ނުދެއްކުނެވެ.\n"މަސްވެރިކަމަކީ ދިވެހިންގެ ލޭނާރު،" އޭ ކިތަންމެ ހަރު އަޑުން ބުނި ނަމަވެސް، ގަބޫލުކުރަން ބޭނުންނުވާ ހަގީގަތަކީ މާބޮޑު އުފެއްދުންތެރިކަމެއް ނެތް ގައުމެއްގެ އިގުތިސޯދުގެ މުހިންމު ބައިވެރިއަކަށް ވެވިދާނެ ސިނާއަތަކަށް ސަމާލުކަމެއް ނުދެވޭ ކަމެވެ.\nމަސްވެރިން މަސްވެރިންގެ ދުވަސް ރޯދަ މަހާ ރޯއްޖާ + ފިޝަރީޒް އެންޑް އެގްރިކަލްޗާ މިނިސްޓްރީ ތާރީހު


Venezuela ah egaumuge furathama anhen Raeesa inthikhaabu vumuge...\nދުނިޔެ - ވެނެޒުއޭލާ\nވެނެޒުއެލާއަށް އެ ގައުމުގެ ފުރަތަމަ އަންހެން ރައީސާ އިންތިޚާބުވުމުގެ ފުރުސަތު އެބައޮތް\nމަކާޑޯ ތައުލީމް ހާސިލްކުރެއްވީ ޔޭލް ޔުނިވާސިޓީއިން\nކ. މާލެ4ފެބުރުއަރީ 2019 | ހޯމަ 13:35 4,130\nމާރިއާ ކޮރީނާ މަކާޑޯ - މުހައްމަދު ޝަރުހާން\nވެނެޒުއެލާގެ އިދިކޮޅު އެކްޓިވިސްޓް މާރިއާ ކޮރީނާ މަކާޑޯ އެ ގައުމުގެ ވެރިކަމަށް ކުރިމަތިލެއްވުމަށް ނިންމަވައިފިއެވެ.\n"ޓްރިޝް ރޭގަން ޕްރައިމްޓައިމް" ގައި މަޝްހޫރު އެންޓި-މަޑޫރޯ އެކްޓިވިސްޓް މަކާޑޯ ބުނެފައިވަނީ، އިދިކޮޅު ލީޑަރު ވޭން ގުއާޑޯ އާއްމު އިންތިޚާބަށް ގޮވާލިހާ އަވަހަކަށް އޭނާ ރައީސްކަމަށް ކުރިމަތިލައްވާނެ ކަމަށެވެ.\n"އަހަރެމެން މިތިބީ ތަފާތު ހިނދުކޮޅެއްގައި. އަހަރެމެން އެބަޖެހޭ ކުރިއަށްދާން" އެކަމަނާ ވިދާޅުވެފައިވެއެވެ.\nމަކާޑޯއަށް އިންތިޚާބު ކާމިޔާބުވެއްޖެނަމަ އެކަމަނާ ވެގެން ދާނީ ވެނެޒުއެލާގެ ފުރަތަމަ އަންހެން ރައީސާއަށެވެ. މަކާޑޯ އަކީ ޔޭލް ޔުނިވަރސިޓީއިން ތަޢުލީމް ހާޞިލްކުރައްވައިގެން ހުންނެވި، އިނގިރޭސިބަހަށް މޮޅު ކަނބަލެކެވެ.\n"އެމީހުން އަހަރެމެންގެ ދަރިންނަށް ބިރުދެއްކި، އަދި އެމީހުން އަހަރެމެންނަށް ޖިސްމާނީގޮތުން އަނިޔާކުރި"، ވެނެޒުއެލާގެ ސީކްރެޓް ޕޮލިސް މަސައްކަތް ކުރާގޮތް ކިޔާދެމުން އެކަމަނާ ވިދާޅުވެފައިވެއެވެ.\n"އަހަރެން ކަރާކަސް އިން ބޭރަށް ފިޔަވަޅެއް އެޅިޔަސް އެމީހުން އަހަރެންނަށް ފާރަލާ. އަހަރެންނަށް ކޮމާޝަލް މަތިންދާބޯޓަކުން ދަތުރެއްވެސް ނުކުރެވޭ. އެއީ އެމީހުން ކައިރީ ބުނެފަ އޮތީ އެމީހުން އަހަރެން ބޯޑް ކޮށްފިޔާ އެމީހުންގެ ލައިސަންސް ގެއްލޭނެޔޭ. އެހެންވީމަ އަހަރެން ޖެހެނި ކާރުގަ ދަތުރުކުރަން" އޭނާ ބުންޏެވެ.\nއެހެންނަމަވެސް މަކާޑޯ އަކީ ކެރޭ، ޖެހިލުންކުޑަ ކަނބަލެކެވެ. "ޓްރިޝް ރޭގަން ޕްރައިމްޓައިމް" ގެ އެކްސްކްލޫސިވް ވީޑިއޯގައި އެކަމަނާ ވަނީ ސީކްރެޓް ޕޮލިސްއާ ކުރިމަތިލާ، އެމީހުން މަސައްކަތް ކޮށްދެނީ ކާކަށްތޯ ސުވާލުކޮށް، އެމީހުންނަށް ގަޢުމަށް ޚިޔާނަތްތެރި ވުމަށް ލިބޭ ފައިސާ އެހާ އަގުހުރިތޯ ސުވާލުކުރައްވާފައެވެ.\nބުރާސްފަތި ދުވަހުގެރޭ ޕްރޮގްރާމަށްފަހު ގުއާޑޯ ވަނީ ރޭގަންއަށް ފޯނުން ގުޅުއްވާ، އެކަމާގުޅޭގޮތުން ކަންބޮޑުވުން ހާމަކުރެއްރީތީ ޝުކުރުދަންނަވާފައެވެ.\nމަކާޑޯ ވެރިކަމަށް ކުރިމަތިލެއްވުމަށް ވެފައިވާ ވަޢުދާއި ގުޅިގެން ގިނަ ފަރާތްތަކުން ބުނަނީ، މިފަހަރު މަޑޫރޯވެސް ކުރިމަތިލައިފިނަމަ، މަކާޑޯ ވެގެންދާނީ ވެނެޒުއެލާގެ "ރޮސް ޕެޓްރޯލް" ނުވަތަ "ހޮވާއް ޝަލްޓްޒް" އަށް ކަމަށެވެ. ނަމަވެސް ބައިނަލްއަގްވާމީ މަޝްރަހުގައި މަޑޫރޯއަށް ލިބެމުންދާ ނަފްރަތުގެ ސަބަބުން އޭނާ ވެރިކަމަށް ކުރިމަތިލުމަކީ ދުރުކަމެއްކަމަށް ބެލެވެއެވެ.


SunOnline: Visnun thoonu kurumah mi kankamah samaalukan dhinun muhinmu!\nވިސްނުން ތޫނުކުރުމަށް މިކަންކަމަށް ސަމާލުކަންދިނުން މުހިންމު!\nފާޠިމަތު ރާޔާ ރައޫފް 01 Dec 2021, 07:47\nވިސްނުމާއި ހަނދާނުގެ ބަލިކަށިކަމަކީ ވަރަށް އަވަހަށް މީހާ މާޔޫސްކުރުވާ ކަމެކެވެ. އެހެން މީހުންގެ މަލާމާތާއި ބަހުގެ ހަމަލާ ކުރިމަތިކުރުވާ ކަމެކެވެ. ގަރަހިތަ އެކޭ ބުނެ ނިކަމެތި ކޮށްލާ ކަމެކެވެ. ނަމަވެސް ވިސްނުމުގައި ހުރި ބަލިކަށިކަމަކީ ތޫނުކަމަށް ބަދަލު ކުރެވޭނެ އެއްޗެކެވެ. ހަނދާނުގައިވާ ބަލިކަށިކަމަކީ ގަދަކަމަކަށް ބަދަލު ކުރެވޭނެ އެއްޗެކެވެ. ބޭނުންވަނީ ހިތްވަރާއި ސާބިތުކަމެވެ.\nވާހަކަ ކިޔުމާއި ފިލްމް ބެލުން ފަދަ ކަންކަމަކީ ގިނަ ބަޔަކު ގަބޫލުކުރާ ގޮތުގައި ވަގުތު ބޭކާރުކުރެވޭ ކަމެކެވެ. ނަމަވެސް ހަގީގަތަކީ އެފަދަ ކަންކަމަކުން އިންސާނާގެ ސިކުނޑީގެ މަސައްކަތް ރަނގަޅުވާކަމެވެ. ފިލްމުތަކާއި ވާހަކަތަކުގައި ފިލްމް ނުވަތަ ވާހަކައިގެ ލީޑް ބަތަލަށް ކުރިމަތިކުރުވާ ހާދިސާއަކީ ކުރިން ދިމާވެފައިވާ ކަމަކަށް ވާ ނަމަ އެކަމެއް ހަނދާނަށް އަންނާނެއެވެ. ނުވަތަ އުނދަގޫތަކެއް ކުރިމަތި ކުރުވާނެއެވެ. އެހެންކަމުން ލިބޭ ހުސްވަގުތުތަކުގައި މިއިން ކަމެއް ކޮށްލެވިދާނެއެވެ.\nއެކުވެެރިންނާ ބައްދަލުވެ އުޅުމަކީވެސް ވިސްނުން ތޫނުކުރުމަށްޓަކައި ކުރެވިދާނޭ ކަމެކެވެ. ގިނަގިނައިން އެކުވެރިންނާ ބައްދަލުވެ، ވާހަކަ ދައްކާ އުޅުމުން އަވަސް އަވަހަށް ހަނދާންނެތުމުގެ މައްސަލަ ހައްލުވުމަށް ވަރަށް ބޮޑަށް އެހީތެރިވެދެއެވެ. އަދި ގިނައިން ވާހަކަ ދެކެވޭނަމަ ދެކެވޭ ވާހަކައަށް ސަމާލުކަންދެވި ކަންކަމާ މަޝްވަރާކޮށް ހިޔާލު ބަދަލުކުރުމަށް ފުރުސަތު ލިބިގެންދެއެވެ. އަދި ނަތިޖާއެއްގެ ގޮތުން އާ ކަންތައްތައް ދެނެގަނެވި، ވިސްނުމާ ފިކުރު ފުޅާވެގެންދެއެވެ.\nގިނައިން ހުނުމަކީވެސް ވިސްނުން ތޫނުކުރުމަށްޓަކައި ކުރެވިދާނޭ ކަމެކެވެ. މާބޮޑަށް މީހާ ކަންބޮޑުވެ ހާސްވާނަމަ، "ކާޓިސޮލް" ނަމަކަށް ކިޔާ ހޯމޯނެއް ސިކުނޑީގެ ޒަރީއާއިން އުފައްދައެވެ. މި ހޯމޯން ހަށިގަނޑުގައި މާބޮޑަށް އިތުރުވުމުން ކަންކަން ހަނދާނުގައި ބަހައްޓަން އުނދަގޫވެއެވެ. އަދި ކަންކަމާ ވިސްނާ ފިކުރުކުރުމުގެ ފުރުސަތު ނުލިބެއެވެ. އެހެންކަމުން މީހާ ކަންބޮވެ ހާސްވިޔަ ނުދިނުމަށްޓަކައި އަމިއްލަ މީހާގެ ހިތްހަމަޖެހުން ހޯދުމަކީ ބުއްދިވެރި ކަމެކެވެ. އަދި ގިނައިން ހޭ ނަމަ ސްޓްރެސް ވާ މިންވަރު ކުޑަވެ، ސިކުނޑީގެ ދުޅަހެޔޮކަން އިތުރުކޮށްދޭނެއެވެ.\nއާ ކަންތައްތައް ދެނެގަތުމާއި ދަސްކުރުމާއި ދަސްކުރަން މަސައްކަތްކުރުމަކީ ސިކުނޑީގެ ސެލްތައް އިތުރަށް މަސައްކަތްކުރުވާ ކަމެކެވެ. މީހާ ކުރާހިތްވާ ކަމެއް ދަސްކުރަން މަސައްކަތްކުރުމުން ސިކުނޑީގެ މަސައްކަތް ރަނގަޅުވެ، ވިސްނުމާއި ފިކުރު ބޭނުންކުރުމުގެ ބާރު ގަދަވެއެވެ. ހާއްސަކޮށް ކުރަން އުނދަގޫ ކަމެއް ކުރަން އުޅެފިނަމަ ސިކުނޑީގެ މަސައްކަތުގެ ބަރުދަން އިތުރުވެއެވެ. ނަމަވެސް އެކަމުގައި އެކުލެވިގެންވަނީ ވިސްނުމާއި ފިކުރު ހިންގުމުގެ ކުޅަދާނަކަމުގެ ފައިދާއެވެ.


Kompany Ge Haassa Vadhaa'ee Match Gai Bai Lakka Supporterun Baiverivejje! - Vaguthu\nއިނގިރޭސިވިލާތުގެ މެންޗެސްޓާ ސިޓީގެ ކުރީގެ ކެޕްޓަން އަދި ދާދި ފަހުން ކްލަބަށް އަލްވަދާޢުކި ބެލްޖިއަމްގެ ޑިފެންޑަރު ވިންސެންޓް ކޮމްޕެނީ އެ ކްލަބް ދޫކޮށްލުމުގެ ހަނދާނުގައި ކުޅުނު ވަދާއީ މެޗުގައި ސިޓީގެ ބައިލައްކަ ސަޕޯޓަރުން ބައިވެރިވެއްޖެ އެވެ.\nރޭ މެންޗެސްޓީ ސިޓީގެ އެތިހާދު ސްޓޭޑިއަމްގައި އުމުރުން މިހާރު 33 އަހަރުގެ ކޮމްޕެނީގެ ޓެސްޓިމޯނިއަލް މެޗުގައި ބައްދަލުކުރީ ޕްރިމިއާ ލީގުގެ އޯލް ސްޓާ ޓީމަކާއި މެންޗެސްޓާ ސިޓީގެ ލެޖެންޑުން ހިމެނޭ ޓީމެކެވެ. 2-2 ގެ ނަތީޖާއަކުން މެޗު އެއްވަރު ވެގެން ނިމުނުއިރު މެޗު ބެލުމަށްޓަކައި ޖުމްލަ 52000 އެއްހާ ސަޕޯޓަރުން އެތިހާތަށް ޖަމާވި އެވެ. ކަކުލަށް ލިބުނު އަނިޔާގެ ސަބަބުން ކޮމްޕެނީ މެޗުގައި ކުޅެފަ އެއް ނުވެ އެވެ.\nރޭގެ މެޗުގައި ޕްރިމިއާ ލީގުގެ ސްޓާރުންގެ ޓީމަށް ކުޅުނު ކުޅުންތެރިންގެ ތެރޭގައި މެންޗެސްޓާ ޔުނައިޓެޑް އަދި އާސެނަލް އަށް ކުޅުނު ރޮބިން ވެން ޕާސީ އާއި މެންޗެސްޓާ ޔުނައިޓެޑުގެ ލެޖެންޑަރީ ކުޅުންތެރިންތައް ކަމަށްވާ ޕައުލް ސްކޯލްސްގެ އިތުރުން މައިކަލް ކެރިކް ހިމެނެ އެވެ. ސިޓީގެ ޓީމުގައި ފާހަގަކޮށްލެވުނު ކުޅުންތެރިންގެ ތެރޭގައި ޑިޖޮންގްގެ އިތުރުން މާޓިން ޕެޓްރޯވް ހިމެނެ އެވެ.\nމެޗުގެ ޓިކެޓު ވިއްކައިގެން ލިބުނު ލާރި ހަދިޔާކޮށްފައިވަނީ މެންޗެސްޓާގައި ދިރިއުޅޭނެ ތަނެއް ނެތި އުޅޭ މީހުންނަށް އެހީވުމުގެ ގޮތުން އުފައްދާފައިވާ ޖަމިއްޔާއަކަށެވެ.\nސިޓީގެ ޖާޒީގައި 11 އަހަރު ހޭދަކޮށް 10 ތަށި ކާމިޔާބުކޮށްފައިވާ ކޮމްޕެނީ ބުނީ އޭނާގެ ހަނދާނުގައި ކުޅުނު މެޗަށް އެހާ ގިނަ އަދަދެއްގެ ބަޔަކު އެތިހާދަށް ޖަމާވުމުން ވަރަށް އުފާވި ކަމަށާއި ސިޓީ އަކީ އޭނާގެ ހިތުގައި ހާއްސަ ޖާގައެއް ހޯދާފައިވާ ކްލަބެއް ކަމަށެވެ.\n''އަހަރެން މިހިރީ ވަރަށް ވެސް އުފަލުން. ހިއެއް ނުކުރަން މިހާ ގިނަބަޔަކު ދަނޑަށް އަންނާނެ ކަމަކަށް. ބައިލައްކަ މީހުންނަކީ މިކަހަލަ މެޗަކާއި އަޅާބަލާއިރު ވަރަށް ގިނަ މީހުން. ސިޓީ އަކީ މިހާތަނަށްވެސް އަދި ކުރިއަށްއޮތްތާގައިވެސް އަހަރެންގެ ހިތުގައި ހާއްސަ ޖާގައެއް އޮންނާނެ ކްލަބެއް. މި ކްލަބްގެ ހުރިހާ ސަޕޯޓަރުންނަށް އަހަރެން ވަރަށް ބޮޑަށް ޝުކުރު އަދާކުރަން،'' ކޮމްޕެނީ ބުންޏެވެ.\nބެލްޖިއަމްގެ ކެޕްޓަން ވެސް ކޮށްފައިވާ ކޮމްޕެނީ އަކީ ސިޓީން ޕްރިމިއާ ލީގުގެ ތަށި އެ ކްލަބުގެ ތާރީހުގައިވެސް ފުރަތަމަ ފަހަރަށް އުފުލާލިއިރު އެޓީމުގައި މުހިއްމު ރޯލެއް އަދާކުރި ކުޅުންތެރިއެކެވެ. އެ ކްލަބުގައި އޭނާ ހޭދަކުރި 11 އަހަރުގެ ތެރެއިން ފުރަތަމަ6އަހަރުގެ ތެރޭގައި މޮޅަށް ކުޅެ އެއިރު ދުނިޔޭގެ އެންމެ މޮޅެތި ޑިފެންޑަރުންގެ ލިސްޓުން ޖާގަ ހޯދި އިރު ފާއިތުވެދިޔަ ދެތިން އަހަރު އަނިޔާގެ އެކިއެކި މައްސަލަތައް ދިމާވެ ކޮމްޕެނީ އަށް އެހާ ރަނގަޅު ކުޅުމެއް ދެއްކިފައިނުވެ އެވެ.\nސިޓީގެ ފަރިތަކުރުންތަކުގައި ސާނޭ ބައިވެރިވާން ފަށައިފި


ނަމާދަށް ފިރިމީހާ ހޭލައްވާނަމަ އެއީ އަނބިމީހާގެ ހެޔޮކަމެވެ. ނަމަވެސް އަނބިދަރިން ނަމާދަށް ހޭލެއްވުމަކީ ފިރިމީހާ ކުރަން ރަސޫލް ﷺ ޙަދީޘްކުރައްވަވާފައިވާ ކަމެކެވެ.\nއިމާމް މާލިކުގެފާނު ރިވާކުރައްވާގޮތުގައި ރަސޫލް ﷺ އެކަލޭގެފާނުންގެ އަނބިކަނބަލުން މޫނުފުޅުގައި ފެންލައްވަވައިގެން ދަމުނަމާދު ކުރެއްވުމަށްޓަކާ ހޭލައްވަވަތެވެ. އަދި ޙަދީޘުކުރައްވާފައި އެވެ.\nكَمْ مِنْ كَاسِيَةٍ فِي الدُّنْيَا عَارِيَةٌ يَوْمَ الْقِيَامَةِ أَيْقِظُوا صَوَاحِبَ الْحُجَرِ\nދުނިޔޭގެ ނިޢުމަތާއި އަރާމުގައި އުޅެފައިވާ ވަރަށް ގިނަމީހުން އާޚިރަތުގައި ބޭޒާރުވެ ނިކަމެތިޙާލުގައި އުޅެން ދިމާވާނެއެެވެ. އެހެންކަމުން ތިއަބައިމީހުން އަނބިދަރިން ނިދީން ހޭލައްވާ ދަމުނަމާދަށް ތެދުކުރާށެވެ.\n(އިމާމު މާލިކާއި އަޙްމަދާއި ބުޚާރީއާއި ތިރްމިޛީ)\nމިޙަދީޘްފުޅެން ޙާޞިލުކުރަންޖެހޭ އެހެންކަމެއްވެސްވެއެވެ. އެއީ ގަދަކަމުން ނަމަވެސް ހެޔޮ ޢަމަލުކުރަން މަސައްކަތްކުރަންޖެހޭކަމެވެ. ރަސޫލް ﷺ އެކަލޭގެފާނުންގެ އަނބިކަނބަލުން މޫނުފުޅުގައި ފެންލައްވަވައިގެން ދަމުނަމާދު ކުރެއްވުމަށްޓަކާ ހޭލައްވަވާކަން އެއީ އެއީ ކުރަންޖެހޭ ކަމެއްކަން އަނގްައިދޭ ކަމެކެވެ.\nބައެއް މީހުން ހެނދުނާއި ހަވީރުގެ ޛިކުރުތައް ކިޔަން ފޫހިވެއެވެ. އެކަން ކުރާހިތެއްވެސް ނުވެއެވެ. އެފަދަ މީހުން ގަދަކަމުން ނަމަވެސް އެކަންކުރަންފަށާށެވެ! އެކަންކުރަން ފެށުމުން އެކަމަށް ހިތްޖެހިގެން ހިގައިދާނެއެވެ. އިން ޝާ ﷲ\nހަމަ އެޢާއިއެކު ވިސްނައިލަންވީ ކަމަކީ ފަތިސް ނަމާދަށް ނުހޭލާނަމަވެސް ފެންޖަހައިގެންވެސް ހޭލައްވަން ޖެހޭ ކަމެވެ. އެހެނީ ދަމުނަމާދަކީ ސުންނަތް ނަމާދެކެވެ. ފަތިސްނަމާދަކީ އެމީހާ އަދާކުރަންޖެހޭ ފަރުޟެކެވެ. ވީމާ ނަމާދަށް ހޭލައްވަން މަސައްކަތްކުރުމުން ނުހޭލެވޭ މީހުންގެ މޫނަށް ފެންޖެހިނަމަވެސް ރުޅި ނުއަންނާށެވެ! އެއިގެ ބަދަލުގައި އެއީ ކޮށްދިން ހެޔޮކަމެއް ކަމަށް ބަލައި ޝުކުރުވެރިވާށެވެ!


Adhurey Raees Ah: 8 February Gai Hulhu Jehee Gaumah Heyo Edhigen Tho - Vaguthu\n4 މަސް ކުރިން ( އޮގަސްޓް 29, 2020 )\nކުރީގެ ރައީސް މުހައްމަދު ނަޝީދު މަގާމުން އިސްތިއުފާ ދެއްވި ދުވަސް ނޫން އޭގެ އަނެއް ދުވަހު (2012 ފެބްރުއަރީ 8)ގައި ރާއްޖޭގެ އެކި ސަރަހައްދުތަކުގައި އޭރު އެމްޑީޕީން ކުރިޔަށް ގެންދިޔަ މުޒާހަރާތަކުގައި އެކި ތަންތަނުގައި ހުޅުޖެހީ ގައުމަށް ހެޔޮ އެދިގެންތޯ އިދިކޮޅު ޕީއެންސީގެ ރައީސް އަބްދުއްރަހީމް އަބްދުﷲ (އަދުރޭ) ސުވާލު ކުރައްވައިފިއެވެ.\nއަދުރޭ ކުރެއްވި ޓްވީޓެއްގައި ވަނީ ރައީސް އިބްރާހީމް މުހައްމަދު ސޯލިހަށް ގިނަ ސުވާލުތަކެއް ކުރިމަތި ކުރައްވާފައެވެ. އެގޮތުން އަދުރޭ ވަނީ 2012 ވަނަ އަހަރުގެ ފެބްރުއަރީ 8 ވަނަ ދުވަހު މުޅި ގައުމުގައި ހުޅުޖެހީ އަދި ފަތުރުވެރިން ނާންނަން ގޮވަމުން ދުނިޔެތެރޭ ދުވީ ގައުމަށް ހެޔޮ އެދިގެންތޯ ސުވާލު ކުރައްވާފައެވެ. ރާއްޖެ އަށް ދަތި ކުރުމުގެ ފިޔަވަޅު އަޅަން ގޮވުމާއި، ބޭރުގެ ބާރުތަކުން އަރާ ރާއްޖެ ހިފަން ގޮވަމުން ދިޔައީ ގައުމަށް ހެޔޮ އެދިގެންތޯ ވެސް އަދުރޭ ސުވާލު ކުރެއްވިއެވެ. އިތުރަށް އަދުރޭ ވަނީ ދައުލަތުގެ ހަޒާނާ ތިޔަ ދޮވެލީ ވެސް ގައުމަށް ހެޔޮ އެދިގެންތޯ ސުވާލު ކުރައްވާފައެވެ.\nއަދުރޭ މިފަދައިން ވިދާޅުވެފައި މިވަނީ އިއްޔެ ހަވީރު އިދިކޮޅު ފަރާތްތަކުން މާލޭގައި ބޭއްވި ސައިކަލު ބުރަށް ރޭ ރައީސް ސޯލިހު ފާޑު ވިދާޅުވުމާއި ގުޅިގެންނެވެ. ރައީސް ވިދާޅުވީ ކޮވިޑް-19 ގެ ނުރައްކާ އޮތް ނަމަވެސް، ސަލާމަތީ ކަންކަމަށް ނުބލާ، ހެލްތް ޕްރޮޓެކްޝަން އެޖެންސީ އެޗްޕީއޭގެ ގައިޑްލައިންތަކާއި ޚިލާފަށް ބަޔަކު އުޅެމުންދާކަމަށެވެ.\n"އަޅުގަނޑުމެންގެ ތެރޭގައި ތިއްބެވި ވަރަށް އިސް ބޭފުޅުން ނުކުމެވަޑައިގެން މާސްކު ވެސް ނާޅައި ރައްޔިތުންގެ އެތައް ބަޔަކު އެއްތަނަކަށް އެއްކޮށް މިފަދަ އަމަލުތަކެއް ހިންގައިފި. މިއީކީ މިފަދަ ދަނޑިވަޅެއްގައި ރައްޔިތުންނަށް ހެޔޮއެދޭ، ގައުމަށް ހެޔޮއެދޭ ބަޔަކު ކުރާނެ ކަމެއް ނޫން" ރައީސް ވިދާޅުވިއެވެ.\nއަދި އެއްވެސް ހާލެއްގައި އެޗްޕީއޭގެ އެންގުންތަކާއި ޚިލާފުވެ، އެޗްޕީއޭގެ އެންގުންތައް މުގުރާލުމުގެ ފުރުސަތު ނުދެއްވާނެ ކަމަށާއި، އެފަދަ ކަންކަމަށް އެއްބާރުލުން ނުދެއްވާނެކަމަށް އެމަނުކުފާނު ވިދާޅުވިއެވެ.\nއިނގިރޭސި ވިލާތުން ރާއްޖެއަށް ކުރާ ދަތުރުތައް ހުއްޓާލަން އަދުރޭ ގޮވާލައްވައިފި\nއޮގަސްޓް 29, 2020 13:48\nރައްޔިތުންގެ ފާސާއިން ވައްކަންކޮށްގެން ޖަލަށްލާފަ އޮތް ބޮޑު އަނިޔާވެރި ވަގަކު ދޫކޮށްލަން ބަޔަކު ނުކުމެ ގޮވަމުންދާއިރު އިސްލާމްދީނުގަ އޮވޭތޯ ރައްޔިތުންގެ ބައިތުލްމާލުން ވައްކަންކުރަން ހުއްދަކޮށްފަ. އިސްލާމް ދީނުގަ އޮވޭތޯ ރައްތިތުންގެ ބައިތުލްމާލުން ވަގަށް ނެގި ފާސާކަން ސާބިތުވުމުންވެސް ރައްޔިތުންނަށް އެފާސާ އަނބުރާ ނުދީ ބަނޑުއަޅާލާގެން ހުރުމުގެ ހައްގު. އިސްލާމްދނުގަ އޮވޭތޯ ވައްކަންކުރާމީހާގެ ނަސަބަށް ބަލާފަ ދޫކޮށްލަން. އިސްލާމްދީނުގަ އޮވޭތޯ ވަގުންނާމެދު އޯގާތެރިކޮށް ކަމޭހިތަން. އިސްލާމް ދީނުގަ އޮވޭތޯ ވައްކަން ކުރާމީހުންގެ އަތްބުރިކުރަން . ކީއްވެގެންތޯ މިރާއްޖޭގަ މިކަންނުކުރާންވެގެން މިއުޅެނީ. ކީއްވެގެންތޯ ވެރިކަމަށް އަރާ ކޮންންމެބަޔަކު ޖެހިލުމެއްނެތި ދައުލަތް އެކީ ލޫޓުވާލަނީ. ކީއްވެގެންތޯ ކޮންމެ އަނިޔާވެރިއެއްގެ ފަހަތުގަ އަތްޖަހާނެ ބަޔަކު މިތިބެނީ. ކީއްވެގެންތޯ ހަރާމެއް ހަލާލެއް ނުބަލަނީ.\nއޮގަސްޓް 29, 2020 14:26\nވަގުންނައް ހީވާނެ ދެންވެސްތިބޭނީ ވަގުންނޭ\nއޮގަސްޓް 29, 2020 14:39\nރައީސް ނަޝީދު މާސްކް ނާޅުއްވައި އެމަނިކުފާނުގެ ސަޕޯޓަރުންނާއި ކޮންމެ ދުވަހަކު ބައްދަލުކުރައްވާއިރު އެވާހަކަ ނުދައްކަވަނީ ކޮން ހަމައަކާއި އިންސާފަކުންތޯ؟\nއޮގަސްޓް 29, 2020 15:35\nކޮބާ ރައީސް އިބޫ އަކީ މަޑުމައިތިރި ހިތް ތިރި މޫރިތި މީހަކަށް ވެގެން ކީރިތި ކުރައްވަން ގޭގައި ހުރެގެން ދަ ގްރޭންޑް މާލޭގައި ވެރިކަން ނުކުރެވޭނެ ކަން ތަމެންނަށް ދަނީ މަޝްރިޤުން މައްރިބަށް ބަލާލުމުން ވެސް ފެންނަމުން ނޫންތޭ މަމެން ބުނަން ނެތީމޭ ނެތީމޭ ނެތީމޭ...\nއޮގަސްޓް 29, 2020 16:36\nއަދުރޭ ހާސް ނުވޭ އެގޮވި ހުރިހާކަމެއް އެހެން ގޮވިމީހުންނާ ބައްދަލު ކޮށްފަ މިއޮތީ. ދެން ހައްލު ކުރުމަކީ އެމީހުންގެ ކަމެއް. ގައުމެއްގެ ވެރިކަން ބޭނުންވެގެން އެކަހަލަ ވާހަކަ ތަކެއް ބަޔަކު ގޮވި ތަނެއް މިނޫނީ ނުދެކެން. ކަމެއް ވާއިރަށް ޔާމިނު ވައްކަންކުރިޔޭކިޔުމުގެ ބޭނުމެއް ނެތް ޔާމީނު އެވަނި ޖަލުގަ. ޖަލަށް ނުލާ ދެން ވައްކަމެއް ކޮށް ފަ ވާބައެއްގެ ވާހަކަ ދެއްކީމަ ހަމަ ޖެހޭ އެއްޗެއް ކިޔޭނި އަދި ޔާމީނު ގައުމަށް ގެނެސް ދިން ކުރިއެރުން ލިބުނުތޯ ބަލަން ޖެހެނީ.\nއޮގަސްޓް 29, 2020 16:57\nއެކަކު ހުޅު ޖަހަނީ އަނެކަކު ކުޅު ޖަހަނީ ?♀


BREAKING: Raees Nasheed Ge Fuppaamey Foo Alhaalaafai Dhiya, Hithah Amaazu Nuvee Kiriyaa - Docterun - Vaguthu\nއަމާޒުވި ހަމަލާގެ ސަބަބުން ރައްޔިތުންގެ މަޖިލީހުގެ ރައީސް މުޙައްމަދު ނަޝީދުގެ ފުއްޕާމެ ފޫއަޅައިގެން ގޮސްފައި ހުރިކަމަށް އެމަނިކުފާނަށް ފަރުވާދެއްވަމުންދާ އޭޑީކޭގެ ޑޮކްޓަރުންގެ ޓީމުން ވިދާޅުވެއްޖެ އެވެ.\nއެ ޓީމުން މިގޮތަށް ވިދާޅުވީ، އެ ހޮސްޕިޓަލުން ކުރިއަށްގެންދާ ނޫސްވެރިންގެ ބައްދަލުވުމެއްގައެވެ.\nއެ ނޫސްވެރިންގެ ބައްދަލުވުމުގައި އޭޑީކޭ ހޮސްޕިޓަލްގެ ޗީފް މެޑިކަލް އޮފިސަރ ޑރ. އަބްދުﷲ ނިޔާފް ވަނީ ރައީސް ނަޝީދަށް ދިން ހަމަލާ އާއި ގުޅިގެން ހަށިގަނޑަށް ދަގަނޑު އެތިކޮޅުތަކާއި އިތުރު އެހެން އެޗެއްހިތަކެއް ވެސް އަރާފައި ހުރިކަމަށް ވިދާޅުވެފައެވެ. އޭގެ ތެރެއިން އެތިކޮޅެއް ފުއްޕާމެ އާއި ކައިރީގައި ހުރުމުން އެންމެ އަވަހަށް އަވަސްވެގަތީ ފުރާނަ އަށް ނުރައްކާ ނުވެ ރައީސް ނަޝީދަށް ފަރުވާ ދިނުމަށް ކަމަށް އޭނާ ވިދާޅުވިއެވެ.\n"ދަގަނޑު އެތިކޮޅުތަކެއް ހުރި އެއްވަރެއްގެ ޔުނިފޯމް އެތިކޮޅުތަކެއް. އަޅުގަނޑުމެންނަށް އެނގުނީ ފުއްޕާމޭ ތެރޭގައި އޭގެ އެތިކޮޅެއް އިންކަން. އެއީ މިވަގުތު ފުރާނަ އަށް ނުރައްކާވެދާނެ ކަމެއް ކަމަށް ބަލާ އެންމެ ފުރަތަމަ ދޭން ޖެހޭ ފަރުވާ ދޭން ހަރަކާތްތެރިވިން." އޭނާ ވިދާޅުވިއެވެ.\nއެ ނޫސްވެރިންގެ ބައްދަލުވުމުގައި ކަށީގެ ބަލިތަކާއި ބެހޭ ހާއްސަ ޑޮކްޓަރު ޔޫސުފް ޝާން ވިދާޅުވީ އެ ހަމަލާގައި ރައީސް ނަޝީދަށް ހަމަލާ ދިނުމަށް ބޭނުން ކުރި ދަގަނޑު އެތިކޮޅެއް ރައީސް ނަޝީދުގެ ފުއްޕާމެ އަށް އެރިކަމަށެވެ. އަދި އެ އެތިކޮޅު އިނީ ރައީސް ނަޝީދުގެ އަރިކަށިގަނޑުގެ ހަތަރު ވަނަ ކަށިގަނޑަށް އަރާފައި ކަމަށާއި އެ ކަށިގަނޑު ހުރީ އެއްކޮށް ފުނޑިފައި ކަމަށް އޭނާ ވިދާޅުވިއެވެ.\n"ލަންގް އިންޖަރވި މާނަ އަކީ އޭތި ފޫ އަޅާފައި ދިޔަ ވާހަކަ. އެހާ ހައިވެލޯސިޓީ ރޭޒަރ ފުކެއް ވީމަ ވާގޮތަކީ ފުއްޕާމޭ ނޫފައިގަންނާނެ. ފަންގްޝަން އަށް އަސަރު ކުރާނެ. މީތި އަސްލު އިނީ ހަތަރު ވަނަ ރިބްގައި ޖެހިފައި ރިބް އިނީ ފުނޑިފައި. އެއީ އެއަށް ވުރެ ތިރިން ގޮސް ހިތަށް އެރި ނަމަ ވަރަށް ނުރައްކާ ވާނެ." އޭނާ ވިދާޅުވިއެވެ.\nމެއި 8, 2021 15:18\nތިބުނާވަރެއް ނުވޭ ހޯމް މިނިސްޓރ ބުނީ ތިއުޅެނީ ރުހުމް ހޯދަން ރަށްޔިތުންގެ\nޙަދީޡް އޮން ޚަވާރިޖް\nމެއި 10, 2021 06:42\nމިފަދަ ހަރުކަށި ވިސްނުމުގެ ޚަވާރިޖުންނާ ބެހޭގޮތުން އޮތް ކީރިތި ރަސޫލާ މުޙައްމަދް (ޞ) ގެ ޙަދީޡްފުޅު އިންޓަރނެޓް އިން ބައްލަވާލައްވާ!!\nމެއި 8, 2021 15:27\nއަންނި ފުނޑުފުނޑު ނުވިކަން ނަސީބެއްނު\nހަހަހަ ހުވާ މިބުނީ މޮޔަވެދާނެ. ޗަރުކޭސްގަނޑު ކެއްކި ވަރަކަށް ޖޯކަރުކަން ބޮޑުވަނީ.\nމެއި 8, 2021 15:39\nޑްރާމާ ކުޅުނު ވަަރަކަށް އަގު ވެއްޓި ފޫހި ވާނީ. ނަން ފަނޑުވާތީ ކަޑަވެގެން ކުރި ކަމެއް.\nމެއި 8, 2021 16:07\nވަށައިގެން ތިބި ސިފައިންނަށް ކަމެއް ނުވީމަ އަޖައިބު ވަނީ، އެމީހުން ވަގުތުން ދޫކޮށްލައި ފަރުވާ ދީފަ،\nމިއީ ބިގް ބޭންގުން އެކްސިޑެންޓަކުން ކައުނު އުފެދުނީ އޭ ބުނާ ކަހަލަ ކަމެއްނު، ނަޝީދު ގަޔަށް އެކަނި ގެއްލުން ވާ ވަރަށް އެތަކެތި އެރުން\nމެއި 8, 2021 19:17\nބޮޑަށް މިބެލެވެނީ އެބޮމުގައި ޓް ރެކިން ޑިވައިސްއެއް ހަ ރުކޮށްފައި ހު ރިކަމަށް.ހަމަ އެކަނި އަންނި ގަޔަށް ހު ރިހާ އެއްޗެއް ހެ ރޭގޮތަށް.ދެން އެހެންޏާ ކޮންކަމެއް ވަށައި ބޮޑީގާޑުން ތިބި އި ރު އެމީހުންނަކަށް އެވަ ރެއްނުވޭ\nމެއި 8, 2021 16:23\nމެޑަމް ފާތުން އަށް ދިމާވި ބޮންގޮއްވުމުގެ ހާދިސާ އައްނިހެދީ ޖޯކަކައް ކުރީމަލާމާތް އެހަދިސާގައި އެކަމަނާ އެޅި ވޭން ކުޅަދުންވަންތަފަރާތުން ދެއްކެވި އިބުރަތަކައްވެދާނެ އެއްވެސް އިންސާނަކައް ނު ތަނަކައްވެސް ދެރައެއް ލިބިއްޖެނަމަ އެކަކުވެސް މަލާމާތް ނުކުރާށޭވެ.\nތިބުނާ މީހަކު މީގެ ކުރިން ކޯޓުން ހުކުމެއް ކޮށްފާނޭތީވެ އަތްބިދިގެންވެސް އުޅުނު. މައިބަދަ ބިދިގެންވެސް އުޅުނު. ތި ޑްރާމާ އަހަރެމެނަށް ދައްކާމެކަމެއްނެތް!\nމެއި 8, 2021 16:58\nއޭޑީކޭގައި ތިހާ މޮޅެތި މީހުން ތިއްބާ އަޅާނުލެވި މާބަޑު ކުއްޖާ ނިޔާވި ނުންތޯ ކީއްވެތޯ ސަމާލުކަން ނުދިނީ ؟\nމެއި 8, 2021 21:32\nވެދާނެ އެ ކުޑަ ކުއްޖާ އަކީ ލާދީނީ މީހަކަށް ނުވުން، ސިޔާސީ މީހަކަށް ނުވުން، ނޫނީ އެމްޑީޕީ ގެ އެކަޓިވިސްޓަކަށް ނުވުން ކަމަށް، ކޮބާ ތޯ ޔާމީން ގެ ގޮށްވާލަން އެފްބީގަ ޕޯސްޓް ކުރި މީހާ އުންސުރު ހަމަނުވާތީ ހައްޔަރު ވެސް ނުކުރެވުނީތޯ؟\nމެއި 8, 2021 17:02\nފުއްޕާމެއަށްނުހެ ރުނީ ރޯފުޅަށްހުންނެވީމަ\nމެއި 8, 2021 17:10\nޗަރުކޭސް ކުޅެނީ. އަހަރެމެން ނަށް އިނގޭ ރައްޔިތުން ބަލައި ނުގަން ނާނެ ކަން އިނގޭތީ ކުޅޭ ކުޅިވަރު ތަކެއް ކަން ތީ، ނިމޭ އިރު ތުބުޅި ލީ މީހެއްގެ ބޮލަށް ތި މަހާނުލައި ނުދާނެ!\nމެއި 8, 2021 17:18\nމާބަޑު ކުއްޖާގެ ސިޒޭރިން ހެދިއިރު ތިހާ ފަރުވާތެރި ނުވީ ކީއްވެތޯ ތިޔަ ޑޮކްޓަރުން !\nމެއި 8, 2021 17:42\nބޭފުޅާ ރޯދަތޯ. މިނިމަހުންތޯ ރޯދަވީއްލަނީ.\nކަށީގެ ޑޮކްޓަރެއް ނޫން ކިޔާދެއްވީ ކަށިގަނޑުގެ ވާހަކަ. އެއީ ކާޑިއޯތޮރޭސިކް ސާރޖަން ޑރ ޝާފިއު. ޑރ ޔޫސުފް ޝާން އުޅުއްވަނީ އައިޖީއެމްއެޗްގައި. ކަށީގެ ޑރ އަކަށް ވާހަކަ ދެއްކެވީ ޑރ މިޝްވާރު އަދި ޑރ ޝަކީލް. ސާބަސް\nމެއި 8, 2021 19:40\nއަންނިގެ ވަށައިގެން ބޮޑީގާޑުން ތިބި ކަމަށް ފޫޓޭޖުންފެނޭ. ކުރިމަތިންނާއި ފަހަތުން އަދި އަރިމަތިން ބޮޑީގާރޑުންތިބި. ބޮޑީގާރޑުން ފޫއަޅުވާފަ އަންނިގަޔަށް މިވަރުގެ ހަމަލާއެއް އަރައި މީހާއެއްކޮށް ފޫއަޅުވައި ފުށްފުރޭންޏެއްހެންވީއިރު ބޮޑީގާރޑުން ވަނީ އެރޭގަ ދޫކޮށްލާފައި. ބޮޑީގާޑުންނަށް ބާރުއަޑުގެ ސަބަބުން އެވަގުތު ކަންފަތުގެ އިއަރޑްރަމްއަށް ތަދުވުން ފިޔަވައި އިތުރު އަނިޔާއެއް ލިބިފައި ނުވޭ. ދެން އަންނިއަށް މިވަރުގެ އަނިޔާއެއް ވެދާނެ ކަމަށް ހަމަބުއްދިން ވިސްނާ ވަރުބަލިވެއްޖެ.\nމެއި 9, 2021 09:42\nބޮޑީގާޑުން ތިބީ ވަޒަން ނާރާ ވައްތަރުގެ ހެދުމުގައި. ކޮސްނުވެބަލަ. އަންނިހުރީ އާދަކޮށް އޭނާލާ ސްކޫލްޔުނީފޯމުގައި.\nއެހެންވެހު ރިހާދަގަނޑެއްގޮސް ތަތްވީއަންނިގައިގަ\nމެއި 8, 2021 21:46\nޢެމްޑީޕީ މީހުން މެޑަމްފާތުން ނަށް ވެގެންދިޔަގޮތް މި ބައުގަނޑު ޖޯކުޖަޙާ ނެށީ. ޜައްޔިތުންނަށް ކެނެރީގޭ ކަލޭގެގެ ހީލަތާމަަކަރުވެރިކަން ނޫޅޭ އޮޅިގެން\nމެއި 8, 2021 21:51\nމާތްﷲ ނަޝީދުގެ ފުރާނަފުޅު ސަލާމަތްކޮށްދެއްވިކަމަށް ހަމުދުކުރަން! އަދި އުއްމީދުކުރަނީ އަބަދުވެސް މަނިކުފާނު ތިކުރައްވާ މަސައްކަތާއިގެން ބާރަށްކުރިއަށް ވަޑައިގަތުން. އާމީން! އަބަދުވެސް ފާސިޤުންނާ އަނިޔާވެރިން، އަދި އަބާއްޖަވެރިން ތާރީހަށްބެލިއަސް ފެންނާނެ އިސްލާމީޤަޢުމުތަކުގެ ވެރިން ޝަހީދުކޮށްލަށް ކޮއްފަހުރި ނުބައި ރޭވުންތައް! އަދި އިސްލާމީ ތާރީޚަށްބެލިއަށް އިސްލާމީ ޚަލީފާއިން، އުމަރު، އުޝްމާނު، އަލީގެފާނު ޝަޙީދު ކޮށްލެވިގެންދިޔަގޮތް. ވަﷲ ޢައުލަމް.\nމެއި 9, 2021 00:52\nހަގީގީ ބޮމަކާ ފޭކްބޮމެއްގެ ތަފާތު އެނގިއްޖެ...މިއޮތް ހުރިހާދުވަހު ހީކޮށްގެން ހުރީ ލޯންޗް ކޮޅެއްގަ ގޮއްވާލައިގެން އުޅުނީ އަސްލުބޮމެއްކަމަށް...އެކަމު މިހާރު ޝައްކު!!!\nމެއި 9, 2021 02:37\nއޭނަގެ ފޮޓޮއެއްވަރުވެސް ނެތީތޯ. ގައިމު ބުއްޅަބެޔަކީ ނުލާހިލު ދެއްކުންތެރި ބޭފުޅެއް.\nމެއި 9, 2021 02:53\nބޮޑުވަރު ރައްޔިތުން ތިކަލޭގެ މަތިން ފޫހި ވެެއްޖެ ވޯޓެއް ނުލިބޭނެ\nމެއި 9, 2021 04:16\nޑް ރާމާ އަކުން ވާނެ ފައިދާ އެއް ނެތް.ޙިތުގެ މަ ތީ ފަށަލައިގަ ހު ރީ ވަޒަން ނާ ރާ ހަން.ޥީމާ ފޫނޭޅީ4މީހުން ތިބި އެންމެ މީހަކަށް އަނިޔާވީ\nބޮޑީގާޑުންގެ ހަށިގަނޑުގެ ތެޜެއަށް އެންމެ ލޭޒާޜ ފުކެއްވެސް ނުވަން ނަނީތޯ


Bodethi Massalathakah Idhikolhugai Halleh Nei, Inthihaabugai Vaadha Kuraanan: Umar\n22 ޖުލައި 20184ކޮމެންޓް\nބޮޑެތި މައްސަލަތަކަށް އިދިކޮޅުގައި ހައްލެއް ނެތް، އިންތިހާބުގައި ވާދަ ކުރާނަން: އުމަރު\nގައުމަށް ދިމާވެފައި ހުރި ބޮޑެތި މައްސަލަތަކަށް އިދިކޮޅު ފަރާތްތަކުން ދެވޭނެ ހައްލެއް ހުށަހަޅާފައި ނުވާ ކަމަށާއި އިންތިހާބުގައި ވާދަ ކުރައްވާނެ ކަމަށް ކުރީގެ ހޯމް މިނިސްޓަރު އުމަރު ނަސީރު ވިދާޅުވެއްޖެއެވެ.\nރިޔާސީ އިންތިހާބުގައި ވާދަ ކުރައްވާނެކަން އިއުލާން ކުރެއްވި ނަމަވެސް ވޭތުވެ ދިޔަ މަހެއްހާ ދުވަހު އުމަރުގެ ފަރާތުން އެއްވެސް ހަރަކާތެއް ހިންގާފައެއް ނުވެއެވެ. އެހެންވެ ގިނަ ބަޔަކު ތިބީ އުމަރު ފަހަތަށް ޖެހިވަޑައިގެން އިންތިހާބުގައި ވާދަ ނުކުރައްވާނީ ކަމަށެވެ. ނަމަވެސް އުމަރު މިއަދު ވިދާޅުވީ ކުޑަކޮށް މަޑުކޮށްލީ އިދިކޮޅުން ގެނެސްދިން ހައްލުތައް ބެލުމަށް ކަމަށެވެ.\n"ބޭނުން ކޮންމެ ގަޑިއެއްގައި ފަހަތަށް ޖެހެވިދާނެ. އިދިކޮޅުން އެއް ކެންޑިޑޭޓަކު ނެރުމުން މިހިރީ ހޯދައިދޭ ހައްލެއް ބަލަން. އެކަމަކު އެ ހައްލުތަކެއް ނުފެނުނު. މާދަމާ އަޅުގަނޑު ފޯމު ނަގާނަން،" އުމަރު ވިދާޅުވިއެވެ.\nއުމަރު ވިދާޅުވީ ރާއްޖެއަށް ދިމާވެފައިވާ އެންމެ ބޮޑެތި މައްސަލަތަކަކީ މަސްތުވާތަކެއްޗާއި، މީހުން މެރުމާއި، ކޮރަޕްޝަނާއި ބިދޭސީންގެ މައްސަލައާއި، ސަރުކާރުން ވިޔަފާރިވެރިއަކަށް ވެގެން އުޅޭ މައްސަލަ ކަމަށެވެ. އަދި އެކަންތައްތަކަށް އަދި އިދިކޮޅުގައި ރަނގަޅު ހައްލުތަކެއް ނެތް ކަމަށް އުމަރު ވިދާޅުވިއެވެ.\nއުމަރު ވިދާޅުވީ ރަނިންމޭޓު ކަމަށް ބޭފުޅަކު ކަނޑައެޅުމުގެ މަސައްކަތް ކުރަމުންދާ ކަމަށާއި ފޯމު ހުށަހަޅާއިރު ރަނިންމޭޓަކީ ކޮން ބޭފުޅެއްކަން ހާމަ ކުރައްވާނެ ކަމަށެވެ.\nކުރިއަށް އޮތް ރިޔާސީ އިންތިހާބުގައި އުމަރު ނަސީރުގެ އިތުރުން ދެން ވާދަ ކުރައްވާނެ ކަމަށް ބެލެވެނީ އިދިކޮޅު ކެންޑިޑޭޓު އިބްރާހީމް މުހައްމަދު ސޯލިހާއި ރައީސް އަބްދުﷲ ޔާމީނެވެ.\nއިދިކޮޅު ކޯލިޝަން އުމަރު ރިޔާސީ އިންތިހާބު 2018\nމީނާ މިއީ ޔާމީނުގެ ޕަޕަޓެއް.ވެރިކަން ލިބިޖެއްޔާ މީނާއަށް މިނިސްޓަރުކަން ދޭނެ.އެހެންނޫންނަމަ ހަރުގަނޑު މައްސަލަ މިހާރު ނެގީސް.\nއުމަރު ވެސް ލާން ވާނެ ، އެކަމަކު މި ނުކުންނަ މީހުންގެ ތެރޭގައި އަޑު ގަދަ ކުރެވެން ޖެހޭނެ، ނޫނިއްޔާ ބޭނުމެއްނެތް، ނުހޮވޭނެ ކަން ޔަޤީންވާ އިރު އެހެން ގޮތަކުން ފައިދާ އެއް ވާނީ މި ދުވަސް ކޮޅު އަޑު ގަދަ ކުރެވިގެން، ވެއްޖެއްޔާ ރަގަޅު، ރަނިންގ މޭޓަކަށް ޝޭޚަކު ލިބޭތޯ ބަލާތި\nމިހަަރު މިގައުމަށް ކުރިމަތިވެފައިވާ އެންމެ ބޮޑު މައްސަލަ އުމަރަކަށް ނެއެނގުނެވެ، ތިވަރު މީހަކު ތިކަމަށް ކުފޫ ހަމަނުވެއެވެ. އިދިކޮޅުން ފޯކަސްކޮށްފައިވަނޯ އެންމެ ބޮޑު އަދި އެންމެ އަވަސް ހައްލު ބޭނުންވާ މައްސަލައަށެވެ.\nޔާމީނުގެ ވޯޓްތައް ހަލާކުކޮއްލާ، ތީ މޮޅުކަމެއް!


ހުސްވިމަހު މީރާއަށް އާމްދަނީގެ ގޮތުގައި 1.31 ބިލިއަން ރުފިޔާ ހުސްވިމަހު މީރާއަށް އާމްދަނީގެ ގޮތުގައި 1.31 ބިލިއަން ރުފިޔާ\nހުސްވިމަހު މީރާއަށް އާމްދަނީގެ ގޮތުގައި 1.31 ބިލިއަން ރުފިޔާ\nހުސްވި އެޕްރީލްމަހު މީރާއަށް 1.31 ބިލިއަން ރުފިޔާ ބަލައިގަނެފިއެވެ.\nމީރާއިން އާންމުކޮށްފައިވާ ތަފާސްހިސާބުތައް ދައްކާގޮތުން މި އަދަދަކީ ވޭތުވެދިޔަ އަހަރުގެ މި މުއްދަތުގައި ލިބުނު އާމްދަނީއަށްވުރެ %12.6 އިތުރު އަދަދެކެވެ. އަދި، މިއީ މި އަހަރުގެ މި މުއްދަތުގައި ލިބޭނެކަމަށް އަންދާޒާކުރި އަދަދަށްވުރެ %6.3 އިތުރު އަދަދެކެވެ.\nމިދިޔަ އަހަރުގެ އެޕްރީލް މަހު ލިބުނު އާމްދަނީއަށްވުރެ މި އަހަރުގެ އެޕްރީލް މަހުގެ އާމްދަނީ އިތުރުވުމުގެ ސަބަބަކީ ބައެއް ޓެކުހުގެ ގޮތުގައި ދައްކަންޖެހި ނުދައްކާހުރި ފައިސާ ޓެކްސް ދައްކާ ފަރާތްތަކުން މި މަހުގެ ތެރޭގައި ދައްކާފައިވުމެވެ. އަދި، އެޕްރީލް މަހު ލިބޭނެކަމަށް އަންދާޒާކުރި އަދަދަށްވުރެ އާމްދަނީ އިތުރުވުމުގެ މައިގަނޑު ސަބަބަކީ، ޓީޖީއެސްޓީ، އާއްމު ޖީއެސްޓީ އަދި ބީޕީޓީގެ އިތުރުން ރިސޯޓު ކުލީގެގޮތުގައި ދައްކަންޖެހި ނުދައްކާހުރި ފައިސާ މި މަހުގެ ތެރޭގައި ދެއްކުމުންކަމަށް މީރާއިން މައުލޫމާތުދެއެވެ.\nމިއަހަރުގެ އޭޕްރިލް މަހު މީރާއަށް ބަލައިގަތް އާމްދަނީގެ އެންމެ ބޮޑު ބައެއް ހިއްސާކުރަނީ ޖީއެސްޓީއެވެ. އެއީ %67.1 ނުވަތަ 875,69 މިލިއަން ރުފިޔާއެވެ. ދެން އެންމެ ބޮޑު އާމްދަނީއެއް ލިބިފައިވަނީ ގްރީން ޓެކްސް އިންނެވެ. އެއީ % 6.4 ނުވަތަ 83.6 މިލިއަން ރުފިޔާއެވެ.\nމީގެ އިތުރުން، އެއަރޕޯޓު ޑިވެލޮޕްމަންޓް ފީގެ ގޮތުގައި 70.65 މިލިއަން ރުފިޔާ އެއަރޕޯޓް ސަރވިސް ޗާޖްގެ ގޮތުގައި 70.13 މިލިއަން ރުފިޔާ ބީޕީޓީގެ ގޮތުގައި 69.72 މިލިއަން ރުފިޔާ އަދި އެހެނިހެން ޓެކުހާއި ފީގެ ގޮތުގައި 135.88 މިލިއަން ރުފިޔާ ހިމެނޭކަމަށް މީރާއިން ބުނެއެވެ.\nމިދިޔަ މަހު މީރާއަށް ބަލައިގަތް އާމްދަނީގެ ތެރެއިން ބޭރުފައިސާގެ ގޮތުގައި ހިމެނެނީ، 55.9 މިލިއަން އެމެރިކާ ޑޮލަރެވެ.


ވީރާނާ (8 ވަނަ ބައި) – Esfiya\n“އައްދޯއި…މަންމާ!!” ރާހިލްމެންގެ ގޭގެ ކޮޓަރިތެރޭގައި އަންހެންވެރިންތައް ހެލިފެލިވަމުންދިޔައިރު ޝެހެނާ ބަނޑުގައި ރިއްސާވަރުން ރޮނީއެވެ. އޭރު ފަސް އަހަރުގެ އަލީނާއާއި ތިން އަހަރުގެ ރެޔާން އެގޭ ސިޓިން ރޫމުގައި މައުސޫމުގޮތަކަށް އިށީނދެލައިގެން ތިބިއިރު އަލީނާގެ މޫނުގައި ކޮންމެވެސް ވަރަކަށް ހާސްކަން ފެންނަން ހުއްޓެވެ. އަލީނާގެ ޅަ ސިކުނޑިއަށް އޭނަގެ މަންމައަށް ކޮންމެސްކަމެއް ވެއްޖެކަން އެނގޭތީ ކޮޓަރިއަށް ވަންނަން ދިޔައީމަވެސް އެތާ އުޅޭމީހުން އަލީނާ ބޭރަށްލުމަށްފަހު ކޮއްކޮ ކައިރީ މަޑުކުރުމަށް ބުނުމުން ބަސްއަހައިގެން އޭނީ ކޮއްކޮ ކައިރީގައެވެ. އިރުކޮޅަކުން ކޮޓަރިތެރޭން އިވިގެންދިޔައީ ކުޑަކުއްޖެއްގެ ރުއިމުގެ އަޑެވެ. އާއެކެވެ. ޝެހެނާ އަނެއްކާ ފިރިހެންކުއްޖަކު ވިހެއީއެވެ. ޝެހެނާ ރާހިލްއަށް ފިލައިގެން ގެއަށްދިޔަ ދުވަހު ކަމަނަ، ޝެހެނާއަށް ވަރަށް އެއްޗެހިކިޔައި ނިކަމެތިކޮށްލިއެވެ. އަދި އޭގެ ދެދުވަސްފަހުން ރާހިލް ޝެހެނާކައިރިއަށް އައިސް މާފަށް އެދި އިންނަން އެހުމުން ޝެހެނާ އަނެއްކާވެސް ރާހިލްއާ އިނީ ދިރިއުޅުމެއް ފެނޭތޯއެވެ. އޭގެ ދުވަސްކޮޅެއްފަހުން ޝެހެނާ ރެޔާން ވިހެއުމާއެކީހެން ކޯޓުގައި އޮތް އަލީނާގެ މައްސަލައިގެ ޚުކުމް ކޮށްފިއެވެ. އަލީނާ ޝެހެނާގެ މަންމައަށް ލިބޭގޮތަށެވެ. އެފަހުން އަލީނާ ގެންގުޅެނީ ޝެހެނާކައިރީ އިނގުރައިދޫގައެވެ. އެއަށްފަހުވެސް ރާހިލް އާއި ޝެހެނާއާ ދެމީހުންގެ ދޭތެރޭގައި އާއްމުކޮށްޖެހޭ މައްސަލަޖެހިގެން ދެމީހުން ވަރިވިއެވެ. ނަމަވެސް އެ ފަހަރު ޝެހެނާ ބަނޑުބޮޑުކަން އެނގުމުން އަނެއްކާ އެ ދެމީހުން އެވަނީ ގުޅިފައެވެ.\n“އަނީސާ.. ކޮބާތަ ރާހިލް.. މިއޮއްފަދަ މުހިއްމު ގަޑީގައި އޭނަ ވީ ކޮންތާކުތަ؟” ފޫޅުމައިމީހާ އަނީސާއާ މުހާތަބުކޮށް ބުނެލި އަޑުއިވުނެވެ. އަނީސާއަކީ ރާހިލްގެ ދޮންދައްތައެވެ. އޭނާ މާލޭގައި މީހަކާ އިނދެގެން އުޅެއުޅެފާ އެމީހާ ކައިރިން ވަރިވެގެން މިހާރު ދިރިއުޅެމުން ދަނީ ރަށުގައެވެ. މިދުވަސްކޮޅު އަނީސާ ރަށުގައި އުޅޭކަން އެއީ ޝެހެނާގެ ނަސީބެވެ. “ނޭނގެ..އޭނަ ހުރެދާނެ ނައިސްވެސް..” އަނީސާ އެހެން އެބުނީ އޭނާއަށް ރާހިލްއާއި ޝެހެނާގެ ގުޅުންރަނގަޅު ނޫންކަން އެނގޭތީއެވެ. ރާހިލް ޝެހެނާއަށް އަނިޔާކުރާ އަޑާއި ޒުވާބުކުރާއަޑު އަނީސާއަށް ކިތަންމެ ރެއަކު ވަނީ އިވިފައެވެ. އެކަމާ އޭނާ ރާހިލްއަށް ވަރަށް ވިސްނާދެއެވެ. ނަމަވެސް ރާހިލްގެ އެ އުޅުން ބަދަލެއް ނުވެއެވެ.\nއަނެއްކޮޅުން ޝެހެނާގެ މިޒާޖަށްވެސް ވަނީ ވަރަށް ބޮޑެތި ބަދަލުތަކެއް އައިސްފައެވެ. އޭގެ ހެއްކަކީ ޝެހެނާވެސް ރާހިލް ފަދައިން ރުޅި އަންނަ ގަޑިތަކުގައި އަތް އިސްކުރުމެވެ. ނުވިތާކަށް އެހެން އުޅޭއިރު ރާހިލްދެކެ އަންނަ ރުޅިގަނޑު އޭނަގެ ދަރިންނަށްވެސް ބޭލެއެވެ. އޭނާ އޭނަގެ ދަރިންދެކެ ކިތަންމެ ލޯބިވިޔަސް، އެ ދަރިންނާ ދިމާއަށްވެސް މަޑަކުން އެއްޗެކޭ ބުނެވޭކަމަކަށް ނުވެއެވެ. ޝެހެނާއަށް އެ ބަދަލު އެއީ ކީއްވެކަން ޙުދު ޝެހެނާއަކަށްވެސް ނޭނގެއެވެ. ކޮންމެ ގޮތެއްވިޔަސް ވަރިހަމައެވެ. ދުނިޔޭގައި ރަނގަޅަށް މީހުން ބުނާ ބަސްއަހައިގެން އުޅުނަސް ވާނެފައިދާއެއް ނޯންނާނެއެވެ. ޝެހެނާ ބާރަށް އެއްޗެކޭ ބުނާއިރަށް ނޫނީ ތަޅާގެންފަ އެއްޗެކޭ ބުނާއިރަށް އަލީނާމެންވެސް ޝެހެނާ ބުނާކަމެއް ލަހެއްފަހެއްނެތި ކުރާތީ، ޝެހެނާދެކެނީ އެއީ ދަރިން ކޮންޓްރޯލުކުރާނެ މޮޅު އުކުޅެއްކަމުގައެވެ. ވިހައިގެން އެދުމަތީ ނުތެދުވެފައި އޮތް ޝެހެނާއަށް ފޫޅުމައިމީހާ އަނީސާއާ ދެއްކި ވާހަކަތައް ރަނގަޅަށް އަޑުއިވުނެވެ. ނަމަވެސް އޭނާ އެއްޗެކޭ ނުބުނެ ހަނު އޮތެވެ.\nރާހިލް އެހާވަރުން ލޯބިން ޝެހެނާ އާ ހެދި އުޅުނުއިރު ޝެހެނާ ރާހިލްދެކެ އެއް އިރެއްގައިވެސް ލޯބި ނުވާކަން ރާހިލްއަށް އިގުނު ދުވަހުންފެށިގެން ރާހިލް ޝެހެނާ މަތިން ފޫހިވާންފެށިއެވެ. ރާހިލްއަކަށް މިހާރު ޝެހެނާގެ އެހުންނަ ގޮތްދޫނުކުރުމާއި ރުންކުރު މިޒާޖު ކަމަކު ނުދެއެވެ. އޭނާއަށް ރުޅިއަންނަ ގަޑިތަކުގައި ގޯސްހެދޭކަން ގަބޫލުކުރެވެއެވެ. އެކަމަކު ޝެހެނާ އެކަން ގަބޫލުނުކުރަނީ ކީއްވެހެއްޔެވެ. އޭނާއަކީ ރުޅިގަދަވާގަޑިތަކުގައި ވާނުވާ ނޭނގޭ މީހެއްކަން ޝެހެނާއަށް އެނގިހުރެ އޭނާ ރުޅިއަރުވާކަށްވެސް ނުޖެހޭނެތާއެވެ. މިއަދުވެސް ރާހިލް ގެއަށް ނުގޮސް އެއިނީ ޝެހެނާދެކެ ވެފައި ހުރި ފޫއްސަކުންނެވެ. އެރަށު ހަރުފުރައިގެ މީހަކު އައިސް ރާހިލްކައިރީ ޝެހެނާ ވިހަން ބަނޑުގަރިއްސާތީ އުޅޭވާހަކަ ބުނީމަވެސް ގެއަށް ދާކަށް ގަސްދެއްނުކުރެއެވެ. ކީއްވެކަމެއް ނޭނގއެވެ. އޭނާ ޝެހެނާދެކެ ވާ ފޫހި ޝެހެނާގެ ދަރިންދެކެވެސް ވަނީކަންނޭނގެއެވެ. އެހެން ނޫންނަމަ އެ ދަރިފުޅު ދެކިލަން ދިޔައީހެއް ނޫންހެއްޔެވެ.\nދުވަހުގެ އިރު ކަނޑުގެ ލޮނުގަނޑުން ތޮޅިލާއިރު އުދަރެހަށް އެ އަރާ ރީތި ހިތްގައިމުކުލަތަކަކީ ބަލައި ފޫހިނުވާނޭ މަންޒަރެކެވެ. އެ މަންޒަރު ބަލަން އިގުރައިދޫ އަތިރިމަތީގެ ދޮންވެލިގަނޑުގައި ދެފައި ވައްކޮށްލައިގެން އަލީނާ އިށީނދެއިން އިންއިރު އޭނާގެ އުނގުގައި އޮތް ބޮޑު ކަނަފަތެއްގެ މަތީގައި، ފައުވެފައި ހުރި އަހިވައްތަކެއް ހުއްޓެވެ. އަދި އެތަނުން އަހިވަކެއްނަގައި ބަލަންހުރެފައި ވަސްބަލާލުމަށްފަހު މީރުމީރުކޮށް ކާންފެށިއެވެ. މިއީ ފަހަކަށް އައިސް އަލީނާ ކޮންމެ ދުވަހަކު ހެނދުނު ގަޑީގައި ކުރާކަމެކެވެ. އަލީނާ ހެނދުނު ހެނދުނާ ތެދުވެ އިރުއަރާ މަންޒަރު ބަލަން އިނުމަށްފަހު ބަނޑުފުރެންދެން އަހިވައް ކައިގެން ގެއަށް ދާ މަގުމަތީ ހޭޅިފަށުގައި ހުންނަ އަހިވަށްގަހަކުން އަހިވަށް ބިނދެގެން އަނެއްދުވަހަށް ފާކުރުމަށްޓަކައި ވަޅުލައެވެ. އޭނާއަށް ރޭގަނޑު ދަންވަރު މިހާރު ގިނަރޭރޭ އޮންނަންޖެހެނީ ނުނިދިފައެވެ. ކޮންމެ ރެއަކު އޭނާއަށް ހޭލެވެނީ އޭނާގެ ދޮންބައްޕަ އޭނާގެ ފައިތިލައަށް ކޮޅަށް އަރައިގެން ދަތުވާންފެށުމުންނެވެ. އަލީނާ ހޭލައިގެން ލޯ ހުޅުވާލާއިރަށް ރާހިން އަލީނާގެ ފައިމަތިން ފައި ނަގާފައި އެނދަށް އަރާ އޮށޯވެއެވެ. އޭރު ޝެހެނާ އޮންނަނީ ނިދާފައެވެ. ރާހިލް އެގޮތަށް ކަންތައްކުރަނީ ކީއްވެ ބާއޭ އަލީނާގެ ޅަ ހިތަށް އެރިނަމަވެސް އެ ވާހަކަ އޭނާގެ މަންމަގެ ގާތު ބުނަން ފަސްޖެހެވެއެވެ. އެއީ ކޮންމެހެން ޝެހެނާ އަލީނާދެކެ ރުޅިއައިސްދާނެތީކީ ނޫނެވެ. ރާހިލް ޝެހެނާދެކެ ރުޅިއައިސް ޝެހެނާއަށާއި އަލީނާއަށް އަނިޔާކޮށްފާނެތީ ބިރުންނެވެ.\no my god dolly kihineh thihedhi\nkuda kuda kuhjhaa dheytherey ehn hadhaakah ves nuvaane\nvrh vrh vrh vrh salhi story\nnext part vrh avha up kohdheythi\nmi story concept aslu vbrh habeys\nvrh thaafa twist and turns aadhey\nesfiyaige ehn stories thakaa vrh vrh thafaathu story eh mi unlike other stories i hav read 🙂\nThanks Lady gaagaa.. 🙂 Lady gaagaa ge comment fenuneema Dolly vr ufaavehjje..<3 Insha Allah dhen huri baithaves vr avahah upkohdheynan :D.\nހަދިޔާ (ހަތަރުވަނަ ބައި)\nދީނީ ލޯބި November 25, 2018\nހިތާމަ އެހެނިހެން ލޯބި May 17, 2018\nއެހީގެ އަގު 9\nލޯބި August 2, 2013


Villa College ge dhiraasaa aa behey bodu badhdhaluvun maadhamaa fashanee | Mihaaru\nމިދިޔަ އަހަރުގެ އައިސީއެސްއާރްއައިގައި ބައިވެރިވި ބައެއް އިލްމުވެރިން: މުހިންމު ދިރާސާތަކެއް ހުށައެޅި -- ފޮޓޯ: ވިލާ ކޮލެޖު\nވިލާ ކޮލެޖްގެ ދިރާސާއާ ބެހޭ ބޮޑު ބަައްދަލުވުން މާދަމާ ފަށަނީ\n16 ޖުލައި 2019 - 13:13\nމީގެ ތިން އަހަރު ކުރިން ވިލާ ކޮލެޖުން އިލްމީ ދިރާސާތަކަށް ހާއްސަ ކޮންފަރެންސެއް ފެށީ ދިރާސާކުރުމުގެ އާދަކާދަ ރާއްޖޭގައި އަށަގަނެފައި ނެތް ކަން ފާހަގަވެގެންނެވެ. އެކަމަކު ވިޔަފާރި އާއި ތައުލީމީ ގޮތުންނާއި އިޖްތިމާއީ އެކި ކަންކަމުގައި ސިޔާސަތުތައް އެކުލަވައިލުމާއި ތަންފީޒުކުރުމުގައި ދިރާސާގެ މުހިއްމުކަން ބޮޑެވެ. ގައުމީ ފެންވަރެއްގައި އިލްމީ ދިރާސާކުރުމުގެ އާދަ އޮންނަން ވެސް ޖެހެ އެވެ.\n"އިންޓަނޭޝަނަލް ކޮންފަރެންސް އޮން ސޯޝަލް ރިސާޗް އެންޑް އިނޮވޭޝަން" (އައިސީއެސްއާރްއައި) ގެ ނަމުގައި ބައިނަލްއަގުވާމީ ކޮންފަރެންސެއް ވިލާ ކޮލެޖުން ވަނީ ފަށައިފަ އެވެ. އޭގެ ކުރިން ވެސް ދިރާސާކުރުމުގެ އާދަ އާއި އެކަމަށް މީހުން ތަމްރީން ކުރަން ހާއްސަ އިންސްޓިޓިއުޓެއް ވިލާ ކޮލެޖުގައި ގާއިމްކުރި އެވެ. "އިންސްޓިއުޓް ފޯ ރިސާޗް އެންޑް އިނޮވޭޝަން" ނަމުގައި ފެށި އެ ސެންޓަރުގެ މަގްސަދަކީ ދިރާސާކުރަން މީހުން ތަމްރީންކުރުމާއި ދިރާސާގެ ސަގާފަތެއް ރާއްޖޭގައި އާލާކުރުމެވެ.\nވިލާ ކޮލެޖުގެ ރެކްޓަރު ޑރ. އަހުމަދު އަންވަރު މިދިޔަ އަހަރުގެ އައިސީއެސްއާރްއައިގައި ވާހަކަދައްކަވަނީ -- ފޮޓޯ: ވިލާ ކޮލެޖު\nވިލާ ކޮލެޖުގެ ރެކްޓަރު ޑރ. އަހުމަދު އަންވަރު ވިދާޅުވީ އެ ހުރިހާ މަސައްކަތެއް ފެށީ ވެސް ދިރާސާކުރުމުގެ އާދަ ރާއްޖެއަށް ބޭނުންވެފައިވާ މިންވަރު ފާހަގަކުރެއްވުމުން ކަމަށެވެ.\nއެ ކޮލެޖުގެ ޑީން އޮފް ރިސާޗް ޑރ. އަހުމަދު ޝާހިދު ވިދާޅުވި ގޮތުގައި އައިސީއެސްއާރްއައިގެ މައިގަނޑު މަގްސަދަކީ ޕަބްލިކް އަދި ޕްރައިވެޓް ސެކްޓަރުން ވެސް އެފަރާތްތަކުގެ ސިޔާސަތުތަކާއި މަސައްކަތުގައި ދިރާސާގެ ބޭނުންކުރުމެވެ. އެކަމަކު ދިވެހިރާއްޖޭގެ ކަންކަން ހުރި ގޮތުން، ރަނގަޅު ފެންވަރުގެ ދިރާސާތައް ހަދަން ގޮންޖެހުންތައް ގިނަ ކަމަށް ވެސް އޭނާ ވިދާޅުވި އެވެ.\n"ކޮންމެ ރިސާޗަކީ އޭގެ ޒާތުގައި އެ ރިސާޗެއްގެ އައުޓްޕުޓުން ފައިސާތަކެއް ނުވަތަ ވިޔަފާރީގެ ފައިދާތަކެއް ނެރެވޭނެ އެއްޗެއް ނޫން. ހައި ކޮލިޓީ ރިސާޗް އުފައްދައިގެން އެފަދަ ރިސާޗްގެ ބޭނުންތައް ކުރެވޭނެ ފަރާތަކަށް ފޯރުކޮށްދީގެން، އެ މީހުންނަށް އޭގެ އަގު ވަޒަންކުރެވިގެން ރިސާޗުގެ ފައިދާ އެހެން ގައުމުތަކުގައި ވެސް [ބޭނުން] ކުރަން މި ފަށަނީ،" ޑރ. ޝާހިދު ވިދާޅުވި އެވެ.\nމިދިޔަ އަހަރުގެ އައިސީއެސްއާރްއައިގައި ބައިވެރިވި ޕެނަލިސްޓުން -- ފޮޓޯ: ވިލާ ކޮލެޖު\nނަމަވެސް އެ އާދަ ރާއްޖޭގައި ނެތެވެ. އެހެންކަމުން ވިލާ ކޮލެޖުން އެ މަސައްކަތް ފެށީ އެންމެ ދަށް މިނުން ކަމަށް ޑރ. ޝާހިދު ވިދާޅުވި އެވެ. އަދި ދިރާސާ ފުރިހަމަކުރުމަށް ފަހު ދެން އަންނަ އެންމެ މުހިއްމު ފިޔަވަޅަކީ، އޭނާ ވިދާޅުވި ގޮތުގައި، އާންމުންނާއި ސިޔާސަތުތައް ކަނޑައަޅާ މީހުންނާ ހަމައަށް ދިރާސާ ފޯރުކޮށްދިނުމެވެ.\n"ދިރާސާ އާންމުންނާ ހަމައަށް ފޯރުކޮށްދޭން ބަލާއިރު، އެންމެ ފަސޭހަ ނުވަތަ އެންމެ އާންމު ގޮތް އެއީ ކޮންފަރެންސްތައް ބޭއްވުން. ކޮންފަރެންސްތަކާއި ސެމިނާތައް ބޭއްވުން،" ޑރ. ޝާހިދު ވިދާޅުވި އެވެ.\nއޭނާ ވިދާޅުވި ގޮތުގައި އެފަދަ ކޮންފަރެންސެއްގައި ހުށަހަޅާ ހުރިހާ ދިރާސާއެއް ނުވަތަ ކަރުދާހަކީ ކޮންމެހެން އެންމެ ފުރިހަމަ ދިރާސާތަކެއް ނޫނެވެ. އަދި ކުރިއަށްދާ ދިރާސާއެއް މިފަދަ ކޮންފަރެންސެއްގައި ހުށަހެޅުމުން، އެކަޑެމިކް ދާއިރާގައި މަސައްކަތްކުރާ އެހެން މީހުންގެ ހިޔާލާއި ހުށަހެޅުންތައް ލިބޭނެ ކަމަށް އޭނާ ވިދާޅުވި އެވެ. ގިނަ ބައެއްގެ ވިސްނުންތަކާއި މަޝްވަރާތައް ލިބުމުން އެ ދިރާސާއެއް އިތުރަށް ފުރިހަމަކުރެވޭނެ ގޮތްތަކާއި ހާއްސަ ސަމާލުކަމެއް ދޭން ޖެހޭ ހިސާބުތައް ފަސޭހައިން ފާހަގަކުރެވޭނެ ކަމަށް ވެސް އޭނާ ވިދާޅުވި އެވެ.\nމިދިޔަ އަހަރުގެ އައިސީއެސްއާރްއައި ގައި ބައިވެރިވި ބައެއް މީހުން -- ފޮޓޯ: ވިލާ ކޮލެޖު\n"އަޅުގަނޑުމެންގެ ކޮންފަރެންސަށް އަންނަ ބޭރު ފަރާތްތައް ވަރަށް އުފާކުރޭ އެ މީހުންގެ ކަރުދާސްތައް ހުށަހެޅުމަށް ފަހު. އެ މީހުން އެހާތަނަށް ނުވެސް ވިސްނާ ފަދަ ކަންކަން ދިވެހި ރިސާޗަރުން ނުވަތަ ކޮންފަރަންސްގެ ބައިވެރިން ދައްކާ. މިކަހަލަ ކޮންފަރެންސެއްގައި ބައިވެރިވުމުން ތަފާތު މީހުންގެ ވިސްނުންތައް ލިބޭނެ،" ޑރ. ޝާހިދު ވިދާޅުވި އެވެ.\nއައިސީއެސްއާރްއައިގައި ހުށަހަޅަނީ އާންމު ގޮތެއްގައި ފުރިހަމަކޮށްފައިވާ، ނުވަތަ ފުރިހަމަކުރުމުގެ ފަހު މަރުހަލާތަކުގައި ހުންނަ ދިރާސާތަކެވެ. އަދި ހުށަހަޅާ ކަރުދާސްތައް އެ ކޮލެޖުގެ "އިންޓަނޭޝަނަލް ޖާނަލް އޮން ސޯޝަލް ރިސާޗް އެންޑް އިނޮވޭޝަން" ގައި ޕަބްލިޝްކުރުމުގެ ފުރުސަތު ވެސް ލިބެ އެވެ. އެ ޖާނަލްގެ ދެ އިޝޫއެއް އަހަރަކު ނެރޭ އިރު، ކޮންމެ އިޝޫއެއްގައި ހައެއްކަ ކަރުދާސް ހިމެނެ އެވެ.\n"އަޅުގަނޑަށް ބޮޑަށް މި ބަލަނީ އާންމުންނާ ހިސާބަށް ދިރާސާތައް ގެންދަން ފުރަތަމަ. ދެން އާންމުންގެ ފަރާތުން ސިޔާސަތުތައް ހަދާ މީހުންނާ ހަމައަށް މި ކަންތައްތައް ގެންދަން،" ޑރ. ޝާހިދު ވިދާޅުވި އެވެ.\nވިލާ ކޮލެޖުން އައިސީއެސްއާރްއައި ކުރިއަށް ގެންދަނީ ދެ ދުވަހަކަށް ބަހާލައިގެން އެ ކޮލެޖުގަ އެވެ. ކުރު މުއްދަތެއްގައި ގިނަ ބައެއްގެ ކަރުދާސްތައް ހުށަހަޅަން ރާވާފައި ވުމުން، ކޮންފަރެންސްގެ ހަރަކާތްތައް އެއްފަހަރާ ތިން މާލަމެއްގައި ކުރިއަށް ދާނެ އެވެ.\nޑރ. ޝާހިދު ވިދާޅުވި ގޮތުގައި މި އަހަރުގެ ކޮންފަރެންސްގައި 50 އަށް ވުރެ ގިނަ އިލްމީ ދިރާސާ ކަރުދާސްތައް ހުށަހަޅާ އިރު، އިޖްތިމާއީ އެކި ދާއިރާތަކުގެ މައްޗަށް ފަސް ޕެނަލް ޑިސްކަޝަން އާއި ހަތަރު ކީ ނޯޓް ސްޕީޗް ވެސް ކުރިއަށް ގެންދާނެ އެވެ.\nމާދަމާ އާއި ބުރާސްފަތި ވިލާ ކޮލެޖުގައި ބާއްވާ މި ކޮންފަރެންސްގައި ބައިވެރިވަން ބޭނުންވާ ފަރާތްތަކަށް، ކޮންފަރަންސް ވެބްސައިޓު (http://villacollege.edu.mv/icsri/) އިން ރަޖިސްޓްރި ވެވޭނެ އެވެ.\nއިތުރު ލިޔުންތައް ތައުލީމް ވިލާ ކޮލެޖް މަތީ ތައުލީމު އެޑްވަޓޯރިއަލް\nވިލާ ކޮލެޖު: ފައުންޑޭޝަން ޕްރޮގްރާމްތަކަށް ވެސް ހާއްސަ\nއޭސީސީއޭގެ ދާއިރާއިން ވިލާ ކޮލެޖަށް ބޮޑު ކުރިއެރުމެއް\nވިލާ ކޮލެޖް: ޔުނިވާސިޓީއަކަށް ވުމަށް މިސްރާބު ހިފާފައި


Raees Nasheed ge bayaan nagan UK ah dhiumaa medhu adhi gotheh nunimey | Jazeera\tރައީސް ނަޝީދުގެ ބަޔާން ނަގަން ޔޫކޭއަށް ދިއުމާމެދު އަދި ގޮތެއް ނުނިމޭ - Jazeera\nރައީސް ނަޝީދުގެ ބަޔާން ނަގަން ޔޫކޭއަށް ދިއުމާމެދު އަދި ގޮތެއް ނުނިމޭ\nމަރިޔަމް ނިމާ ހަސަން September 4, 2021 417 views0\nފުލުހުން ބެއްވި ނޫސްވެރިންގެ ބައްދަލުވުމެއްގެ ތެރެއިން-- ފޮޓޯ: އަވަސް\nމޭ 6ގައި ރައްޔިތުންގެ މަޖިލީހުގެ ރައީސް، ރައީސް މުހައްމަދު ނަޝީދަށް އަމާޒުކޮށް ދިން ޓެރަރިސްޓް ހަމަލާގެ ތަހުގީގަށް އެމަނިކުފާނުގެ ބަޔާން ނެގުމަށް ވަފުދެއް ޔޫކޭއަށް ދިއުމާމެދު އަދި ގޮތެއް ނުނިންމައެވެ.\nމިކަމާ ގުޅިގެން "ޖަޒީރާ" އިން ފުލުހުންނާ ސުވާލު ކުރުމުން ފުލުހުން ބުނީ، ބަޔާން ނެގުމާ ގުޅޭގޮތުން މަޝްވަރާ ކުރަމުންދާ ކަމަށާއި، އަދި ގޮތެއް ނިމިފައި ނުވާ ކަމަށެވެ. ފުލުހުން ބުނީ ރައީސް ނަޝީދު ބަޔާން ދެއްވުމާ ގުޅޭގޮތުން ޕީޖީއަށް ސިޓީއެއް ފޮނުވާފައިވާ ކަމަށެވެ\nއެހެންކަމުން ޕީޖީ އާ ގުޅިގެން އެކަމުގައި ކުރިއަށްދާނެ ގޮތަކާ ގުޅޭގޮތުން މަޝްވަރާ ކުރަމުންދާ ކަމަށް ފުލުހުން ބުނެއެވެ.\nހަމަލާގެ ތަހުގީގަށް ރައީސް ނަޝީދު ބަޔާން ދެއްވަން ނިންމާފައި ވަނީ މިދިޔަ ބުރާސްފަތި ދުވަހުއެވެ. ނަމަވެސް އެމަނިކުފާނު ވަނީ، ރާއްޖެ ނާދެވޭނެ ދެ ސަބަބު ހާމަ ކުރައްވާފައެވެ.\nފުރަތަމަ ސަބަބެއްގެ ގޮތުގައި ފާހަގަ ކުރެއްވީ އެމަނިކުފާނުގެ ކަނާތުގެ3އިނގިލި އަދިވެސް ވަރަށްބޮޑަށް އައްސިވެފައިވާ ކަމަށާއި ބޭނުން ނުކުރެވޭ ކަމަށެވެ. އަދި ޑޮކްޓަރާ ހަވާލާދީ އެމަނިކުފާނު ވިދާޅުވީ އިތުރަށް ބަލާފައި އޮޕަރޭޝަން ކުރަން ޖެހޭނަމަ އޮޕަރޭޝަން ކުރާނެ ކަމަށެވެ. ރައީސް ނަޝީދު ވިދާޅުވީ މިހާރު ކޮންމެ2ހަފްތާއަކުން އެއް ފަހަރު ޑޮކްޓަރަށް ދާންޖެހޭ ކަމަށާއި، ޑޮކްޓަރަށް ދާންޖެހޭ މުއްދަތު ކޮންމެ މަހަކަށް ބަދަލު ވީމައި ރާއްޖެ ވަޑައިގަންނަވަން ފަސޭހަ ވާނެ ކަމަށެވެ.\nދެވަނަ ސަބަބެއްގެ ގޮތުގައި ފާހަގަ ކުރެއްވީ ޓެރަރިސްޓް ހަމަލާ ރާވައި، ފައިސާ ޚަރަދު ކުރި މީހުންގެ ތަހުގީގު އަދި ނުނިމޭ މައްސަލައެވެ. މި ދެކަންތައް މިހެން ހުރުމުން ރާއްޖެ ވަޑައިގެންނެވެން ނެތް ކަމަށް އެމަނިކުފަނު ވިދާޅުވިއެވެ.


L.Atholhu Council in, Fuvahmula city ge himaaya kohfaivaa sarahadhu thaka ziyaara kohffi - AO News\nލ.އަތޮޅު ކައުންސިލުން، ފުވައްމުލައް ސިޓީގެ ހިމާޔަތްކޮށްފައިވާ ސަރަހައްދުތަކަށް ޒިޔާރަތްކޮށްފި\nލ.އަތޮޅު ކައުންސިލުން އެ އަތޮޅުގައި ކުރިޔަށްގެންދާ ‘އެންހޭންސިންގް ނޭޝަނަލް ޑިވެލޮޕްމަންޓް ތުރޫ އެންވަޔަރަންމަންޓަލީ ރެޒިލިއެންޓް އައިލެންޑްސް” އެންދެރި މަޝްރޫއު އާއި ގުޅޭ ތަޖުރިބާ ދަތުރެއްގައި ފުވައްމުލައް ސިޓީއަށް ޒިޔާރްތަކޮށްފިއެވެ.\nފުވައްމުލަކު ސިޓީގައި ހިމާޔަތް ކުރެވިފައިވާ ސަރަހައްދުތަކުގެ ތަޖުރިބާ ހޯދުމަށް ކުރަމުންދާ މި ދަތުރުގައި ލ. އަތޮޅު ކައުންސިލާއި, ލ. ގަމު ކައުންސިލް, ލ. މާބައިދޫ ކައުންސިލާއި އަދި ލ. ހިތަދޫ ކައުންސިލުން ވަނީ ބައިވެރިވެފައެވެ.\nފުވައްމުލައް ސިޓީގެ މެންގްރޯވް އާއި ވެޓްލޭންޑް ސަރަހައްދާއި ގުޅޭ ގޮތުން މައުލޫމާތު ހިއްސާކުރުމަށް ލ.އަތޮޅު ކައުންސިލާއި ފުވައްމުލައް ސިޓީ ކައުންސިލާއި އެކު މަޝްވަރާ ބައްދަލުވުންތަކެއް ވަނީ ބާއްވާފައެވެ. މި ގޮތުން ކައުންސިލުން ވަނީ ފުވައްމުލައް ސިޓީގެ ނޭޗަރ ޕާކާއި ގުޅޭ ގޮތުން ގިނަ މައުލޫމާތުތަކެއް ހިއްސާކޮށްފައެވެ. ފުވައްމުލައް ސިޓީގެ ނޭޗަރ ޕާކް ހިންގުމުގައި ދިމާވާ ގޮންޖެހުންތަކާއި ގުޅޭ ގޮތުން މަޝްވަރާތައް ކޮށްފައިވާއިރު މި މަޝްރޫއުގެ ކާމިޔާބީތަކާއި ގުޅޭގޮތުންވެސް ފުވައްމުލައް ސިޓީ ކައުންސިލުން ވަނީ މައުލޫމާތު ހިއްސާކޮށްފައެވެ.\nލ. އަތޮޅުގެ ކައުންސިލް ޓީމުން އިއްޔެ ފުވައްމުލައް ސިޓީ ނޭޗާރ ޕާކަށް ޒިޔާރަތްކޮށްފައިވާއިރު ބަންޑާރަ ކިޅި އާއި ކޮނޑަކިޅި އަދި ދަނޑިމަގި ކިޅިއަށްވެސް މި ޓީމުން ވަނީ ޒިޔާރަތްކޮށްފައެވެ. އަދި ފުވައްމުލަކު ސިޓީގައި ހިމާޔަތް ކުރެވިފައިވާ ތަންތަނަށް ޒިޔާރަތްކޮށް އެތަންތަނުގެ މައުލޫމަތު ވަނީ ހޯދާފައެވެ.\nލ.އަތޮޅުގައި ކުރިއަށްދާ “އެންދެރި” އަކީ ރާއްޖޭގެ ރަށްރަށުގެ ޤުދުރަތީ ރައުސްމާލު ވަޒަންކޮށް، މިވަސީލަތްތައް ދެމެހެއްޓެނިވި ގޮތެއްގައި ބޭނުންކުރެވޭނޭގޮތްތައް ކަނޑައަޅައި، މިވަސީލަތްތަކުގެ މައްޗަށް ބަރޯސާވެފައިވާ ސިނާއަތްތަކާއި އާންމު ރައްޔިތުން މިކަންކަމަށް ހޭލުންތެރިކުރުވުމުގެ މަޤްޞަދުގައި އެކުލަވާލެވިފައިވާ މަޝްރޫޢެކެވެ. މި މަޝްރޫޢުގެ ދަށުން ލާމު އަތޮޅުގައި ތިމާވެށީގެ ގޮތުން މުހިންމު ސަރަހައްދުތަކެއް ހިމާޔަތްކޮށް އެސަރަހައްދުތައް ބެލެހެއްޓޭނެ ނިޒާމެއް ގާއިމްކުރެވިގެންދާނެއެވެ. އަދި މީހުންއުޅޭ ރަށްރަށަށް އަމާޒުކޮށް މާހައުލީ ނިޒާމްތައް މެނޭޖްކުރެވޭނެ ގޮތްތަކެއް ގާއިމް ކުރެވޭނެއެވެ.\nމި ޕްރޮޖެކްޓުގެ މައިގަނޑު އެއް މަސައްކަތަކީ ދުނިޔޭގެ ގިނަ ޤައުމުތަކަކުން މިހާރު އެޑޮޕްޓް ކުރަން މަސައްކަތްކުރާ ޤުދުރަތީ ރައުސްމާލު ނުވަތަ ނެޗުރަލް ކެޕިޓަލް އެކައުންޓެއް ގާއިމް ކުރުންކަމަށާއި، އެގޮތުން ލ. އަތޮޅުގެ މާހައުލީ ނިޒާމްތައް އިޔާދަކުރުމަށާއި، ވިލުން އިތުރުކުރުމަށް ބޭނުންވާނެ މައުލޫމާތާއި ޑޭޓާ މިޕްރޮޖެކްޓް ދަށުން ހޯދުމާއި، އީކޯ ސިސްޓަމް އެކައުންޓިން ސިސްޓަމެއް ޤާއިމުކުރުމަށް ބޭނުންވާ އެންމެހާ ކަންކަން ކުރެވޭނެއެވެ.\nފުވައްމުލައް ސިޓީ: ‘ހަށިހެޔޮ ދުޅަހެޔޮ” ކަސްރަތު ޕްރޮގްރާމްގައި ބައިވެރިވުމުގެ ފުރުސަތު ހުޅުވާލައިފި\nއޮނަރަބަލް އުމަރު ޒާހިރުގެ ތަޢުޒިޔާގެ ދަފުތަރުގައި ސޮއި ކުރުމުގެ އިންތިޒާމް ފުވައްމުލައް ކައުންސިލުން ހަމަޖައްސައިފި


Covid-19 ah positive vi Real ge kuree ge Raees maru vejje\nރެއާލް މެޑްރިޑްގެ ކުރީގެ ރައީސް ލޮރެންޒޯ ސެންޒް\nމިހާރު ހަލުވި ކަމާއެކު ފެތުރެމުންދާ، ކޮވިޑް-19 އަށް ޕޮޒިޓިވް ވެ ހާލު ބޮޑުވި، ރެއާލް މެޑްރިޑްގެ ކުރީގެ ރައީސް ލޮރެންޒޯ ސެންޒް މަރުވެއްޖެ އެވެ.\nކޮވިޑް-19 އަށް އޭނާ ޕޮޒިޓިވްވެގެން، ހޮސްޕިޓަލްގައި އެޑްމިޓްކޮށްގެން އޭނާ އަށް ފަރުވާ ދޭން ފެށީ މިދިޔަ އަންގާރަ ދުވަހު އެވެ. އޭނާގެ އާއިލާއިން ބުނެފައި ވަނީ ސެންޒްއަށް ކޮވިޑް-19 ޖެހުނީ، ދުވަސްކޮޅެއް ކުރިން ޖެހުނު ހުމުގެ ރޯގާއަކުން ރަނގަޅު ނުވަނީސް ކަމަށެވެ.\nއުމުރުން 76 އަހަރުގައި، ސެންޒް މަރުވީ ކޮވިޑް-19 އަށް ފަރުވާ ހޯދަމަށް ހޮސްޕިޓަލްގައި އޮއްވައި ރޭގެ ވަގުތެއްގަ އެވެ.\nސެންޒް ވަނީ، 1995 ން 2000 ވަނަ އަހަރަށް ރެއާލް މެޑްރިޑްގެ ރައީސް ކަން ކުރައްވާފަ އެވެ. އޭގެ ކުރިން އޭނާ އަކީ ރެއާލްގެ ކުރީގެ ރައީސް ރޯމަން މެންޑޯޒާގެ ދައުރުގައި އެގްޒެކެޓިވް ބޯޑް މެންބަރެކެވެ. ސެންޒްގެ ދައުރުގައި ރެއާލްއިން ވަނީ އެ ޓީމުގެ ހަތް ވަނަ އަދި އަށް ވަނަ ޗެމްޕިއަންސް ލީގް 1998 އަދި 2000 ވަނަ އަހަރު ކާމޔާބު ކޮށްފަ އެވެ.\nޔުވެންޓަސް ބަލިކޮށް 1998 ވަނަ އަހަރު ހޯދި ޗެމްޕިއަންސް ލީގަކީ 32 އަހަރު ފަހުން ރެއާލް މެޑްރިޑުން ހޯދި ފުރަތަމަ ޗެމްޕިއަންސް ލީގެވެ. ސެންގެ ޗެއާމަންޝިޕްގައި އޭނާ ވަނީ ރޮބާޓޯ ކާލޯސް، ކްލަރެންސް ސީޑޯފް، ޑާވާ ސުކާ އަދި ޕްރެޖު މައިޖިޓިވިޗް ފަދަ އޭރުގެ މަޝްހޫރު ކުޅުންތެރިން ގެނެސްފަ އެވެ. އަދި އޭރު ޔޫރަޕްގައި މަޝްހޫރުކަން ހޯދި ކޯޗް އިޓަލީގެ ފަބިއޯ ކަޕެއްލޯ ރެއާލް މެޑްރިޑަށް ގެނެ އެވެ.\nދެ ވަނަ ދައުރަކަށް ރެއާލްގެ ރައީސް ކަމަށް 2000 ވަނަ އަހަރު އޭނާ ވާދަ ކުރެއްވި ނަމަވެސް، އިންތިހާބުގައި އޭނާއަށް ނާކާމިޔާބުވީ، އެ ކުލަބުގެ މިހާރުގެ ރައީސް ފްލޮރެންޓީނޯ ޕެރޭޒް އާ ވާދަ ކޮށްގެންނެވެ.


Champions league ah Aguero fit vaane | Mihaaru\n25 ޖުލައި 2020 - 09:52\nކޮވިޑް-19 ގެ މެދުކެނޑުމަށް ފަހު އިނގިރޭސި ޕްރިމިއާ ލީގު އަލުން ފެށިތަނާ އަގުއޭރޯގެ ކަކުލަށް އަނިޔާވީ ބާންލީ އަތުން 5-0 އިން ސިޓީ މޮޅުވި މެޗުގަ އެވެ. އަގުއޭރޯ އަށް ލިބުނު އަނިޔާ އަށް ފަރުވާ ހޯދަން ވަގުތުން އޭނާ ބާސެލޯނާގެ ސްޕެޝަލިސްޓެއް ކައިރިއަށް ފޮނުވައި އޮޕަރޭޝަނެއް ކުރި އެވެ. މި ސީޒަނުގައި ދެން އަގުއޭރޯ އަށް ނުކުޅެވޭނެ ކަމަށް ވާހަކަ ދެކެވުނު ނަމަވެސް އޭރު ވެސް ގާޑިއޯލާ ހުރީ އުއްމީދުގަ އެވެ.\n"ސަސްޕެންޝަނުގައި ހުރި މެންޑީ ފިޔަވައި ދެން ތިބި ހުރިހާ ކުޅުންތެރިން ޗެމްޕިއަންސް ލީގުގައި މެޑްރިޑާ ކުޅޭ މެޗުގައި ފެންނާނެ. އަގުއޭރޯ ވެސް އޭރަށް ފިޓްވާނެ. އެއީ ހިތްހަމަ ޖެހުމެއް،" ޕްރިމިއާ ލީގުގެ ފަހު ސިޓީ މި ސީޒަނުގައި ކުޅޭ ފަހު މެޗުގައި ނޯވިޗް ސިޓީއާ ދެކޮޅަށް ނުކުތުމުގެ ކުރިން ގާޑިއޯލާ ބުންޏެވެ.\nސިޓީ ވަނީ ޗެމްޕިއަންސް ލީގުގެ ދެ ވަނަ ބުރުގެ ފުރަތަމަ ލެގުގައި ރަށުން ބޭރުގައި ރެއާލް މެޑްރިޑް އަތުން 2-1 އިން މޮޅުވެފަ އެވެ. އަންނަ މަހު ހަތް ވަނަ ދުވަހު ސިޓީ ދަނޑުގައި ރެއާލާ ދެކޮޅަށް ކުޅޭ ދެ ވަަނަ ލެގުގެ މެޗު އެއްވަރުކޮށްލައިގެން ވެސް އެ ޓީމަށް ކުއާޓާ ފައިނަލްގެ ޖާގައެއް ކަށަވަރުކުރެވޭނެ އެވެ. ސްޕެނިޝް ލީގުގެ ޗެމްޕިއަންކަން ހޯދި ރެއާލް ކަޓުވާލެވިއްޖެނަމަ ސިޓީ އަށް މި ފަހަރުގެ ޗެމްޕިއަންސް ލީގު ކާމިޔާބު ކުރެވިދާނެ ކަމަށް ފުޓްބޯޅައިގެ ތަޖުރިބާކާރުން ގަބޫލުކުރެ އެވެ.\nމި ސީޒަނުގައި ސިޓީ އަށް ހޯދުނީ ލީގު ކަޕް އެކަންޏެވެ. ޕްރިމިއާ ލީގުގެ ރޭހުގައި ލިވަޕޫލުން ސިޓީގެ މައްޗަށް ކުރިހޯދިއިރު، އެފްއޭ ކަޕުން ސިޓީ ކެޓީ ސެމީގައި އާސެނަލް އަތުންނެވެ. ގާޑިއޯލާ ވަނީ ޗެމްޕިއަންސް ލީގުގައި ކާމިޔާބު ހޯދަން ބޭނުންވާ ކަމަށް ބުނެފަ އެވެ.\nއިތުރު ލިޔުންތައް މެންޗެސްޓާ ސިޓީ ޗެމްޕިއަންސް ލީގު ސާޖިއޯ އަގުއޭރޯ\nބޮޑު މޮޅަކާ އެކު ސިޓީ ޗެމްޕިއަންސް ލީގާ ގާތަށް


Arsenal aai Tottenham adhi Leicester ah rangalhu feshumeh | Mihaaru\nއާސެނަލާއި ޓޮޓެންހަމް އަދި ލެސްޓާ އަށް ރަނގަޅު ފެށުމެއް\n23 އޮކްޓޯބަރ 2020 - 09:56\nލަންޑަން (އޮކްޓޫބަރު 23) - ޔުއެފާ ޔޫރޮޕާ ލީގުގައި މި ސީޒަނުގައި ވާދަކުރާ އިނގިރޭސި ތިން ޓީމު ކަމަށްވާ އާސެނަލާއި ޓޮޓެންހަމް ހޮޓްސްޕާސް އަދި ލެސްޓާ ސިޓީ ކުޅުނު ފުރަތަމަ މެޗުން މޮޅުވެ ފެށުން ރަނގަޅުކޮށްފި އެވެ.\nއާސެނަލުން ރަށުން ބޭރުގައި ފަހަތުން އަރައި ރެޕިޑް ވިއޭނާ އަތުން 2-1 އިން މޮޅުވިއިރު، ޓޮޓެންހަމުން އަމިއްލަ ދަނޑުގައި ވަނީ އޮސްޓްރިއާގެ ލާސްކް އަތުން 3-0 އިން މޮޅުވެފަ އެވެ. އަމިއްލަ ދަނޑުގައި ލެސްޓާ ސިޓީން ވަނީ ޔޫކްރޭނުގެ ޒޯރްޔާ ލުހަންސްކް 3-0 ބަލިކޮށްފަ އެވެ.\nއޮސްޓްރިއާގެ ރެޕިޑުން ރޭ ލީޑުނެގީ މެޗުގެ 51 ވަނަ މިނިޓްގައި އާސެނަލް ކީޕަރު ބާން ލެނޯ އަށް ހެދުނު ގޯހެއްގެ ފައިދާނަގައި ޓަކްސިއާކިސް ފޯންޓަސް ޖެހި ގޯލުންނެވެ. ތޯމަސް ޕާޓޭ މެދުތެރެއަށް އަރުވައިގެން ރޭގެ މެޗުގައި ކުޅުނު އާސެނަލުން ނަތީޖާ އަނބުރާލީ ހަތަރު މިނިޓް ތެރޭގަ އެވެ. މެޗުގެ 70 ވަނަ މިނިޓްގައި އާސެނަލަށް އެއްވަރުކޮށްދިނީ ޑިފެންޑަރު ޑޭވިޑް ލުއިޒް އެވެ. އޭގެ ހަތަރު މިނިޓް ފަހުން އެ ޓީމުގެ ކެޕްޓަން ޕިއޭ އެމެރިކް އޮބާމަޔަން ވަނީ އާސެނަލް މޮޅުކޮށްދިން ގޯލު ޖަހައިފަ އެވެ.\nޔޫރޮޕާ ލީގުގައި އެންމެ ފަހުން ކުޅުނު ހަތަރު ސީޒަނުގައި ވެސް އާސެނަލް ވަނީ ކުޅުނު ފުރަތަމަ މެޗުން މޮޅުވެފަ އެވެ. މިއީ މިދިޔަ އަށް އަހަރު ތެރޭ ޔޫރޮޕާ ލީގުގެ ގްރޫޕް ސްޓޭޖު މެޗަކުން އަމިއްލަ ދަނޑުގައި ރެޕިޑް ބަލިވި ފުރަތަމަ ފަހަރެވެ.\nރޭގެ މެޗުގެ ތެރެއިން ބޭލް (ވ) ބޯޅަ ހިފައިގެން.-- ފޮޓޯ: އޭއެފްޕީ\nގަރެތު ބޭލް އާއި ކާލޮސް ވިނިޝިއުސް ފުރަތަމަ އެގާރައިގައި ހިމަނައިގެން ކުޅުނު ޓޮޓެންހަމް ރޭ ވަނީ މެޗުގެ ކޮންޓްރޯލް ނަގައިގެން މޮޅު ކުޅުމެއް ދައްކައިފަ އެވެ. ޓީމުގެ ކެޕްޓަން އަދި އެއް ވަނަ ފޯވާޑް ހެރީ ކޭން ނުލައި ކުޅުނު ނަމަވެސް ޓޮޓެންހަމުން ރޭ ތިން ގޯލު ޖެހި އެވެ. މެޗުގެ 18 ވަނަ މިނިޓްގައި ޓޮޓެންހަމަށް ލީޑުނަގައިދިނީ ލޫކަސް މޯރާ އެވެ. ފުރަތަމަ ހާފް ނިމުމުގެ ކުރިން ޓޮޓެންހަމްގެ ލީޑުފުޅާކުރީ ލާސްކްގެ އަންދްރެސް އަންޑްރާޑޭ އަތުން ބައިކޮޅަށް ވަން ގޯލުންނެވެ. ޓޮޓެންހަމްގެ ފަހު ގޯލު ޖެހީ ސޮން ހެއުން މިން އެވެ.\nރޭގެ މެޗުގައި ޓޮޓެންހަމް މޮޅުކޮށްދިނުމުގައި ބޮޑު ކްރެޑިޓެއް ހައްގުވަނީ މި ފަހަރުގެ ޓްރާންސްފާ މާކެޓްގައި ލޯން އެއްބަސްވުމެއްގެ ދަށުން ބެންފީކާ އިން ގެނައި ވިނީޝިއުސް އަށެވެ. އޭނާ ގެނައީ ކޭންގެ ބެކަޕަަކަށް ނަމަވެސް ޓޮޓެންހަމްގެ ކޯޗު ހޯސޭ މޮރީނިއޯގެ ނަޒަރުގައި ކޭން އާއި ވިނީޝިއުސް އަށް އެކުގައި ފުރަތަމަ 11 އަށް ވެސް ކުޅެވޭނެ އެވެ.\nޒޯރްޔާ ކޮޅަށް ލެސްޓާ ދަނޑުގައި އެ ޓީމުން ރަނގަޅު ކުޅުމެއް ދައްކައި ތިން ގޯލު ޖެހި އެވެ. ލެސްޓާގެ ގޯލުތައް ޖެހީ ރޭގެ މެޗުގައި މޮޅު ކުޅުމެއް ދެއްކި ހާވީ ބާންސް އާއި އަނިޔާ އަށް ފަހު ޓީމާ ގުޅުނު ޖޭމްސް މެޑިސަން އަދި ނައިޖީރިއާގެ ފޯވާޑް ކެލެޗީ އިހެނާޗޯ އެވެ.\nމޮރީނިއޯގެ ތިންބޯޅައިގެ ސުވާލުތަކަކީ ރޭގައި ޖެހި ތިން ގޯލުބާ؟؟\nވަލުދޮރައަށިން ވަދެގެން މުބާރާތަށް އައިސް ކުޅުނު ފުތަތަމަ މެޗުން އާސެނަލް މޮޅުވީމަ އެކުވެރި ރަދީފް ބެއްޔާއަށް ހޫނު މަރުހަބާއެއް ކިޔަން. އުއްމީދަކީ ލަންޑަނުގެ3ވަނަ ކުލަބު މުބާރާތުހެ ވީޖާވެސް ދުރަކަށް ދިއުން.


އައުރަ ނިވާކުރުމަށް އަވަސްވާކަށް ނުވޭހެއްޔެވެ؟ – DhiSalafiyyah\nއައުރަ ނިވާކުރުމަށް އަވަސްވާކަށް ނުވޭހެއްޔެވެ؟\n26/09/2011 އުޚްތުން, ޢާންމު ލިޔުންއަލް އުޚްތު އުންމުފާޠިމާ\nއަޅުގަނޑުމެންނަށް ﷲ ދެއްވި އެންމެބޮޑު ނިޢުމަތަކީ އިސްލާމްދީނުގެ މަތިވެރި ނިޢުމަތްކަން ކަށަވަރެވެ. އެންމެ ވަރުގަދަ ހަތިޔާރަކީ އެދީނުގެ އަޤީދާކަން ކަށަވަރެވެ. އެ ދީނުގައި ސާބިތުކަމާއެކު ތިބެވޭނީ އެކަކު އަނެކަކަށް އެއްބާރުލުންދީ އެހީތެރިވެގެންކަމަށް އަޅުގަނޑު ދެކެމެވެ.\nފަހަކަށް އައިސް އިސްލާމީ މުޖުތަމަޢުތަކުގެ ގިނަ އަންހެނުންވަނީ ހުޅަނގުގެ ޘަޤާފަތުގެ ޝިކާރައަކަށް ވެފައެވެ. މީގެ އަސަރު އަޅުގަނޑުމެންގެ މުޖުތަމަޢަށްވެސް ވަނީ ކޮށްފައެވެ. ބައެއް އަންހެނުންވަނީ އައުރަ ނިވާނުވާވަރުގެ ހެނދުން ލުމުގައި ޣާފިލުވެފައެވެ. އެއީ އެމީހުންނަށް ދީނުގައި އޮންނަގޮތް ނޭގެތީ ކަމަށްވެސް ވެދާނެއެވެ. ނޫނީ އެނގިހުރެ ތިމާގެ ހަވާނަފުސަށް ތަބާވަނީކަމަށްވެސް ވެދާނެއެވެ.\nލޮބުވެތި އުޙުތާއެވެ! ވަގުތު ފާއިތުވުމުގެ ކުރިން ތިބާގެ އައުރަ ނިވާކުރުމަށް އަވަސްވެގަންނާށެވެ. އަންހެނާގެ އައުރައަކީ އޭނާގެ އަބުރާ ޝަރަފެވެ. އިއްޒަތާއި ކަރާމަތެވެ. އަޅުގަނޑުމެންނަށް އަންގަވާފައިވަނީ ހެނދުންލައިގެން ނިވާވެގެން ތިބުމަށެވެ. އަޅުގަނޑުމެންގެ ހަޤީޤީ އަދާވަތްތެރިޔާ ޝައިތާނާ، އޭނާގެ މަޅީގައި އަޅުގަނޑުމެން އެންމެން ޖެއްސުމަށް މަސައްކަތްކުރާނެއެވެ. ﷲ ގެ ވަހީބަސް ފުޅެއްގެ މާނަގައި ވެއެވެ. ” އާދަމްގެ ދަރީންނޭ! ޝައިތާނާގެ ފިތުނައިގައި ތިޔަބައިމީހުން ނުޖެހޭ ހުށިކަމެވެ. ތިޔަބައިމީހުންގެ މައިންބަފައިން މީގެކުރިން ސުވަރުގެއިން ނެރިލި ފަދައިންނެވެ. އެދެމީހުންގެ ކިބައިން އެދެމީހުންގެ ހެނދުން ބޭލުވިއެވެ. އެއީ އެދެމީހުންގެ ހަށިގަނޑުގެ އައިބުތައް ދެއްކުމަށެވެ. އެސޮރާއި އެސޮރުގެ ބައިވެރީން ތިޔަބައިމީހުންނަށް ނުފެންނަތަނުގައި ތިބެ ތިޔަބައިމީހުންނަށް އެބަ ބަލައެވެ. ހަމަކަށަވަރުން ތިމަންއިލާހަށް އީމާންނުވާ މީހުންގެ ރަޙްމަތްތެރީންކަމުގައި ޝައިތާނުން ލެއްވީމެވެ.”\nމުސްލިމް އަންހެނުން ބުރުގާއަޅައި ހަށިގަނޑު ނިވާކޮށް އަބުރުވެރިކަމާއި ޢިއްފަތްތެރިކަމާއެކުގައި ތިބުމަށް ﷲ އެކަނބަލުންނަށް އަމުރުކުރައްވާފައި ވެއެވެ. ” އަދި މުއުމިނު އަންހެނުންނަށް އެކަނބަލުންގެ ބެލުންތައް ތިރިކުރުމަށާއި އެކަނބަލުންގެ ފަރުޖުތައް ރައްކާތެރިކުރުމަށް ކަލޭގެފާނު ވިދާޅުވާށެވެ. އަދި އެކަނބަލުންގެ ޒީނަތުގެ ތެރެއިން ފާޅުވެގެންވާ ތަންތަން ފިޔަވައި (އެބަހީ : މޫނާ ދެއަތްތިލަ ފިޔަވައި ) އެކަނބަލުންގެ ޒީނަތްތެރިކަން ހިލޭ ފިރިހެނުންނަށް ފާޅު ނުކުރާ ހުށިކަމެވެ. އަދި އެކަނބަލުންގެ ފިރީންނަށް ނުވަތަ އެކަނބަލުންގެ ބަފައިންނަށް ނުވަތަ އެކަނބަލުންގެ ފިރީންގެ ބަފައިންނަށް ނުވަތަ އެކަނބަލުންގެ ފިރީންގެ ފިރިހެން ދަރީންނަށް ނުވަތަ އެކަނބަލުންގެ އަޚުންނަށް ނުވަތަ އެކަނބަލުންގެ އަޚުންގެ ފިރިހެން ދަރީންނަށް ނުވަތަ އެކަނބަލުންގެ އުޚުތުންގެ ފިރިހެންދަރީންނަށް ނުވަތަ އެކަނބަލުންގެ ތެރެއިން އަންހެނުންނަށް ނުވަތަ އެކަނބަލުންނަށް މިލްކުވެގެންވާ އަޅުންނަށް ނުވަތަ ފިރިހެނުންގެ ތެރެއިން އެދުންވެރިކަމެއް ނުހިނގާވަރުގެ ގެންގުޅޭ މީހުންނަށް ނުވަތަ އަންހެނުންގެ އައުރައަކީ ކޮބައިކަން ނޭގޭވަރުގެ ކުޑަކުއްޖަކަށް މެނުވީ ، އެކަނބަލުންގެ ޒީނަތް ފާޅުނުކުރާ ހުށިކަމެވެ. އަދި އެކަނބަލުންގެ (ގަހަނާތަކާއި) ޒީނަތުގެ ތެރެއިން ވަންހަނާވެފައިވާ ތަކެތި އެންގުމަށްޓަކައި ފައިތިލަތަކުން (ބިމުގައި) އެކަނބަލުން ނުތަޅާ ހުށިކަމެވެ. އޭ އެންމެހައި މުއުމިނުންނޭވެ! ތިޔަބައިމީހުން އެންމެން ﷲ އަށް ތައުބާވާށެވެ. (އެއީ ތިޔަބައިމީހުން ދިންނަވައި ނަސީބު ލިބިގަތުމަށްޓަކައެވެ.”\nއަދި ހަމައެހެންމެ އަލް އަޙްޒާބު ސޫރަތުގައި ﷲ ވަހީކުރައްވާފައިވަނީ ” އޭ ނަބިއްޔާއެވެ. ކަލޭގެފާނުގެ އަނބިއަނބިކަނބަލުންނާއި ދަރިދަރިކަނބަލުންނާއި މުއުމިންގެ އަންހެނުން، އެކަނބަލުންގެ ޖިލްބާބުތަކުން ނިވާވެތިބުމަށް އަންގަވާށެވެ! ފާސިޤުންގެ ކިބައިން އެކަނބަލުންނަށް އުނދަގޫ ނުލިބުމަށް އެގޮތް މާގާތްކަން ބޮޑެވެ. ﷲ އީ ގިނަގިނައިން ފާފަފުއްސަވާ ރަޙީމްވަންތަ ރަސްކަލާންގެއެވެ.”\nލޮބުވެތި އުޚުތުންނޭވެ! ބުރުގާ އަޅައި އައުރަ ނިވާކުރަންޖެހޭކަން ރަސޫލުﷲ ޞައްލަﷲ ޢަލައިހިވަސައްލަމަގެ ޙަދީޘްފުޅުތަކުންވެސް އަޅުގަނޑުމެންނަށް އެނގިގެންދެއެވެ. އެކަލޭގެފާނު ޙަދީޘްކުރައްވާފައިވެއެވެ. “ނަރަކައިގެ އަހުލުވެރިންގެތެރެއިން ދެބާވަތެއްގެ ބަޔަކުވެއެވެ. ތިމަންކަލޭގެފާނު އެދެބާވަތުގެ މީހުން ދެކެވަޑައެއް ނުގަންނަވަމެވެ. އެއީ ގެރީގެ ނިގޫފަދަ ޗާބޫކުތަކުން މީހުންގައިގާ ނުހައްގުން ތަޅާ އަދަބުދޭ ބަޔަކާ، ހެނދުންލައިގެން އޮރިޔާމުން ތިބޭ އަންހެނުންތަކެކެވެ. އެކަނބަލުންނަކީ ސީދާމަގުން އެއްކިބާވެ ނުބައިކަންތަކަށް ލެނބިފައިތިބޭ އަދި އެހެންމީހުން ސީދާމަގުން އެއްކިބާކޮށް ލަންބުވާބައެކެވެ. އެކަނބަލުންގެ އިސްތަށިގަނޑު ހީވާނީ ޖަމަލުގެ ގޮންގަނޑުހެންނެވެ. އެކަނބަލުންނަށް އެއްގޮތަކަށްވެސް ސުވަރުގެއަކަށް ނުވަދެވޭނެއެވެ. އަދި ސުވާރުގޭގެވަސްވެސް ނުގަނެވޭނެއެވެ. އެތާނގެވަސް މިވެނި އެވެނި ދުރުމިނަކަށް ހުންނާނެއެވެ.”\nލޮބުވެތި އުޚުތުންނޭވެ! މިފަދަ ވަރުގަދަ ވަޢީދުގެ ބަސްފުޅުތަކަށް ބިރުގަނެ އައުރަ ނިވާކުރުމަށް އަވަސްވާކަށް ނުވޭހެއްޔެވެ؟ ލޮބުވެތި އުޚުތުންނޭވެ.! މިއީ ﷲ އާއި މާތްރަސޫލާ ސައްލަﷲ އަލައިހި ވަސައްލަމަގެ ބަސްފުޅެވެ. މިއާ އިދިކޮޅު ހެދޭނެ ހަމަ އެއްވެސް އިންސާނަކު މިދުނިޔެމަތީގައި ނުވެއެވެ. ވީމާ މިއާއި އެއްގޮތަށް ޢަމަލުކުރުމަށް އަވަސްވެގަންނަމާ ހިންގަވާށެވެ! ލޮބުވެތި އުޚުތުންނޭވެ!ތިޔަކަނބަލުން ނަރަކައަށް ވަންނަން ބޭނުންވަނީތޯއެވެ؟ އެފަދަ ބަދުނަސީބުވެރި ބަޔަކު ކަމުގައި ނުވުމަށްޓަކައި ވަގުތުފާއިތުވުމުގެ ކުރިން މަސައްކަތްކުރައްވާށެވެ! ﷲ ތަޢާލާ، އަޅުގަނޑުމެންގެ މިކުޑަކުޑަ މުޖުތަމައުގެ އުޚުތުންނަކީ ހެޔޮބަސް އަހާ ހެޔޮބަސް ގަބޫލުކުރާ ބަޔަކު ކަމުގައި ލައްވާށި! އާމިން


ރާއްޖޭގެ އެންމެ ބޮޑު ޕްރޮޕެގެންޑާ މެޝިން ކަމަށްވާ ދައުލަތުގެ މީޑިއާ، ޕީއެސްއެމް އިން މި ފަހުން ނުކުރާ ކަމެއް ރޭ އެވަނީ ކޮށްފަ އެވެ. އަދި އެކަން ކުރުމުގެ ތެރޭގައި ފެނުނީ ޕީއެސްއެމްގެ ޓީވީއެމާއި ޕްރޮގްރާމް ހުށަހަޅަން ބޭންދި ޒުވާން ޕްރެޒެންޓަރު ވެސް ބިރުގަތް ތަނެވެ. ކުރަން ބޭނުން ނޫން ނުވަތަ ކޮށްފި ނަމަ ސަރުކާރުގެ އިސް ފަރާތްތަކުން...\nJuly 02, 2017 19\nސަލްމާން ރަސްގެފާނަށް ތާރީފު ކުރަމުން ކުފުރު ވެއްޖެ\nސައޫދީ އަރަބިއްޔާގެ ކޮލަމިސްޓަކު، އެ ގައުމުގެ ރަސްގެފާނު ސަލްމާން ބިން އަބްދުލްއަޒީޒް އަށް ތައުރީފާއި ސަނާ ދަންނަވަމުން ގޮސް ކުފުރުވުމުން، އޭނާ އެ ވަޒީފާ އަދާ ކުރުން ހުއްޓުވުމަށް ރަސްގެފާނު ސަލްމާން އަމުރު ކުރައްވައިފި އެވެ.\nގަތަރާ އެކު މީގެ 33 އަހަރު ކުރިން ރާއްޖެ އިން ގާއިމްކުރި ސިޔާސީ ގުޅުން މިދިޔަ ހޯމަދުވަހު ކަނޑާލުމަކީ ހައިރާންވާން ޖެހޭ ވަރުގެ ކަމެއް ނޫނެވެ. ރާއްޖެ އާއި އީރާނާ ދެމެދު އޮތް ސިޔާސީ ގުޅުން މިދިޔަ އަހަރުގެ މޭ 17 ގައި ރާއްޖެ އިސްވެ ކަނޑާލާފައިވާއިރު މިފަދަ ކަންކަން މި ސަރުކާރުން ނުކުރާނެ ކަމަށް ބެލުމަކީ މިހާރު ކުށްހީއެކެވެ. އީރާނާ އެކު...\nJune 02, 2017 14\nހުރިހާ ކަމެއް ސަރުކާރުގެ ބޮލަށް ޖަހާފައި ފުއްދާ ނުލާ!\nމިއީ ވިޔަފާރިވެރިން ހައްސަ ބާނާ މޫސުމެވެ. އެހެން ގައުމުތަކުގައި ރޯދަ މަހަށް ބާޒާރުގެ އަގުތައް ކަކުލަށް ވުރެ ތިރިވެގެން ދިޔަސް، ރާއްޖޭގައި އަގުތައް ކަރުތާފެނަށް ވުރެ މައްޗަށް އުފުލުމަކީ ދިވެހިންގެ "ރީތި އަދި އޯގާތެރި" އާދަކާދައިގެ ތެރޭގައި ހިމެނޭ ކަމެކެވެ. އެ އުސޫލުން މި ރޯދަ މަހު ވެސް މިވަނީ ކާބޯތަކެތީގެ އަގުތައް އިންތިހާ އަށް...\nނިމިގެން ދިޔަ ލޯކަލް ކައުންސިލް އިންތިހާބު ވަރަށް ފުރިހަމަ ނަތީޖާއަކުން ކާމިޔާބު ކުރީ ސަރުކާރާ ދެކޮޅު ފަރާތްތަކެވެ. ކުރިއަށް އޮތް ރިޔާސީ އިންތިހާބާއި ރައްޔިތުންގެ މަޖިލީހުގެ އިންތިހާބު ކާމިޔާބު ކުރަން ބަލާއިރު ވެސް، މިހާރު ފެންނަން އޮތް ނަތީޖާ އަކީ އެއްވެސް ފޯމިއުލާއަކުން ސަރުކާރަށް އެއްވެސް ވަރެއްގެ އުންމީދެއް އޮތް ނަތީޖާއެއް...\nMay 07, 2017 60\nއާސަންދަަ ކަނޑާލުން ބަދަލު ހިފުމަކަށް ނުވޭތަ؟\nސިއްހީ ޚިދުމަތް ދޭ އަމިއްލަ ތަންތަނުން އާސަންދަގެ ޚިދުމަތް ކުއްލި ގޮތަކަށް ރޭ ކަނޑާލުމަކީ ކޮންމެ ގޮތަކަށް ބެލި ކަމުގައި ވިޔަސް ގަބޫލުކުރެވޭނެ ކަމެއް ނޫނެވެ. ޚާއްސަކޮށް ކުއްލި ގޮތަކަށް އަވަސް އަރުވާލައިގެން މިފަދަ ބޮޑު ނިންމުމެއް ނިންމައި ރޭގަނޑު 11:30 ވާން އުޅެނިކޮށް ސާކިއުލާއެއް އަމިއްލަ ތަންތަނަށް އީމެއިލް ކުރުމުން އެނގުނީ...


ކައިވެންޏަށް ކުރި ހަރަދު | Atoll News\nކައިވެންޏަށް ކުރި ހަރަދު\nޝާއިޢު ކުރީ: އަޙްމަދު ނާފިޢު އޯގަސްޓް 22, 2017, 11:00\nމިއީ ހަޤީޤީ ހާދިސާއެއްގެ މައްޗަށް ބިނާކޮށް ލިޔެފައިވާ ލިޔުމެކެވެ. ނަމަވެސް ބޭނުން ކޮށްފައިވާ ނަންތަކާއި ތަންތަން ވާނީ ބަދަލު ކުރެވިފައެވެ.\n“އެމެރިކާގެ ރައްޔިތެއްކަމަށްވާ އެލެސް ކޮއިފިލީ ރާއްޖޭގެ ރިސޯޓަކަށް ޗުއްޓީ ހޭދަކުރުމަށްޓަކައި އައެވެ. އެގޮތުން އޭނާ ޗުއްޓީ ހޭދަކުރުމަށްޓަކައި ރިސޯޓްގައި ހުރި ހުރުމުގައި އެރިސޯޓްގައި މަސައްކަތްކުރާ އަލީ ނިޝާން ކިޔާ މީހަކާއި ދެތިން ފަހަރެއްގެ މަތިން ދިމާވިއެވެ. އަދި އެދެ މީހުންގެ މެދުގައި ލޯބީގެ ގޮތުން ގުޅުން އުފެދުނެވެ.\nއަދި އެވީ ކުޑަ ދުވަސްކޮޅުގެ ތެރޭގައި މިދެމީހުން ކައިވެނިކުރަން ނިންމިއެވެ. އެގޮތުން މިދެމީހުންގެ މުސްތަޤްބަލަށްޓަކައި އަލީ ނިޝާން ގެ ރަށުގައި އޭނަޔަށް ލިބިފައިވާ ބިމެއްގައި ގެއެއް އިމާރާތް ކުރުމަށް ނިންމިއެވެ. އަދި ނިޝާން ރަށަށްގޮސް ގެ އިމާރާތް ކުރުމުގެ މަސައްކަތްފެށިއެވެ. އަދި އެލެސް އޭނާގެ ޤައުމަށްގޮސް ގެއަޅާ ނިމެންދެން މަޑުކުރުމަށް ނިޝާން ބުންޏެވެ.\nނަމަވެސް އެލެސް އެބުރި ޤައުމަށްގޮސް އެތަކެއް ދުވަސްތަކެއް މަތިން ނިޝާން އަށް ގުޅައި ހެދިއެވެ. އެލެސް އެނބުރި ރާއްޖެ އައުމުން ލޯބި ދޭނެ ކަމަށާއި ކައިވެނި ކުރާނެކަމަށްވެސް ނިޝާން ބުންޏެވެ. މިކަމާ އެލެސް ވަރަށް އުފާވިއެވެ.\nއަދި އުފަލުންގޮސް ގެ ޢިމާރާތް ކުރުމުގެ މަސައްކަތްތައް އަވަސް ކުރުމަށް ނިޝާން އަށް ތިން ލައްކަ ޔޫއެސް ޑޮލްރުވެސް ފޮނުވިއެވެ. އަދި އޭގެ އިތުރުން ނިޝާންގެ މަންމަ އާއި ބައްޕަގެ ބޭސްފަރުވާއަށް ދިހަ ހާސް ޔޫއެސް ޑޮލަރުވެސް ފޮނުވިއެވެ. މިކަމާ ނިޝާން ވަރަށް އުފާވިއެވެ. ނަމަވެސް އޭނަގެ ރޭވުން އިތުރަށް ދިޔައީ ބޮޑުވެގެންނެވެ.\nއޭގެ ދެތިން މަސް ފަހެވެ. ނިޝާން އެލެސް އަށް ގުޅިއެވެ. އަދި ކައިވެނީގެ ހުރިހާ ކަމެއް ހަމަޖެއްސުމަށް ފައިސާ ފޮނުވައިދޭން އެދުނެވެ. އަދި 2010 ވަނަ އަހަރުގެ ފަހުކޮޅު ކައިވެނި ކުރާނެކަމަށް ނިޝާން ވަޢުދުވިއެވެ. ނިޝާން މިގޮތަށް ކަންތައް ކުރުމުން އެލެސް ހުރީ ނިޝާން އާއި އެކު އުޅެވޭނެ ދުވަހަކަށް ކެތް މަދުވެފައެވެ.\nއޭނާ ބޭނުންވަނީ ވީހާވެސް އަވަހަކަށް މިކައިވެނިކޮށް ނިންމުމަށެވެ. އެގޮތުން ނިޝާން އަށް ގުޅައިގެން އިމިގްރޭޝަނުން ހުރިހާ ކަމެއް ނިންމުމުގެ މަސައްކަތް ކުރިއަށް ގެންގޮސް ދިނުމަށް އެލެސް އެދުނެވެ. އަދި އެކަން ކުރަމުންދާކަމަށްވެސް ނިޝާން އެލެސް ގާތު ބުންޏެވެ.\nއޭގެ އެއްދުވަސް ފަހެވެ. ނިޝާންގެ ކޮއްކޮ އެލެސް އަށް ގުޅިއެވެ. އަދި ނިޝާން ހައްޔަރުކޮށްފިކަމަށް ބުންޏެވެ. އަދި އެއްމަސް ފަހުން ދޫކޮށްލާނެކަމަށާއި ދޫކޮށްލިހާ އަވަހަކަށް ނިޝާން އަށް މާލެ އާދެވޭނެކަމަށް ބުންޏެވެ. މިހެން ބުނުމުން އެލެސް ވަރަށް ކަން ބޮޑުވިއެވެ. އޭނަޔަށް ހީވީ ޝޮކެއް ލިބުނު ހެންނެވެ.\nޖެހިގެން އައި ދުވަހުވެސް ނިޝާންގެ ކޮއްކޮ އެލެސް އަށް ގުޅިއެވެ. އަދި ޕޮލިސްގެ ޖޫރިމަނާއަށް ނުވަހާސް ޔޫއެސް ޑޮލަރު ބޭނުންވާނެކަމަށް ބުނެ ދޮގު ހެދިއެވެ. އަދި މިފައިސާ ފޮނުވައިދިނުމަށް އެލެސް ގާތު އެދުނެވެ. ފައިސާ ނުފޮނުވައިފިނަމަ އުމުރުދުވަހު ނިޝާން ޖަލުގައި އިންނަން ޖެހޭނެކަމަށްވެސް ނިޝާންގެ ކޮއްކޮ ބުންޏެވެ. ނިޝާންގެ ކޮއްކޮ އެދުނު މިއެދުމަށް އެލެސް އިޖާބަ ދިނެވެ.\nސަބަބަކީ އެލެސް ނިޝާންދެކެ ވާ ލޯތްބެއްގެ ބޮޑުކަމުންނެވެ. ކޮންމެ ގޮތެއްވިޔަސް އޭނާ ބޭނުންވަނީ ނިޝާންގެ ލޯބި ހާޞިލް ކުރާށެވެ. ނަމަވެސް މިފައިސާ ފޮނުވިފަހުން ނިޝާންގެ އެއްވެސް ހަބަރެއް އެލެސް އަކަށް ނުލިބެއެވެ. ނިޝާންގެ އެއްވެސް ހަބަރެއް ނުވުމުން ނިޝާން ދުނިޔޭގައި ހުރިތޯ ނޫނީ އޭނާ ދޮގުހަދަނީތޯ ބަލަން އެލެސް ބޭނުންވިއެވެ.\nއަދި އެލެސްގެ ހިތުގައި މިފަދަ އެތައް ސުވާލުމާކުތަކެއް ޖެހެން ފެށިއެވެ. ނިޝާން ބޮޑު މަކަރެއް ހަދައިފިނަމަ އެލެސް ޢުމުރު ދުވަހު ކުރި މަސައްކަތް ބޭކާރުވީކަމަށްވެސް އެލެސް ހިތާހިތުން ބުނަމުން ދިޔައެވެ. ނަމަވެސް އޭގެ ފަހުން ނިޝާންގެ އެއްވެސް ހަބަރެއް އެލެސް އަކަށް ނުލިބުނެވެ. މިއީ އެލެސް ނިޝާން ދެކެވީ ލޯތްބެއެވެ. ހަޤީޤަތް ނޭގޭ މީހަކަށް ދަސްވުމުގެ ކުރިން މާބޮޑަށް އިތުބާރު ކުރެވުނީމައެވެ. “\nމިއީ މިމައްސަލަ ހިނގާދިޔަ ގޮތުގެ މައްޗަށް ލިޔެފައިވާ ކުރު ވާހަކަ ކޮޅެކެވެ. މިމައްސަލަ މޯލްޑިވްސް ޕޮލިސް ސަރވިސް އަށް ހުށަހެޅުމާގުޅިގެން ފުލުހުން ދަނީ މިމައްސަލަ އިތުރަށް ތަޙްޤީޤްކުރަމުންނެވެ. އެގޮތުން މިމައްސަލައާއި ގުޅުން ހުރި ފަރާތްތައް ފުލުސް އޮފީހަށް ހާޞިރުކޮށް އެފަރާތްތަކާއި ދަނީ ސުވާލު ކުރަމުންނެވެ.\nއަދި މިފަދަ މައްސަލަތަކަކީ މީހަކަށް މާބޮޑަށް އިތުބާރު ކުރެވުމުން ނުވަތަ ހަޤީޤަތް ނޭގޭ މީހުން އެމީހުން ދަސްވުމުގެ ކުރިން މާ ބޮޑަށް އިތުބާރު ކުރެވުމުން ދިމާވާ މައްސަލަތަކެއްކަމަށްވެސް ފުލުހުން ބުނެއެވެ. އަދި މިފަދަ ކަމެއް ދިމާވެއްޖެނަމަ ނުވަތަ އެފަދަ ކަމެއް ކުރާ ބަޔަކު ޝައްކު ކުރެވޭނަމަ ވީ އެންމެ އަވަހަކަށް އެކަން ފުލުހުންނަށް ރިޕޯރޓްކުރުމަށްވެސް ފުލުހުން ބުނެފައިވެއެވެ.\nދޮގުހެދުމާއި، މަކަރު ހެދުމާއި ، އޮޅުވާލުން ފަދަ މައްސަލަތަކަކީ މިއަދު ޢާއްމު ވެފައިވާ ބޮޑު މައްސަލައެކެވެ. ބައެއްފަހަރު މީހުން އަތުން ދޮގުހަދާ އޮޅުވާލައިގެން ގިނަ ޢަދަދެއްގެ ފައިސާ ހިފައިގެން ފިލުމަކީވެސް ބޮޑުވެފައިވާ މައްސަލައެކެވެ. އަދި ހަމައެންމެ ރާއްޖެއިން ބޭރުން ރިސޯޓްތަކަށް އަންނަ ފަތުރުވެރިންނަށް އޮޅުވާލައި އެމީހުންގެ އަތުން ފައިސާ ހޯދަމުންދާކަމީވެސް ހިތާމަހުރިކަމެކެވެ. މިފަދަ ކޮންމެ ކަމަކީ ހަޤީޤަތް ނޭނގޭ މީހުން ދަސްވުމުގެކުރިން އިތުބާރުކޮށްފިނަމަ ތިޔައިން ހަމަ ކޮންމެ ބޭފުޅަކަށްވެސް ދިމާވެދާނެކަމެކެވެ.\nމީހަކު އެއްޗެއް ހޯދުމަށް އަނެކާގެ ކިބައިން އެދޭއިރު އެމީހަކީ ކޮންކަހަލަ މީހެއްތޯ ބަލަންޖެހެއެވެ. އަދި ވަކިން ހާއްޞަކޮށް ހަޤީޤަތް ނޭގޭ މީހުންނަށް އެމީހުން ދަސްވުމުގެ ކުރިން މާގިނައިން ކަންކަމަށް އެދޭނަމަ އެއީ ގިނަ ފަހަރަށް ހެދޭ ވަރަށް ބޮޑު ގޯހެކެވެ. ތިމާ އަކީ މާ ފޯރުންތެރި ނުވަތަ މާ ދީލަތި މީހެއް ނަމަވެސް އަނެކާ ތިމާ ދަންނަނީ ކިހާ މިންވަރަކަށްތޯ ބަލާލުން މުހިންމެވެ.\nމީގެއިތުރުން ބައެއް ފަހަރަށް އަންހެން ކުއްޖަކަށް މީހަކު ރީތިވާއިރަށް ވަގުތުން އެމީހާ އާއި ލޯބީގެގޮތުން ގުޅި އެމީހާ ވަކިކަމެއް ކޮށްދިނުމުން އިންނަން ބުނި ނަމަވެސް އެމީހާގެ ހަޤީޤަތް ރަނގަޅަށް ބަލަން ޖެހެއެވެ. އެއީ ތިމާ ކިތަންމެ ލޯބިވާ މީހަކަށްވިޔަސް އަދި ތިމާ ދެކެ ލޯބިވާ މީހަކަށްވިޔަސްމެއެވެ.\n-ޚިޔާލު ފާޅުކުރައްވާ!- "ކައިވެންޏަށް ކުރި ހަރަދު"


Eh minute thereygai 26 joke kiyaidheegen record muguraalaifi\nމިނެޓެއްގެ ތެރޭ 26 ޖޯކު ކިޔައިދީގެން ރިކޯޑް މުގުރާލައިފި\nއެއް މިނެޓް ތެރޭގައި ކިތައް ޖޯކު ކިޔައި ދެވިދާނެ ހެއްޔެވެ؟ ނުވަތަ ކުރަންވީ ސުވާލަކީ، އެއް މިނެޓް ތެރޭގައި އެހާ އަވަހަށް ކިޔައިދޭ ޖޯކުތަކުގެ ތެރެއިން ފަހުން ވާނީ ކިތައް ޖޯކުތޯއޭ ތޯ އެވެ؟\nކޮންމެއަކަސް، އެއް މިނެޓް ތެރޭގައި 26 ޖޯކު ކިޔައިދީގެން، އިނގިރޭސި ވިލާތުގެ ޖޯކަރަކު ގިނިސް ރިކޯޑް ފޮތަށް އަރައިފި އެވެ. އުމުރުން 57 އަހަރުގެ ކްލައިވް ގްރީންއަވޭ ބުނެފައި ވަނީ އެއް މިނެޓް ތެރޭގައި އެންމެ ގިނަ ޖޯކު ކިޔައި ދިނުމުގެ ރިކޯޑް އޮތީ ޖަރުމަނުގެ މީހެއްގެ އަތުގައިކަން އެނގުނު ހިސާބުން އެކަން ހަޖަމުނުވީ ކަމަށެވެ.\nފާއިތުވި ތިން އަހަރު މި ރިކޯޑް އޮތް ޖަރުމަނު މީހާ ރިކޯޑް ފޮތުން ޖާގަ ހޯދީ އެއް މިނެޓް ތެރޭގައި 21 ޖޯކު ކިޔައިދީގެންނެވެ.\nގްރީންއަވޭ ބުނީ ޖަރުމަނު މީހާގެ ވާހަކަ އަޑުއިވުނު ހިސާބުން ފެށިގެން އޭނާގެ ރިކޯޑް މުގުރާލުމުގެ މަސައްކަތް ފެށިއްޖެ އެވެ.\n"އެކަމަކު މިއީ ވަރަށް ގިނަ ދުވަހުގެ މަސައްކަތް. އެންމެ ފުރަތަމަ 30 ޖޯކު ލިޔެލައިގެން އެ ޖޯކުތައް މިނެޓެއްގެ ތެރޭގައި ކިޔައިދިނުމަށް އަހަރެން އެތައް މަހެއް ވަންދެން ފަރިތަކުރިން،" ޓެލެގްރާފަށް ދިން އިންޓަވިއުއެއްގައި ގްރީންއަވޭ ބުންޏެވެ.\nއޭނާގެ މި ޖޯކުތައް ބަލައިގަނެ ގިނިސް ރިކޯޑް ފޮތުން ޖާގަ ދީފައި ވަނީ ޖަޖުންގެ ހާޒިރުގައި އޭނާ ޕާފޯމްކުރި ވީޑިއޯ ފުޖޭޓު ހަ މަސް ދުވަސް ވަންދެން ދިރާސާކުރުމަށް ފަހު އެވެ. އެއީ ރިކޯޑް ފޮތަށް އަރާ ފެންވަރުގެ ޖޯކުތަކެއް އޭނާ އަށް ކިޔައި ދެވުނުތޯ ބެލުމަށާއި އޯޑިއެންސްގައި ތިބި މީހުންގެ ހުނުމުގައި ހުރީ ކޮން ކަހަލަ އިހްސާސްތަކެއްތޯ ބެލުމަށެވެ.\nރިކޯޑް މުގުރި މި ޕާފޯމެންސްގެ އޯޑިއެންސްގައި 250 އެއްހާ މީހުން ބައިވެރިވި އެވެ.


Kangana Deepika ah: Depression ge shikaaraah vefaivaa kamah bune vaki Agenda eh fathuraa meehun thiben jeheynee ekaherikurevifai – Iru\nކަންގަނާ ދީޕިކާއަށް: ޑިޕްރެޝަންގެ ޝިކާރައަށް ވެފައިވާ ކަމަށް ބުނެ ވަކި އެޖެންޑާއެއް ފަތުރާ މީހުން ތިބެން ޖެހޭނީ އެކަހެރިކުރެވިފައި\nސުޝާންތު ސިންގް ރާޖްޕޫތުގެ ކުއްލި މަރަށް ފަހު ބޮލީވުޑްގައި ފެށިގެން އުޅޭ ނެޕޯޓިޒަމް ބަހުސް އަދިވެސް ދަނީ ކުރިޔަށެވެ. މި ބަހުސްގައި އެންމެ ނަގާކިޔާ އެކަކީ ފިލްމީ ބަތަލާ ކަންގަނާ ރަނާވަތެވެ. ކަންގަނާ އަކީ ސުޝާންތުގެ ކުއްލި މަރުގެ ޚަބަރު ލިބުމާއެކު ސުޝާންތު އަމިއްލަ އަށް މަރުނުވާނެކަމަށް ބުނެ އެންމެ ގަދައަށް ސޯޝަލް މީޑިއާގައި ވާހަކަ ދެއްކި ތަރި އެވެ.\nސުޝާންތު ސިންގް ރާޖުޕުތުގެ މަރާ ގުޅިގެން އޭނާގެ ލޯބިވެރިޔާ ރިއާ ޗަކްރަބަތީއާ ދެކޮޅަށް ސުޝާންތުގެ ބައްޕަ ފުލުހުންނަށް އިއްޔެ ވަނީ މައްސަލައެއް ހުށަހަޅައިފައެވެ. ރިއާއާ ދެކޮޅަށް ސުޝާންތުގެ ބައްޕަ ހުށަހަޅާފައިވާ މައްސަލައިގައި، ރިއާ ސުޝާންތައް އަމިއްލައަށް މަރުވުމަށް ހިތްވަރު ދިނުމާއި، ސުޝާންތުގެ ފައިސާއަށް މަކަރު ހެދުމާއި އޭނާއަށް ނުބައި ޑިޕްރެޝަން ބޭސް ތަކެއް ދިނުން، އަދި މި ނޫން ވެސް ސީރިއަސް ތުހުމަތުތަކެއް ކޮށްފައިވެއެވެ.\nމުމްބާއިގެ ފުލުހުންނަށް އިތުބާރު ނުކުރާކަމަށް ސުޝާންތުގެ އާއިލާއިން ބުނެއެވެ. އަދި މިކަމަށް ބާރުލައި ސުޝާންތުގެ ފޭނުންނާއި ކަންގަނާއަށް ސަޕޯޓުކުރާ މީހުން ދަނީ ޓްވިޓާގައި އަޑުގަދަކުރަމުންނެވެ. އެގޮތުން ފުލުހުން ފުރަތަމަވެސް ނިންމާފައިވަނީ ސުޝާންތު އަމިއްލައަށް މަރުވެފައިވަނީ ޑިޕްރެޝަންގެ ސަބަބުން ކަމަށެވެ.\nމިކަމާއި ގުޅިގެން ކަންގަނާ ކުރި ޓްވީޓެއްގައި ބުނީ ބޮލީވުޑުގައި ޑިޕްރެޝަންގެ ޝިކާރައަކަށް ވެފައިވާ ކަމަށް ބުނެ ވަކި އެޖެންޑާއެއް ފަތުރާ އުޅޭ މީހުން ތިބެން ޖެހޭނީ އެކަހެރިކުރެވިފައި ކަމަށެވެ. އޭނާގެ މި ޓްވީޓުގައި ވަކި މީހަކުގެ ނަން ޖަހާފައިނުވި ނަމަވެސް އޭނާ ވަނީ ދީޕިކާ ޓެގްކޮށްފައެވެ.\nމާލެ އަށް މީހުން އަރާ ފޭބުން މަނާ ކޮށްފި\nކަންގަނާ މިހެން ބުނެފައި މިވަނީ ސުޝާންތު މަރަށްފަހު، “ރިޕީޓް އާފްޓާ މީ” އޭ ކިޔައިގެން ޑިޕްރެޝަންއަށް މީހުން ހޭލުންތެރިކުރުވަން ކަމަށް ބުނެ ޑިޕްރެޝަންއާއި ގުޅޭ ޕޯސްޓުތައް ކުރުމާއި ގުޅިގެންނެވެ.


ޑިއުޓީ ހިލޭ ޝިޕްމެންޓް\nވެހިރާއްޖޭގެ އިމްޕޯރޓް/އެކްސްޕޯރޓް ކުރުމުގެ ޤާނޫނު 31/79 ގައިވާ ގޮތުގެ މަތިން، އެއްވެސް ފަރާތަކުން ދިވެހިރާއްޖެއިން މުދާ އެކްސްޕޯރޓް ކުރާނަމަ، މިނިސްޓްރީ އޮފް އެކޮނޮމިކް ޑިވެލޮޕްމަންޓް (އެމްއީޑީ) ގައި ރަޖިސްޓްރީ ކުރަން ވާނެއެވެ.\nދިވެހިރާއްޖެއިން އެކްސްޕޯޓް، ރީ-އެކްސްޕޯޓްކުރާ، ރާއްޖޭގައި އުފެދޭ ނުވަތަ އުފައްދާ ތަކެތީގެ ތެރެއިން މާވަހަރު ފިޔަވައި އެހެން އެއްވެސް އެއްޗަކުން އެކްސްޕޯޓް ޑިއުޓީ ދައްކާކަށްނުޖެހޭނެއެވެ. މާވަހަރުން އެކްސްޕޯޓް ޑިއުޓީގެ ގޮތުގައި ނަގާނީ އޭގެ އެފް.އޯ.ބީ އަގުގެ %50 އެވެ.\nމީގެ އިތުރުން މި ޤާނޫނުގެ ދަށުން ދިވެހިރާއްޖެއީން އެކްސްޕޯޓް، ރޯ-އެކްސްޕޯޓްކުރާ މުދަލަށް، މޯލްޑިވްސް ކަސްޓަމްސް ސަރވިސްއިން، ކަނޑައަޅާ އަގުގެ ކޮންމެ 100 ރުފިޔާ އަކުން 1ރުފިޔާ ގެ މަގުން ރެވެނިއު ފީއެއް ދައްކަން ޖެހެއެވެ.\nވިޔަފާރި އުސޫލުން ރީއެކްސްޕޯޓްކުރާ މުދަލަށް، އޭގެ އެފް.އޯ.ބީ އަގުގެ %5 ރޯޔަލްޓީއެއް ދައްކަންވާނެއެވެ.


Trump akee Forbes ah araa varuge musanjeh noon\nޓްރަމްޕް އަކީ ފޯބްސްއަށް އަރާވަރުގެ މުއްސަންޖެއް ނޫން\nޓްރަމްޕަކީ މިހާރު ފޯބްސް އަށް އަރާ ވަރުގެ މުއްސަންޖެއް ނޫން: 400 ލިސްޓްގައި ނުހިމެނޭ\nފޯބްސް މަޖައްލާއިން ކަނޑައަޅާ މުއްސަނދިންގެ ލިސްޓުން އެމެރިކާގެ ކުރީގެ ރައިސް ޑޮނަލްޑް ޓްރަމްޕްއަށް ޖާގަ ގެއްލި ވަޑައިންފި އެވެ.\nއެމެރިކާގެ އެންމެ މުއްސަނދި 400 މީހުން ހިމެނޭ ގޮތުން ފޯބްސްއިން އެކުލަވައިލި ލިސްޓުން މިއީ ވޭތުވެދިއަ 25 އަހަރު ތެރޭގައި ޓްރަމްޕްއަށް ފުރުސަތު ގެއްލި ވަޑައިގެންނެވި ފުރަތަމަ ފަހަރު ކަމަށް ފޯބްސްއިން ބުންޏެވެ.\nޓްރަމްޕްއަކީ ރިއަލް އެސްޓޭޓް ވިޔަފާރި ކުރައްވާ ބޭފުޅެކެވެ. އޭނާގެ އާމްދަނީ ދަށްވާން ޖެހުނު ސަބަބެއް ކަމަށް ރިޕޯޓްތައް ބުނަނީ ކޮވިޑާ ގުޅިގެން އެއްތަނުން އަނެއް ތަނަށް މީހުން ދަތުރުފަތުރުކޮށް އުޅުމަށް އައި ބަދަލުގެ ސަބަބުން ކަމަށެވެ.\nގެދޮރު ވިއްކުމާއި ބިން ކުއްޔަށް ދިނުން އަދި ހޮޓާ ހިންގުން ފަދަ ވިޔަފާރީގައި މަޝްހޫރު ޓްރަމްޕަކީ ވާރުތަ ވިޔަފާރީގައި ކާމިޔާބު ބޭފުޅެކެވެ.\nފޯބްސްއިން މިއަހަރަށް އެކުލަވާލި ލިސްޓްގެ އެންމެ ކުރީގައި، އެންމެ މުއްސަނދި މީހާގެ ޖާގައިގައި އޮތީ އެމެޒޯންގެ ވެރިޔާ ޖެފް ބޭޒޮސް އެވެ. ދެވަނާގައި ރޮކެޓްމޭން، އީލަން މަސްކް އެވެ. ތިން ވަނާގައި ފޭސްބުކްގެ ވެރިޔާ މާކް ޒުކަބާގް އެވެ.\nމައިކްރޮސޮފްޓްގެ ބިލް ގޭޓްސް އޮތީ ހަތަރު ވަނައިގަ އެވެ. ގޫގުލްގެ ލެރީ ޕޭޖް އޮތީ ފަސް ވަނައިގަ އެވެ. އަދި ސަރުގޭ ބްރިން އޮތީ ހަވަނައިގަ އެވެ.\nއެމެރިކާ ޑޮނަލްޑް ޓްރަމްޕް ކޮވިޑް-19 + ޓޫރިޒަމް ރިއަލް އެސްޓޭޓް\nކޮވިޑް ރިލީފް ބިލްގައި ޓްރަމްޕް ސޮއި ކުރައްވައިފި\nޓްރަމްޕުގެ ފަރާތުން މިހާރު ބަލި ނުފެތުރޭނެ: ޝޯން


Atholhu Thereyge Cafe Thakugai Hidhumai Dhinun Huhtaalaakah Naangan: HPA – adduLIVE\nއަތޮޅުތެރޭގެ ކެފޭތަކުގައި ހިދުމަތް ދިނުން ހުއްޓާލަކަށް ނާންގަން: އެޗްޕީއޭ\nMar 26, 2020, 20:11 ހަސަން ރަޝީދު\nއެޗްޕީއޭ- ފޮޓޯ: ސަން\nއަތޮޅުތެރޭގެ ކެފޭތަކުގެ ހިދުމަތްތައް ދިނުން ހުއްޓާލަން އެއްވެސް ސިފައެއްގައި އަންގާފައިނުވާނެ ކަމަށް ހެލްތު ޕްރޮޓެކްޝަން އެޖެންސީ (އެޗްޕީއޭ) އިން އަންގައިފިއެވެ.\nއެޗްޕީއޭ އިން މިހެން ބުނެފައިމިވަނީ ކޮވިޑް-19 އިން ރައްކާތެރިވުމަށް އަޅާ ފިޔަވަޅެއްގެ ގޮތުން އައްޑޫ ސިޓީގެ ފިހާރަތަކާއި ކެފޭތައް ރޭގަނޑު ހުޅުވުން މަނާކުރަން އައްޑޫ ކައުންސިލުން ނިންމުމެއް ނިންމާފައިވާ ދަނޑިވަޅެއްގައެވެ.\nއެކަމާ ގުޅިގެން އެޗްޕީއޭ އިން މިރޭ ބުނީ މާލެ ސަރަހައްދު ފިޔަވައި އެހެން އެއްވެސް ސަރަހައްދެއްގައި ހިންގާ ކެފޭ/ހޮޓާ/ރެސްޓޯރެންޓްތަކުގެ ޚިދުމަތްތައް ދިނުން ހުއްޓާލާން އެއްވެސް ސިފައެއްގައި އެ އިދާރާއިން އަންގާފައިނުވާނެ ކަމަށެވެ.\nއަދި އެއްވެސް ސަރަހައްދެއްގައި ވިޔަފާރި ކުރާ ގަޑިތަކަށް ބަދަލުގެންނަން އެއްވެސް ލޯކަލް ކައުންސިލަކަށް އަންގާ، ނުވަތަ އިރުޝާދު ދީފައެއްވެސް ނުވާނެ ކަމަށް އެޗްޕީއޭ އިން ބުނެއެވެ.\nމީގެއިތުރުން އެޗްޕީއޭ އިން ވަނީ އެކި ސަރަހައްދުތަކުގައި ޤާއިމުކޮށްފައިވާ ޞިއްޙަތާއިބެހޭ ޓާސްކްފޯސްތަކުން އެ އިދާރާގެ އެންގުންތަކަށާއި އިރުޝާދުތަކަށް ބޯލެނބުމަށް ނަސޭހަތްތެރިވެފައެވެ.\nއެޗްޕީއޭ އިން މިހެން ބުނެފައިވާއިރު އައްޑޫ ސިޓީގެ މޭޔަރު އަބްދުﷲ ސޯދިގު (ސޯބެ) މިއަދު ވިދާޅުވީ އެ ނިންމުން ނިންމާފައިވަނީ ޑިރެކްޓަރ ޖެނެރަލް އޮފް ހެލްތު ސާވިސް އާއި މަޝްވަރާކުރުމަށްފަހު އައްޑޫ ކޮވިޑް-19 ޓާސްކްފޯހުން އެގޮތަށް ނިންމުމުން ކަމަށެވެ.


Covid jehunu eh mahuge thuhthu kuhjjaku admit kohfi\nކޮވިޑް ޖެހުނު އެއް މަހުގެ ކުއްޖަކު އެޑްމިޓްކޮށްފި\nއައިޖީއެމްއެޗް؛ ކޮވިޑް ޖެހިފައިވާ އެއްމަހުގެ ކުއްޖަކު އެޑްމިޓްކޮށް ފަރުވާދޭން ވަނީ ފަށާފައި -- ފޮޓޯ: އަވަސް\nކޮވިޑް-19 އަށް ޕޮޒިޓިވްވި އެއް މަހުގެ ތުއްތު ކުއްޖެއްގެ ހާލު ދެރަވެ، އައިޖީއެމްއެޗުގައި އެޑްމިޓުކޮށް ފަރުވާދޭން ފަށައިފި އެވެ.\nއެއް މަހުގެ ކުއްޖާ އައިޖީއެމްއެޗުގައި އެޑްމިޓްކޮށްފައި ވަނީ މިއަދު އެވެ. އެ ހޮސްޕިޓަލުގެ ކުޑަކުދިންގެ ޑޮކްޓަރު ޑރ. އަހްމަދު ފައިސަލް ވިދާޅުވީ އެކުއްޖާ އެޑްމިޓްކޮށްފައި ވަނީ ވަރަށް ބޮޑަށް ހުން ގަދަވެގެން ކަމަށެވެ. އަދި ޑީހައިޑްރޭޓް ވެފައިވާ ކަމަށާއި، ގާތުން ދިނުމުގައި ވެސް ދަތިތަކެއް ހުރިކަން ފާހަގަވެފައިވާ ކަމަށެވެ.\nރާއްޖޭގައި ކޮވިޑަށް ޕޮޒިޓިވްވި ކުޑަކުދިންގެ ތެރޭގައި ތުއްތު ކުދިންވެސް ހިމެނެ އެވެ. ދިހަ އަހަރާ ހަމައަށް 210 ކުއްޖަކު ޕޮޒިޓިވްވެފައިވާ ކަމަށް އެޗްޕީިއޭގެ ޗާޓުތަކުން ދައްކަ އެވެ. މި ކޭސްތަކުގެ ތެރޭގައި ކުޑަކުއްޖެއްގެ ހާލު ބޮޑުވެގެން ފަރުވާދީފައެއް އަދި ނުވެ އެވެ.\nކޮވިޑް-19 އިގެ ކޭސްތައް ރާއްޖޭގައި 4،000 އަށް ވުރެ މަތި ވެފައިވާއިރު އެކްޓިވް ކޭސްތަކުގެ ގޮތުގައި 1،589 މީހަކު އެބަތިއްބެވެ. އޭގެ ތެރެއިން ހަ މީހަކު އައިސީޔޫގައި އޮތް އިރު ދެ މީހަކަށް ވެންޓިލޭޓަރުގައި ފަރުވާ ދެ އެވެ. އަދި 93 މީހަކަށް ފަރުވާދެމުން އަންނަނީ ހޮސްޕިޓަލުގައި އެޑްމިޓްކޮށްގެންނެވެ. މި ބަލީގައި ރާއްޖެ އިން 19 މީހަކު ވަނީ މަރުވެފަ އެވެ.\nއައިޖީއެމްއެޗް ކުޑަކުދިން ކޮވިޑް-19 + ކޮވިޑް-19 އިގެ ބަލާއާފާތް\nއޮކްސިޖަން ކެޕޭސިޓީ 36 މިލިއަނަށް އިތުރުކޮށްފި


Raees Nasheed Rilwan Dhahtha Aa Bahdhalukuravvaifi - Vaguthu\nރައީސް ނަޝީދު ރިޟްވާން ދައްތައާ ބައްދަލުކުރައްވައިފި\n10 މަސް ކުރިން ( ސެޕްޓެމްބަރު 2, 2019 )\n2016 ވަނަ އަހަރުގެ އޮގަސްޓް މަހުގެ ތެރޭގައި ގެއްލުނު މިނިވަން ނޫހުގެ ނޫސްވެރިޔާ އަހުމަދު ރިލްޟްވާން އަބްދުﷲގެ ދައްތަ ފާތިމަތު ޝެހެނާޒްއާ ކުރީގެ ރައީސް އަދި ރައްޔިތުންގެ މަޖިލީހުގެ ރައީސް މުހައްމަދު ނަޝީދު މިއަދު ބައްދަލުކުރައްވައިފިއެވެ.\nމި ބައްދަލުކުރެއްވުން އޮތީ ރައްޔިތުންގެ މަޖިލީހުގެ އިދާރާގައެވެ.\nމަޖިލީހުގެ އިދާރާއިން މިއަދު ވިދާޅުވީ މަޖިލީހުގެ ރައީސް، ރައީސް މުޙައްމަދު ނަޝީދު، ރިޟްވާން ދައްތަ، ފާތިމަތު ޝެހެނާޒްއާ ބައްދަލުކުރައްވައިފައިވާ ކަމަށެވެ. މި ބައްދަލުވުމާ ގުޅޭ އިތުރު ތަފްސީލެއް ލިބިފައެއް ނުވެއެވެ.\nރިޟްވާންގެ މައްސަލަ އާއި ގުޅޭ ގިނަ މަޢުލޫމާތުތައް މަރުގެ ކޮމިޝަނުން އިއްޔެ ވަނީ ހާމަކޮށްފައެވެ. އެ ކޮމިޝަންގެ ރައީސް ހުސްނުއް ސުއޫދު ވިދާޅުވެފައި ވަނީ ރިޟްވާން ރަހީނުކޮށްގެން ގެންގޮސް ކަނޑުމަތީގައި އޭނާ މަރާލާފައިވާ ކަމަށެވެ. އަދި އެކަން ހިންގާފައި ވަނީ ރާއްޖޭގައި ހަރަކާތްތެރިވާ، އަލްގައިދާ ގްރޫޕްގެ ބައެއް ކަމަށް ސުއޫދު ވަނީ ވިދާޅުވެފައެވެ\nއެ މައްސަލައިގެ ޑްރާފްޓް ރިޕޯޓު ސުއޫދު މިއަދު ރައީސް ނަޝީދަށް އަރުވާފައިވާއިރު، ރައީސް ނަޝީދު ވަނީ އެ ރިޕޯޓުގެ ކޮޕީއެއް މަޖިލީހުގައި ތިބި ސިޔާސީ ޕާޓީތަކުގެ ޕީޖީ ލީޑަރުންނަށް ވެސް އަރުވާފައެވެ.\nސެޕްޓެމްބަރު 2, 2019 16:28\nރިލްވާންގެ ދައްތަ ބުނާގޮތުން ރިލްވާނުގެ އާއިލާ ބޭނުންވަނީ ގާތިލުންގެ ކިބައިން މަރަށް މަރު ހިފަން. ސުވާލަކީ މިސަރުކާރަށް ރިލްވާނުގެ ގާތިލުން ހޯދިދާނެހޭ؟ މިސަރުކާރުން މަރުގެ ހުކުމް ތަންފީޒުކުރާނެހޭ؟ މިސަރުކާރަށް ރިލްވާނުގެ އާއިލާއަށް އިންސާފު ހޯދާދެވިދާނެހޭ؟ އިސްލާމީ ޝަރީޢާ ދޫކޮށްލާފައި ހަމައެކަނި ގާނޫނަކުން އިންސާފު ލިބޭނެކަމަށް ރިލްވާނުގެ އާއިލާއިން އުއްމީދުކުރާނެހޭ؟ ބޮޑެތިކަންތައްތަކުގައި މީހުން ކެނެރީގޭ ނަސީދާ މިބައްދަލުކުރަނީ އޭނާއަކީ މިގައުމުގެ ވަލިއްޔުލްއަމްރުހޭ؟ ނޫނީ އިބޫއަށް ވަގުތު ނުދެވިގެން ނައިބެއް ހުއްޓާ ކެނެރީއަށް އެޕޮއިންޓްމެންޓް ޑައިވާޓް ކޮށްލީހޭ؟\nސެޕްޓެމްބަރު 2, 2019 17:36\nނަޝީދު އަކީ ރައީސް ތަ އަދިވެސް؟\nސެޕްޓެމްބަރު 2, 2019 20:05\n، ނަޝީދު އަކީ މި މަރުތަކުގެ އެންމެ ފުލުގައި ހުރިމީހާ. މީނާވަސްވާސް ދީގެން އެކުދިން ދީނާ ބެހުނީ. ނަތީޖާ ފެނުނީމަ ދެން މާހެޔޮވެގެން އުޅޭނެ ކަމެއްނެތް. ޢެންމެ ފުރަތަމަ ނަޝީދު ދަންޖައްސާ\nސެޕްޓެމްބަރު 2, 2019 18:28\nތިބުނާ ހެންވީކީ ނޫން، ކާހިނެއް ވީމަ ދިޔައީ، ދެން ވާނެ ގޮތެއް އަހަންވެގެން\nސެޕްޓެމްބަރު 2, 2019 18:48\nނަޝީދަށް ރަގަޅަށް އިނގޭނެ ރިޟްވާނު އަށް ވީގޮތް.\nސެޕްޓެމްބަރު 2, 2019 18:51\nމަރަށްމަރު ހިފޭނީ އެއްވެސްގޮތެއް ނެތް\nސެޕްޓެމްބަރު 3, 2019 06:58\nތިބޭނުންވާ ބަދަލެއް ނުލިބޭނެ....މަރަށްމަރެއްނުހިފާނެ. މާރާލިމީހުންގެ ހައްގު މިމީހުންނަށް މުހިންމުވާނެ\nސެޕްޓެމްބަރު 3, 2019 09:20\nރިޟްވާނުގެ މައްސަލަ ހިނގާ ދިޔަގޮތް އެއްމެމޮޅަށް ދެނެވޮޑިގެންވަނީ މާތްﷲ މިއަދުގެ ޙާލަތުއޮތްގޮތުން ތިމައްސަލައިގެން އިންސާފް މިބިމުގައި ހޯދުމަކީ ނަދިރުކަމެއް އެހެންކަމުން ރިލްވާނުގެ ދައްތައާއި މަންމަ ޢާއިލާގެ ކިބައިން އަޅުގަނޑު މިއެދެނީ ތިކަން ހުއްޓާލަދޭށޭ މާތްﷲ ހެއްދެވި ކޮންމެ މަޙްލޫކަކީވެސް ކޮންމެވެސް ދުވަހަކުން މަރުވާނެ މަޙުލޫގެއް ރިޟްވާން ގެއްލިގެން މިވީ ގިނަދުވަސްތަކުގައި،މިހާރުވެސް މުޅިޢާއިލާ ތިހޭކަރަނީއެކަމުގެ ހިއްދަތިވޭން އަބަދުވެސް ތިކަން އާކޮށް ޢާލާކުރަން ސިޔާސީބަޔަކު އެބަމަސައްކަތްކުރޭ އެވެރިންގެ ދަލުގައި ނުޖެހި މިހާރު ދުނިޔޭގައިތިތިބި ކުދިންގުޅިގެން އެކުވެރި އުފާވެރި ދިރިއުޅުމަކާއި ދިމާލަށް ގޮސްދޭށެ ތިކަމުގެ ހިއްދަތިކަމުން ކުދިންނަށްވުރެވެސް ބޮޑަށް މިއަދު ގެއްލުންވެދަނީ ތިކުދިންގެ މަންމައަށް ތިކަމުގެ ޙައްޤު ލިބޭނެދުވަސް މާތްﷲގެ ޙަޟްރަތުގައި އެބައޮތް މިއަދު ނެރެވޭ ނިޔާއަކީ އިތުރު އަނިޔާއަކަށް ވުމަކީވެސް މިހާރުގެ ވާހަކަތަކަށް ރިޔާޢަތްކުރާއިރު ދުރުކަމެއްނޫން މާތްﷲ ރިޟްވާނުގެ ފުރާނައަށް ސުވަރުގޭގެ ދާއިމީ ނިޢުމަތް މިންވަރުކޮށްދެއްވާށި އާމީން


Swimming Association Ge Inthihaabu Faskoffi - Vaguthu\nކޮވިޑް-19 އާއި ގުޅިގެން ސްވިމިންގް އެސޯސިއޭޝަން އޮފް މޯލްޑިވްސްގެ އިންތިހާބު އަނެއްކާ ވެސް ފަސްކޮށްފިއެވެ.\nއެ އެސޯސިއޭޝަނުގެ ރަސްމީ ވެބްސައިޓުގައި މިއަދު ނެރުނު ބަޔާނެއްގައި ބުނެފައިވާ ގޮތުން އިންތިޚާބުގައި ވޯޓުލުމަށް ހަމަޖައްސާފައިވާ ތާރީޚް ފަސްކޮށްފައި ވަނީ ކޯވިޑް-19 އާއި ގުޅިގެން ރާއްޖޭގައި ސިއްޙީ ކުއްލި ނުރައްކަލުގެ ޙާލަތު އިޢުލާނުކޮށް ރައްޔިތުންގެ ރައްކާތެރިކަމަށްޓަކައި ގޭގައި މަޑުކުރުމަށް ސިއްޙީ މާހިރުން ދެއްވާ ލަފަޔާއި ސަރުކާރުން އަޅުއްވާފައިވާ އަދި މިހާރުވެސް އަޅުއްވަމުންދާ ފިޔަވަޅުތަކަށް ފުރިހަމައަށް އެއްބާރުލުން ދިނުމުގެ ގޮތުން ކަމަށެވެ. އަދި އިންތިޚާބު ބޭއްވޭނެ ތާރީހް ފަހުން ޢިއުލާނު ކުރާނެ ކަމަށާއި އިންތިހާބް ފަސްކުރި ނަމަވެސް، އިންތިޚާބާއި ގުޅުންހުރި އިތުރު އެހެން އެއްވެސް ކަމަކަށް ބަދަލެއް ނާންނާނެ ކަމަށެވެ.\nމީގެ ކުރިން ސްވިމިންގް އެސޯސިއޭޝަނުގެ އިންތިހާބު ބާއްވަން ތާވަލުކޮށްފައި އޮތީ މިއަދުއެވެ. މީގެ ކުރިން ވެސް އިންތިހާބު ބާއްވަން މަސައްކަތް ކުރި ނަމަވެސް ކޮވިޑް-19 އާއި ގުޅިގެން އިންތިހާބު ފަސްކުރިއެވެ. އެގޮތުން އެންމެ ފުރަތަމަ އިންތިހާބު ބާއްވަން ނިންމީ މިދިޔަ މަހުގެ 28 ވަނަ ދުވަހުއެވެ.\nކޮވިޑް-19 އާ ގުޅިގެން ރާއްޖޭގައި ވަނީ ހުރިހާ ކުޅިވަރު ހަރަކާތެއް މެދުކަނޑާލާފައެވެ. ވެރިރަށް މާލެ އިން ވައިރަސް ފެނުމުން ސަރުކާރުން ވަނީ ރައްކާތެރިކަމުގެ ފިޔަވަޅުތައް ވަރުގަދަ ކޮށްފައެވެ. އެގޮތުން 14 ދުވަހުގެ މުއްދަތަކަށް މުޅި ރާއްޖެ ވަނީ ފުރަބަންދު ކޮށްފައެވެ. ކޮވިޑް-19 ގެ 35 ކޭސް ރާއްޖޭން މިހާތަނަށް ފެނިފައިވާއިރު މި ބަލި ޖެހިގެން 16 މީހަކު ވަނީ ރަނގަޅުވެފައެވެ.